folder
stringclasses 15
values | title
stringlengths 5
250
| text
stringlengths 1
64.4k
| title_len
int64 5
250
| text_len
int64 1
64.4k
|
|---|---|---|---|---|
Ayollar | Nima uchun ishdagi jismoniy harakatlar sport mashg‘ulotlarining o‘rnini bosa olmaydi? | Ishi jismoniy harakatlar bilan bog‘liq bo‘lgan odamlar shuning o‘zi yetarli deb o‘ylaydi va ko‘pincha sport bilan shug‘ullanishga e’tibor bermaydi. Lekin ishdagi faollik sport zalidagi mashg‘ulotlarning o‘rnini bosolmaydi.
Ko‘pchilik hollarda jismoniy mehnat doim bir xil bo‘ladi, ya’ni siz har kuni bir xil vazifalarni bajarasiz. Bunda bir xil mushaklar guruhlari ishlaydi, boshqalari esa bo‘shashib qoladi va tetikligini yo‘qotadi.
Ba’zi mushaklarning zo‘riqishi va ba’zilarining bo‘shashishi tanada muvozanatsizlikni keltirib chiqaradi, qomatni buzadi va tayanch-harakat tizimining har xil kasalliklarini keltirib chiqaradi.
Buning natijasida turli xil kasb kasalliklari — impindjment-sindrom, orqadagi og‘riqlar, bo‘g‘in kasalliklari paydo bo‘ladi.
Sport zalida siz mushaklarning barcha guruhlarini ishlatadigan dastur bo‘yicha shug‘ullanasiz. Siz zaif mushaklarga ham e’tibor berishingiz, disbalansdan qutulishingiz va qomatingiz muammolarini ham hal qilishingiz mumkin.
Sport zalida mashqlar bajarish texnikasi va odatiy yashashdagi harakatlar bir-biri bilan uzviy bog‘liq. Agar siz shtangani orqangizni egib ko‘tarsangiz, yashashda ham og‘irlikni umurtqa uchun xavfli bo‘lgan tarzda ko‘tarasiz.
Sport zalida trener rahbarligida siz harakatlarning texnikasini yo‘lga qo‘yasiz, to‘g‘ri harakatlanishga o‘rganasiz va bu bilimlarni hayotingizga ham tatbiq qilasiz.
Ish kamdan-kam hollarda yoqimli narsalar bilan birga qo‘shilib ketadi. Bundan tashqari, o‘zingizning tanangizga e’tibor ajratish uchun sizning vaqtingiz juda kam.
Sport zalida siz ishingizdan, oilangizdan, muammolardan dam olasiz.
Sport zaliga borish — miyani yengillashtirish va tanaga e’tibor qaratishning eng yaxshi usuli.
Manba: “Layfxaker” | 85 | 1,714 |
Ayollar | Ushbu mahsulot tova va qozonlarni chinnidek tozalashga yordam beradi: angliyalik bekalardan layfxak | Uy bekalarini ko‘pincha qozon va tovalarni qanday qilib chinnidek ko‘rinishga keltirish mumkinligi qiziqtiradi. Britaniyalik ayollar esa buning eng maqbul yechimini topgan. Buning uchun ular issiq suv va qora choydan foydalanadi.
Gap shundaki, choy tarkibida foydali ekani sir bo‘lmagan teri oshlovchi moddalar mujassam bo‘ladi. Choy ekstraktidan kosmetik mahsulotlar hamda yuvish uchun mo‘ljallangan vositalar tayyorlashda ishlatiladi.
Kir idish ichiga paketli choy solib, 30-40 daqiqa qaynatilsa, bu albatta o‘z samarasini beradi. Idish devoridagi yog‘lar erib, bir zumda chinnidek bo‘ladi. Shundan keyin idishni yana bir marta yaxshilab yuvish kerak xolos. Ba’zi ingliz ayollari bundan keyin idish yuvadigan vositalardan foydalanmaydi ham. | 99 | 743 |
Ayollar | Moda o‘zgaradi uslub emas. Urfdan qolmaydigan 10 kiyim-kechak | Moda, trendlar hech qachon o‘zgarmay turmaydi, kecha siz kiyib bo‘lmaydi deb sandiqqa solgan libos oradan 10 yil o‘tgach, qayta urfga kirmasligiga hech kim kafolat bermaydi. Biroq bir narsa aniqki, moda o‘zgaradi uslub emas. Bunga oradan necha yil o‘tsa ham bir xil uslubda kiyinadigan va bugunga qadar moda ixlosmandlar e’tirofiga sazovor bo‘lib kelayotgan, qirolicha Yelizavetta II misol bo‘la oladi.
Koko Shanel ta’kidlaganidek, kiyim ayol kishi go‘zalligining yanada yaqqolroq namoyon bo‘lishi uchun fon vazifasini bajaradi. Shunday ekan, qanday ko‘rinishda bo‘lishingizda muhim rol o‘ynaydigan garderobingizni qayta-qayta yangilashni istamasangiz uni quyidagicha tashkillashtiring:
Quyida esa yuqorida ta’kidlangan 60% nimalarni o‘z ichiga olishiga to‘xtalamiz:
Oq ko‘ylak
Qora ko‘ylak
Uchli tufli
Kardigan
Qalam ko‘rinishini esga soluvchi yubka
Trench
Oversayz uslubidagi sviter
Jinsi kurtka
Oq krossovka
Bluzka | 61 | 929 |
Ayollar | Nike brendi PlayStation 5’dan ilhomlanilgan krossovkalarini taqdim etdi (foto) | Dunyoga mashhur Nike brendi Sony kompaniyasining PlayStation 5 o‘yin konsolidan ilhomlanilgan krossovkalarni taqdim etdi, deb xabar beradi “Afisha.uz”.
PG 5 nomini olgan krossovkalarga Toni Xardman mualliflik qilgan. U PlayStation 5 dizayneri Yujin Morisava bilan birgalikda ishlab, konsolga xos elementlarni oyoq kiyimga tushirgan.
Yangi oyoq kiyimning asosiy rangi oq, qora va yorqin ko‘k ranglar unga qo‘shimcha ko‘rk bag‘ishlaydi. Krossovkaning “tili”ga PlayStation va Pol Jorj lineykasi logotiplari tushirilgan. Poshna qismini yaratishda Air Strobel innovatsion amortizatsiya texnologiyasidan foydalanilgan.
PlayStation x Nike PG 5 savdolari 14-maydan 120 dollar qiymatida boshlanadi.
Avvalroq Yaponiyaning The World Is Yours brendi sharqona naqshlar tushirilgan krossovkalarini taqdim etgani, reper Tommi Kesh va Adidas Originals uzunligi 1 metrni tashkil qiladigan krossovka yaratgani, Yaponiyada pedikyur qilingan oyoq ko‘rinishidagi botinkalar ishlab chiqarilgani haqida xabar berilgandi. | 78 | 1,001 |
Ayollar | Kompyuterda ishlash uchun ko‘zoynak qanday tanlanadi? | Ko‘pchilik kuniga 8—10 soat davomida kompyuterda ishlaydi. Bu holat inson organizmiga o‘z ta’sirini ko‘rsatmasdan qolmaydi. Shuning uchun mutaxassislar ko‘zni kompyuter ekranining zararli ta’siridan himoya qiluvchi ko‘zoynak taqishni maslahat berishadi.
Kompyuterda ishlash uchun taqiladigan ko‘zoynak linzalariga ko‘zni ekranning elektromagnit nurlanishlaridan va boshqa zararli ta’sirlardan himoya qiluvchi maxsus ishlov beriladi.
Ko‘zoynaklar nima uchun kerak?
- Ko‘zga tushadigan bosimni kamaytiradi
- Ekranning “pikselligi”ni yo‘qotadi
- Ko‘rish qobiliyatini tez yo‘qotishdan himoya qiladi
- Ko‘z charchashini kamaytiradi
- Ko‘z gavharini ultrabinafsha nurlaridan himoya qiladi
Kompyuterda ishlash uchun taqiladigan ko‘zoynakni ishingiz turiga qarab tanlang. Agar siz har doim matnlar bilan ishlasangiz, kontrastni kuchaytiruvchi ko‘zoynakni tanlaganingiz ma’qul. Agar siz grafika bilan shug‘ullansangiz ranglarni yaxshiroq ko‘rsatuvchi ko‘zoynaklarni tanlasangiz ham bo‘ladi.
Ko‘zoynak sotib olishdan oldin mutaxassis shifokor bilan maslahatlashing. Shifokor ko‘zingizning ko‘rish holatiga qarab sizga qanday ko‘zoynak zarurligi to‘g‘risida maslahat beradi.
Sifatli ko‘zoynaklar arzon turmaydi. Kompyuterda ishlash uchun taqiladigan ko‘zoynaklarning boshlang‘ich narxi 50 ming so‘m bo‘lib, ko‘zoynak linzasini ishlab chiqaruvchi va gardishining tannarxiga bog‘liq ravishda o‘zgaradi.
Eng sifatli ko‘zoynak linzalari Germaniya, Shveysariya va Yaponiyada ishlab chiqariladi.
Kompyuterda ishlash uchun taqiladigan ko‘zoynaklarni to‘g‘ri tanlaganingizni qanday bilish mumkin? Agar kun bo‘yi ko‘zingizda toliqish sezmasangiz – demak, ko‘zoynakni to‘g‘ri tanlagansiz. Agar qandaydir noqulaylik, ko‘zingizda og‘riq va qichishish sezsangiz, demak, ko‘zoynakni noto‘g‘ri tanlagansiz yoki sizga sifatsiz ko‘zoynakni sotishgan. | 53 | 1,823 |
Ayollar | Samolyotda uchish qiyinchiliklarini yengish yo‘llari | Agar siz hech qachon samolyotda uchmagan bo‘lsangiz va bu voqea salbiy oqibatlarsiz kechishini xohlasangiz, sizga bu borada bir necha maslahatlar bermoqchimiz.
Uchish oldidan asablarni tinchlantirish uchun to‘yib uxlab olish maqsadga muvofiqdir.
Tomirlaringiz bilan bog‘liq muammolar bo‘lsa yaxshisi, uchish oldidan shifokor bilan maslahatlashganingiz ma’qul.
Uchish oldidan gazli ichimliklar ichmaslikka harakat qiling. Uchish paytida esa iloji boricha ko‘proq suyuqlik iching.
Qahva yoki choy asab tizimiga nojo‘ya va xavotir hissini uyg‘otuvchi ta’sir ko‘rsatish xususiyatiga ega bo‘lgani uchun uchish paytida ichish tavsiya qilinmaydi.
Oyoq kiyimni yeching. Oyoq kaftlarini massaj qiling. Har soatda o‘rindiqdan turing va harakatlaning.
Boshga va bo‘yinga qulaylik to‘g‘dirish uchun maxsus yostiqchadan foydalaning.
Agar uchish va qo‘ndirish paytlarida quloqlaringiz bitib qolsa maxsus konfetlardan shiming.
Bu maslahatlarimiz yordamida siz yo‘lni qiyinchiliklarsiz uchib o‘tasiz va kuchga to‘lgan holda yaxshi kayfiyat bilan manzilingizga yetasiz deb umid qilamiz. | 52 | 1,070 |
Ayollar | Yuzdagi kamchiliklarni makiyaj bilan qanday yashirish mumkin? Vizajist maslahat beradi | Har bir ayol yuzidan biror-bir kamchilik topishi mumkin, lekin xavotirga o‘rin yo‘q — shunchaki makiyaj yordamida ularni qanday yashirishni o‘rganish lozim. Chunki birgina makiyaj bilan yuzdagi afzalliklarga urg‘u berish va kamchiliklarni berkitish juda oson. M.A.C vizajisti Anton Zimin kosmetik vositalar yordamida kamchiliklarni qanday tuzatish kerakligini ma’lum qildi, deb yozadi “Noviy ochag”.
Juda keng burun
Burunni vizual ravishda kichraytirish uchun teri rangidan quyuqroq upa va biroz ochroq konsiler yordam beradi. Kichkina tekis cho‘tka bilan upa burun ko‘prigi bo‘ylab ikki qator chiziladi. Shundan so‘ng burun ko‘prigining o‘rtasidan konsiler surtiladi. Burun kichraytirish uchun xuddi suratdagidek shakl hosil qilish lozim. Keyingi bosqich yengil harakat yordamida ranglarni burun terisiga singdirishdir. Natijada burun ingichka va uzun ko‘rinish hosil qiladi.
Shishgan yonoqlar
Keng yonoqlarni vizual ravishda torroq qilish uchun ikki rangdagi rumyanadan foydalanish kerak. Birinchisi pushti yoki shaftolirang rumyanani cho‘tkalar bilan yonoqlarning o‘rtasidan yuqoriga yo‘naltiriladi va ehtiyotkorlik bilan surtiladi, bu yuzga cho‘ziq shakl beradi. Yonoq suyaklarini yanada chiroyli qilish uchun terining rangidan ikki marta quyuqroq rumyana yoki upa yordam beradi. Xuddi shu cho‘tka bilan yonoq suyagi ostiga ham rumyana yoki upa lab burchaklariga qarab surtiladi.
Uchli iyak
Tor va uchli iyakka hajm qo‘shish uchun yorqin rangdagi kukun iyakning o‘rtasiga oz miqdorda qo‘llanadi. Shuningdek, labning ikki yoni va yuqori qismiga ham surtiladi. Biroz quyuqroq rangdagi konsiler iyak chizig‘i bo‘ylab cho‘tkada yoyib chiqiladi. Natijada iyak chiroyli ko‘rinishni hosil qiladi.
Juda katta peshona
Yuz terisidan biroz quyuqroq bo‘lgan konsiler yordamida peshonani kichikroq ko‘rinishga keltirish mumkin. Dastlab yuzning boshqa qismiga surtilgan upalardan to‘q rangdagi konsiler peshonaning eng yuqori chegarasiga surtiladi hamda cho‘tka yordamida soha bo‘ylab yoyib chiqiladi.
Ingichka lablar
Bir necha oson usullar bilan lablar hajmini kengaytirish mumkin. Birinchidan, lablarga namlovchi balzam surtiladi. Keyin yuqori va pastki lablarning barcha chiziqlari bo‘ylab xaylayter surtiladi, u barmoq uchi bilan aralashtiriladi. Nihoyat, labning o‘rta qismiga lab bo‘yog‘i va ustidan blesk qo‘llanadi. Makiyajning oddiy kichik elemntlari yordamida yuzdagi kamchiliklarni yashirish imkoni mavjud. | 86 | 2,413 |
Ayollar | Qimmatbaho taqinchoqlarni to‘g‘ri tozalash qoidalari | Ba’zan taqinchoqlarimiz juda qimmatbaho ekanligi yoki qulay fursat bo‘lmaganligi uchun ularni uzoq vaqt taqmasdan, saqlab kelamiz. Fursat kelganda esa, ular chang bosib yoki qorayib ketganligini ko‘ramiz. Bunday vaziyatdan chiqishning ikki yo‘li bor. Birinchisi ularni zargarlik saloniga olib borib tozalatish, ikkinchisi mustaqil tartibga keltirish.
Taqinchoqlarni tozalashda qanday qoidalarga amal qilish kerak?
Tilla bilaguzuk yoki kulonni changlardan tozalash uchun uni 5—10 tomchi nashatir spirti qo‘shilgan sovunli eritmada yuving.
Nashatir spirti bilan namlangan zich mato salfetka yordamida artilsa, kumush ham avvalgiday yarqiray boshlaydi. Asosiysi aksessuarning mayda qismlariga zarar yetkazmaslik uchun ehtiyot bo‘lish lozim.
Olmos taqinchoqlarni esa 6—7 oyda bir marta, juda ehtiyotkorlik bilan yuvish talab etiladi. Buning uchun sizga sovunli eritma va yumshoq cho‘tkacha (masalan, eski tish cho‘tkasi) kerak bo‘ladi.
Marvaridni ifloslanish va namlikdan xalos etish uchun uni kartoshka kraxmali bilan artib chiqing. Agar u qorayib qolgan bo‘lsa, uni dastlab iliq sovunli eritma bilan, so‘ngra toza suv bilan yaxshilab yuvish va quritish lozim. Marvarid uzoq vaqt taqilmaganda rangi xiralashib qoladi.
Marjon va firuza, shuningdek, yog‘och taqinchoqlarni zinhor suv bilan yuvish mumkin emas. Ularni faqat quruq latta bilan artish mumkin.
Billurni esa ular uchun mo‘ljallangan suyuq sovun eritmasi va maxsus salfetka yordamida tozalash mumkin. Tozalovchi kimyoviy vositalardan foydalanish tavsiya etilmaydi. | 52 | 1,520 |
Ayollar | Baxtli turmushning 5 siri | Ikki yosh oila qurayotib umrbod birgalikda baxtli hayot kechirishlariga umid qiladi. Afsuski, oilani saqlab qolish hammaga ham nasib qilavermaydi. Tez-tez bo‘lib turadigan janjallar va kelishmovchiliklar hatto eng mustahkam oilani ham barbod qiladi. Lekin shunday oilalar borki, ko‘p yillar davomida birgalikda baxtli hayot kechiradi. Buning siri nimada?
Er-xotinning doimiy muloqotda bo‘lishi – bu oila mustahkamligining asosiy shartlaridan biri. Er-xotinlar kimdandir yoki nimadandir qo‘rqmasdan hamma mavzularda muloqot qilishlari kerak. O‘zaro ishonchni yo‘qotmaslik uchun bir-biridan biror narsani yashirish yoki sir saqlash hollari bo‘lmasligi lozim.
Muloqot qilishdan tashqari bir-birini haqorat qilmasdan, gapini bo‘lmasdan, juftining fikrlarini hurmat qilgan holda eshitish ham juda muhim.
Har bir oilaning hech qachon unutmaslik va har doim saqlab qolish kerak bo‘lgan o‘z an’analari bo‘lishi lozim. Masalan, butun oila birgalikda tabiat qo‘ynida dam olish, ta’til va bayramlarni birga o‘tkazish kabi. Kichkina bo‘lsa ham yoqimli mayda-chuydalar oila mustahkamligiga katta ta’sir ko‘rsatadi.
Er-xotin ba’zan biroz bo‘lsa-da faqat ikkalasi birga vaqt kechirishlari uchun imkoniyat yaratishlari zarur. Birga kechirilgan vaqt o‘zaro munosabatlarni jonlantirishga katta yordam beradi.
Nima bo‘lishidan qat’iy nazar, o‘z juftini hurmat qilish kerak. Albatta yoqimli so‘zlar aytish, hammasi uchun minnatdorchilik bildirish, “rahmat” deb aytish zarur.
Manba: “Woman-ideal.ru” | 25 | 1,480 |
Ayollar | Kiyimdagi dog‘larni osonlik bilan yo‘qotamiz | Biz sevib kiyadigan birorta kiyimimizga dog‘ tekkan bo‘lsa, uni ketkazish juda qiyin deb o‘ylaymiz. Ba’zan esa bu kiyimni tashlashga to‘g‘ri kelgan paytlar ham bo‘lgan. Lekin, kiyimni darrov tashlab yubormang, chunki ko‘pchilik dog‘larni kimyoviy tozalashsiz ham yo‘qotsa bo‘ladi. Ularni bemalol uyda tozalash mumkin.
Dog‘larni yo‘qotishga kirishishdan oldin, ularning kelib chiqishini va tarkibini aniqlash kerak. Ba’zan eskirgan dog‘larga faqat murakkab kimyoviy birikmalar ta’sir qilishi mumkin. Bunday hollarda oldin bu birikma kiyimning rangiga va tuzilishiga qanday ta’sir qilishini bilish muhim, buning uchun kiyimning ko‘rinmaydigan joyiga ozroq surib ko‘rish zarur.
Yog‘ dog‘larini ketkazish uchun suv qo‘shilgan nashatir spirti va yuvish vositasidan foydalanish mumkin, undan so‘ng kiyimni toza oq gazlama ustidan dazmollash kerak.
Kiyimdagi yog‘ dog‘larini yo‘qotish uchun darhol tish poroshogi sepish va uning ustiga oq qog‘ozni og‘irroq narsa bilan bir necha soat davomida bosib turish kerak.
Choy dog‘i ustiga shakar sepib, bir soatdan keyin odatdagidek yuvish tavsiya qilinadi.
Sharob, qahva, kakao va shokolad dog‘larini bir osh qoshiq nashatir spirtining bir litr qaynoq suvdagi eritmasi yordamida tozalash mumkin.
Pivo dog‘i sovunli suv yordamida oson ketadi.
Uzum va gilos dog‘lari ustidan qaynoq suv quyilsa oson yo‘qoladi. Meva dog‘larini tozalash uchun uning ustiga tuz sepib, issiq suvda bir necha daqiqa ushlab turiladi va yuvish vositasi yordamida yuviladi.
Shunga o‘xshash dog‘larni ketkazishda uni issiq sut ichida biroz ushlab turiladi va suvda yuvib tashlanadi. Eskirgan dog‘larni limon kislotasi yordamida tozalashga urinib ko‘ring.
Manba: “Kleo.ru” | 44 | 1,680 |
Ayollar | Nima uchun aynan muntazam harakatlar samaralar keltiradi? | Ishbilarmon Arkadiy Moreynis Facebook’dagi sahifasida nima uchun aynan muntazam harakatlar samaralar keltirishi haqida yozgan.
Agar ertalab fitnes-klubga borish odatga aylanib qolsa, unda har doim u yerga bormaslik haqidagi o‘zingiz qilgan bahonalarga e’tiroz o‘ylab topish kerak bo‘lmaydi. Agar qandaydir harakat biznes-jarayonga aylanib qolsa, unda har gal o‘zingizni ham, boshqalarni ham nima uchun bu ishni belgilangan muddatda qilish kerakligiga ishontirishga hojat qolmaydi.
Biz biron-bir ish bilan muntazam ravishda shug‘ullansak, mavzuga chuqurroq kirib ketamiz va faqat yuzada turganlarini topish bilangina chegaralanib qolmaymiz. Agar biz odamlar bilan biron-bir mavzuda har doim muloqot qilib tursak, u holda bizning manfaatlarimizning bir-biriga to‘g‘ri kelish va birlashish ehtimoli ko‘proq bo‘ladi.
Biron ish bilan doimiy ravishda shug‘ullanish bilan biz bu ishni tezroq va sifatliroq qilishga yordam beradigan kerakli malakalarga ega bo‘lamiz. Agar biz nimanidir muntazam ravishda bajarsak, u holda o‘z oldimizga 10 metr yuqoriga sakrash zaruriyatini emas, balki biroz yaxshiroq qilish vazifasini qo‘yishimiz mumkin.
O‘z oldiga maqsad qo‘yish va unga erishish — bu bir martalik yutuq. Agar biz maqsadga erishishdagi qahramonliklar o‘rniga o‘z oldimizga tizim qurilishi vazifasini qo‘ysak, unda muntazam ravishda natijalarga ega bo‘lamiz. Har bir aniq natija qahramonlik natijasidan ko‘ra kamroq taassurot qoldirishi mumkin. Lekin bu natijalarning yig‘indisi har qanday alohida olingan qahramonliklardan oshib tushadi.
Manba: “Layfxaker” | 57 | 1,552 |
Ayollar | O‘zbekistonda tug‘ilgan “Olmos qiroli” — Jeykob Arabo 7 mln dollarlik Billionaire soatini taqdim etdi | “Olmos qiroli” nomini olgan zargar Jeykob Arabo 7 million dollarlik navbatdagi Billionaire soatini taqdim etdi, deb yozadi “RBK”.
Ilk marta soatga o‘zgacha tovlanadigan Ashoka – kesilgan toshlar bilan ishlov berildi. Ashoka – 1999-yilda taniqli zargar Uilyam Goldberg tomonidan patentlangan, tosh Mauriya imperiyasining hind hukmdorlaridan biri sharafiga shunday nomlangan.
Shuningdek, mukammal to‘rtburchak siluetda 62 qirra va dumaloq burchak hosil qilish juda mushkul. Tabiiy olmosning atigi 1 % shunday holda kesilishi mumkin. Ahamiyatli jihati shundaki, Ashoka toshi bir xil qirotli zumraddan ishlangan olmosga qaraganda ancha yirik ko‘rinadi.
Billionaire Ashoka soatiga 290 ta olmos toshlar bilan ishlov berilgan. Soat korpusini 53x40 millimetrdan tashkil topgan 38 dona oq tilla bezab turadi, bilaguzuk qismiga esa 252 ta tosh qoplangan. Hatto soatni belgilovchi markerlari ham baget olmoslardan tashkil topgan.
Hashamatli kompozitsiyaning markazidan JCAM23 turbiyon bilan skelet mexanizmi joy olgan. Yagona nusxada ishlab chiqarilgan ushbu soatga 7 million dollar narx belgilangan. Ma’lumot uchun, Billionaire soatlarning eng qimmati emas. 2015-yil Jeykob Arabo 260 qirot og‘irlikdagi zumraddan ishlangan olmos bilan bezatilgan 18 million dollarlik soatni namoyish qilgan.
Jeykob Arabo
Ma’lumot uchun, Jeykob Arabo 1964-yilda Toshkent shahrida tug‘ilgan. 1979-yilda uning ota-onasi AQShga ko‘chib ketgan. Jeykob Nyu-Yorkda maktabga borgan, biroq u 16 yoshida maktabni tashlab, zargarlik buyumlari yasashni o‘rgatadigan to‘garakka qatnay boshlagan.
Jeykob Manxettendan zargarlik do‘konini sotib olib, o‘z brendiga asos solgan. U yasagan taqinchoqlar tez orada taniqli shaxslar — xonanda va aktrisalar e’tiboriga tushadi. Shu tarzda u mashhur zargarga aylanadi. Bugungi kunda uni “Olmos qiroli” deb atashadi. | 101 | 1,818 |
Ayollar | Har bir uydan topish mumkin bo‘lgan mahsulotlardan 3 ta samarali soch niqobi | Go‘zallik salonidagi qimmat mahsulotlarni uy sharoitida oddiylariga munosib ravishda almashtirish mumkin. Ularning aksariyati, albatta, oshxonangizda bo‘ladi. “Lisa.ru” nashri har bir uyda mavjud bo‘lgan mahsulotlar yordamida sochga niqob tayyorlash bo‘yicha ko‘rsatmalar taqdim etdi.
Namlash, oziqlantirish, o‘sishni rag‘batlantirish, jingalaklarni mustahkamlash yoki aksincha, tekislash — bu natijalarga erishish doimo hal qilinishi kerak bo‘lgan muammolarning kichik bir qismidir. Xohlaysizmi yoki yo‘q, lekin konditsioner hech qachon niqobning o‘rnini bosmaydi, hatto uni belgilangan uch-besh daqiqadan ko‘proq ushlab tursangiz ham. Samarali niqoblar munosib pul talab qiladi, parvarish esa doimiy ravishda kun tartibida bo‘ladigan masala. Darhaqiqat, oddiy mahsulotlardan foydalangan holda tayyorlangan niqoblar ko‘p muammolarni samarali hal qilishi mumkin.
Yog‘li sochlar uchun suli niqobi
Suli yormasi bosh terisi teshiklarini samarali tozalaydi, soch o‘sishiga yordam beradi, kepakni ketkazadi va qichishishni to‘xtatadi. Ushbu oddiy mahsulotdan foydalangan holda soch niqoblari ham gullash va shikastlangan sochlarning oldini olishga yordam beradi. Bunday tabiiy suli niqobi bilan sochlarni parvarish qilishdan osonrog‘i yo‘q.
Retsept:
Mahsulotlarni blenderga solib, xamir hosil bo‘lguncha aralashtiriladi. Aralashmaning foydali elementlarni tabiiy ravishda chiqarishi uchun u bosh terisi va sochlarga 15-30 daqiqa davomida qo‘llanadi. Sochni iliq suv bilan yuvib, ta’riflab bo‘lmaydigan mayinlik va poklikni his qilish mumkin.
Soch uchun avokadoli niqob
Avokadoni qadrlash uchun yana bir sabab qo‘shildi, uning foydali xususiyatlari va mazasidagi keng imkoniyatlardan tashqari, albatta. Tabiiy yog‘lar va yog‘ kislotalari manbai sifatida avokadodan foydalanadigan juda oddiy niqob sochlarni ildizdan uchigacha oziqlantirishga yordam beradi. Shuningdek, u normal soch o‘sishi uchun zarur bo‘lgan juda ko‘p biotinni o‘z ichiga oladi.
Retsept:
Meva bo‘laklar qolmaguncha maydalanadi, so‘ngra yogurt va yog‘ qo‘shib, niqob hosil qilinadi. Aralashma soch va bosh terisiga qo‘llanadi va eng yaxshi natijaga erishish uchun 30 daqiqaga qoldiriladi. Jarayon tugagach, niqob qoldiqlarini olib tashlash uchun sochlarni shampun va konditsioner bilan yuvish mumkin.
Yumshoq va porloq sochlar uchun kokos moyi niqobi
Kokos yog‘idan foydalanish shikastlangan sochlar, ayniqsa quruq va jingalak bo‘lsa, qutqaruvchi hisoblanadi. Bu yog‘ tabiiy tekislovchi bo‘lib, soch va bosh terisini shikastlanishdan samarali himoya qiladi. Terini oziqlantirib, sinishini kamaytiradigan yog‘ tabiiy ravishda soch to‘kilishiga qarshi kurashadi, ularni yumshoq va porloq qiladi. Agar kutilayotgan natijalardan hayratda qolishni istasangiz, unda faqat uchta mahsulot kerak bo‘ladi.
Retsept:
Kokos yog‘i va asalni mikroto‘lqinli pechda bir xil idishda eritib olinadi. Sirka qo‘shib, aralashtiriladi. Aralashma sovigach, sochlarga qo‘llanadi va 20 daqiqaga qoldiriladi. Niqobni qo‘llashdan oldin sochni namlashning hojati yo‘q. Niqobni olib tashlash uchun sochlarni shampun bilan yuvish kifoya. | 76 | 3,070 |
Ayollar | Ozish uchun makaronni qanday tayyorlash kerak? Parhezga bo‘lgan yondashuvni tubdan o‘zgartiradigan noodatiy tavsiya | Makaron haqida gap ketganda nima uchundir ko‘pchilik vazn ortishi haqida o‘ylaydi va ozmoqchi bo‘lgan odam eng birinchi bo‘lib pasta va lapshalarni ratsiondan chiqarishga urinadi. Sarvqomat bo‘lishni istaganlar uglevodlardan cheklanishni afzal bilishiga qaramay, aslida hammasi boshqacharoq. BBC makaronlar bilan bog‘liq eksperiment o‘tkazgan. Uning doirasida ishtirokchilarga har kuni bir xildagi makaron yeyishga ruxsat berilgan. Birgina farqi — ayrim kunlarda makaronlar yangi tayyorlangan, boshqa kunlari sovuq yoki isitilgan bo‘lgan. Natijada isitilgan makaronlar qondagi qand miqdorini keskin ko‘paytirib yubormasligi aniqlangan. Xulosa qilib aytish mumkinki, bu ozmoqchi bo‘lganlar uchun eng yaxshi variant.
Qanday ish beradi?
Oddiy usul bilan pishirilgan makaron tarkibidagi kraxmal qonda insulin miqdorini ko‘tarilishiga olib keladi. Ammo pasta soviganidan keyin kraxmalning tuzilishi o‘zgaradi. Bunga nisbatan turg‘un kraxmal deb ta’rif beriladi va organizmning fermentlari bilan parchalanish o‘rniga qorinni uzoq vaqt to‘q tutib, qondagi qand miqdorini me’yorlashtiradigan kletchatkalar hosil bo‘ladi.
Bunday pasta ozish jarayonida yordam beradi. Insulinning barqaror darajasi tufayli yog‘ erishi bloklanmaydi, qolaversa, parhez vaqti pasta iste’mol qilish ruhiy holatga ham ijobiy ta’sir qiladi. Asosiysi, oldindan tayyorlangan pastani sovitib, keyin qayta isitish kerakligini esda tutish kerak. Ushbu tavsiya boshqa kraxmalli mahsulotlar — guruch va kartoshkali taomlarga ham taalluqli. | 115 | 1,500 |
Ayollar | Ayollardagi erkaklarni maftun etadigan 7 kamchilik | Haddan ortiq go‘zallik atrofdagilarni lol qoldiradi deb o‘ylasangiz yanglishasiz. Hech kim mukammal bo‘lmaydi va haqiqiy sizni e’zozlaydigan inson sizni boringizcha qabul qiladi.
To‘lachadan kelgan ayollar
Mukammal qomat chiroyli ekanini inkor etib bo‘lmaydi, biroq ishoning erkaklar oila davrasida Anjelina Joli singari ayolni emas, ayollarga xos latofatli qomati bo‘lgan shu bilan birga fe’l-atvori go‘zal insonni ko‘rishni istaydi.
Mimika ajinlari
Bunday ajinlar sizning yoshingiz o‘tayotganidan emas, shunchaki quvnoq fe’l-atvor egasi ekaningizdan dalolat beradi. Ayniqsa, go‘zallik ukollari bilan hamma bir xildek qiyofaga ega bo‘lgan bir vaqtda tabiiy, ammo o‘ziga qaragan ayollar e’tibor va hurmatdan chetda qolmasligi aniq.
O‘rta bo‘y
Aniqlanishiga qaraganda, erkaklar o‘rta bo‘yli ayollarni yoqtiradi. Chunki bo‘yi baland va kelishgan inson, nozik jins vakili oldida o‘zini himoyachidek his qilishni istaydi.
Oddiylik
Tashqi ko‘rinishiga e’tiborli, lekin e’tibor tortish uchun mukammallikka intilmagan ayol-qizlarga qiziqish bo‘lishi tabiiy. Bu o‘ziga qaramaslik yoki topgan kiyimni kiyish kerakligidan dalolat bermaydi, shunchaki o‘ziga bo‘lgan ishonchi va asosiysi qalbi go‘zal bo‘lgani uchun ham oddiy, ammo didli libosda o‘zini baxtli his qiladigan va ichki dunyosidagi quvonch yuziga istara beradigan inson bilan boshqalar yaqindan tanishishni istashini anglatadi. Chunki asli unday emas, ammo keragidan ortiq darajada mukammal ko‘rinishga harakat qilish erkaklarning qiziqishi yo‘qolishiga olib keladi. Nomiga qilingan makiyaj, o‘zingizga yarashgan oddiy libos sizni tosh va durlarga bezanib diqqat menga qaralsin, deydigan darajada kiyingan ayollardan nazokatli va jozibali ko‘rsatadi.
Hazilkashlik
Munosabatlarda har qanday vaziyatlar yuzaga kelish tabiiy va uning yechimi inson hamrohining reaksiyasi va o‘zini tutishi bilan bog‘liq bo‘lishi mumkin. Masalan, oilada jiddiy va darhol qaror qabul qilish kerak bo‘lgan voqealar bo‘lgani bilan, boshga yomon kun tushganda qo‘shilib birgalikda depressiyaga tushish emas, hazilkashlik va quvnoqlik bilan g‘amlardan chalg‘itadigan inson bilan birga bo‘lishga xohish paydo bo‘ladi.
Tabiiylik
Yig‘lagingiz kelyaptimi — yig‘lang, kulgingiz kelyaptimi — kuling. Faqat buni ko‘z yoshi bilan ish bitirish yoki yengil tabiatlik qilib hamma narsaga kulaverish bilan adashtirmang. Erkaklarga nafaqat tashqi ko‘rinishi, balki o‘zini tutishi ham tabiiy shu bilan birga tarbiyali va madaniyatli ayollar yoqadi. Boringizcha bo‘ling ammo, shu borligingizda xudbinlik va maqsad yo‘lida har nedan toymaslik kabilar mujassam bo‘lmasin.
Ishtahali
Chiroyli va kelishgan qomat hammaga ham yoqishi tabiiy. Lekin so‘nggi paytlarda ayol va qizlar ortiqcha vazn to‘plamaslik uchun tanovuldan tiyiladigan va rohat olmaydigan bo‘lib qoldilar. Psixologlarning ta’kidlashiga qaraganda, hech nima insonni birga tayyorlangan va iste’mol qilingan taomchalik yaqinlashtirmaydi. Erkaklarga ishtahasi yaxshi va ovqatlanishni rostan ham yaxshi ko‘radigan va buni atrofdagilardan yashirmaydigan nozik jins vakillari yoqadi.
Ayol kishining qarishni boshlaganidan dalolat beruvchi belgilar | 50 | 3,115 |
Ayollar | Jazirama kunlarda qanday makiyaj qilish kerak? | Elle nashri 9 ta oddiy, ammo samarali maslahatlarni jamladi. Bu go‘zallik tavsiyalari yozgi makiyajingizni uzoqroq turishi va samarali qilishga yordam beradi.
Qancha kam bo‘lsa, shuncha yaxshi
Tashqarida jazirama 30 gradus bo‘lsa, toniklar, losonlar, busterlar bilan murakkab ko‘p bosqichli terini parvarish qilish tizimiga rioya qilish shart emas. Teringizga dam bering, o‘zingizni uchta asosiy odat bilan cheklang: tozalovchi, namlovchi va quyosh qarshi krem. Teri dam olsin, oziqlantiruvchi niqob va zardoblardan kechki payt foydalanishga odatlaning.
SkinCeuticals Advanced Brightenizing UV Fense SPF 50 yuz uchun quyoshga qarshi krem, CeraVe namlovchi gel-kremi, Filorga Oxygen Glow yuz kremi
Praymerdan foydalaning
Praymer issiqda makiyajning ko‘proq turishiga yordam beradi. Zamonaviy praymerlar nafaqat yuz rangini tekislaydi, balki terini namlaydi. Shuningdek, SPF belgisi bo‘lganlar zararli ultrabinafsha nurlardan himoya qiladi.
Giorgio Armani Beauty Maestro UV SPF 50 makiyaj bazasi, SPF 30 Dermalogica makiyaj bazasi, Clarins SOS Primer Icy Conceals Redness Cooling Effect sovitish effekti, Lumene Matte Oil-Control Primer jilosiz praymer.
Suvga chidamli tush
Jazirama va yuqori namlikka qaramay, kun davomida kirpiklarni mukammal darajada ushlab turadi. Suvga chidamli tush yordamida plyajda bemalol dam olishingiz, sun’iy kipriklar haqida unutishingiz mumkin.
Diorshow Summer Dune Iconic Overcurl Waterproof suvga chidamli tushi, Make Up For Ever Aqua Smoky Lash Waterproof Extra Black Mascara, Vivienne Sabo Waterproof Artistic Volume Mascara, Clarins Wonder Perfect Mascara 4D Waterproof
Tonal effektiga ega quyoshga qarshi krem
Agar tonal kremdan voz kecha olmasangiz, hech bo‘lmaganda tonal effektiga ega quyoshdan himoyalovchi krem bilan almashtirib ko‘ring.
Bioderma Photoderm SPF50+ quyoshga qarshi flyuid, SPF20 Dermalogica namlantiruvchi kremi, SVR Sebiaclear universal parvarishlash kremi, Institut Esthederm Bronz Repair 3 tasi 1 da kremi
Xaylaytersiz makiyaj
Yozda xaylayterni umuman unutish mumkin: issiq havoda teri faol ravishda sebum ishlab chiqaradi, shuning uchun xaylaytersiz ham quyoshda yaltirab turasiz.
Konsiler va pudra
Konsiler teridagi kamchiliklarni yashirishga yordam beradi, pudra esa ajinlar va burmalarni tekislash uchun muhim. Vizajistlar yuz tabiiy rangda ko‘rinishi uchun pudrani cho‘tka bilan emas, balki sponj bilan qo‘llashni maslahat berishadi.
Rumyana
Yengil qizil rang har doim yuzga yangilik baxsh etadi. Bugungi kunda rumyananing turli ranglarini ishlatish mumkin.
Lancome Teint Idole Ultra Wear Blush Stick rumyanasi, Benefit Fourscope yuz uchun makiyaj paletkasi
Fiksator
Makiyaj issiq kunda ko‘proq turishi uchun fiksator yuz spreyidan foydalaning: pardozni tez yangilash va makiyaj muddatini uzaytirishdan tashqari, fiksator terini mukammal darajada salqin qiladi va yoqimsiz yopishqoqlik hissini yo‘qotadi.
Yuz uchun go‘zallik suvi Caudalie Beauty Elixir spreyi | 46 | 2,937 |
Ayollar | Bir o‘lcham kattaroq olish kerak bo‘lgan kiyimlar | Aksariyat ayollar, u yoki bu narsa xarid qilishda kichikroq o‘lchamdagi buyumlarni ma’qul ko‘radi. Ammo bunday kiyimlarda nafas olish qiyinligini hisobga olmaydi.
Kiyim sotib olishda bunday yondashuv mutlaqo noto‘g‘ri. Quyida o‘lchamga kattaroq olish zarur bo‘lgan kiyimlar haqida so‘z yuritiladi.
Futbolka. Bu buyum bir yuvgandan keyin qisqaradi. Shuning uchun kattaroq o‘lchamdagi futbolkani olishga harakat qiling.
Yoqali kofta. Ular futbolkalarga qaraganda 3-5 % kamroq siqadi. Bunda qiyinchilik shundaki, ko‘ylakning qaysi qismi qisqarishi ma’lum emas: yoqasi, yelkasi yoki qo‘li. Shuning uchun yopishib turuvchi modellardan voz keching.
Jundan qilingan jemper. Birinchidan, jun buyumlar qisqaradi. Ikkinchidan, keng, qulay kiyimlar torga qaraganda ancha yaxshiroq.
Paypoq. Ular asosan paxtadan qilingani sabab bir yuvganda qisqaradi. Sizga oyog‘ingizni siqadigan paypoq kerak emas, albatta.
Ichki kiyim. Kattaroq o‘lchamda olishga harakat qiling. Shuningdek, ichki tomondan siqmaydigan yoki teri kesmaydigan ichki kiyimda siz qulaylikni his qilasiz. | 49 | 1,064 |
Ayollar | Kir yuvish mashinasi va kiyimlarga zarar yetkazuvchi xatolar | Biz ko‘pincha kir yuvishda xatolarga yo‘l qo‘yamiz, bu nafaqat kiyimga ta’sir qiladi, balki mashinaning ishlash muddatini ham qisqartiradi.
Antibakterial vositalardan foydalanmaslik
Ko‘chadan kiyimimizga ilashtirib ancha-muncha bakteriyalarni olib kelamiz. Oddiy kukun yoki gel bilan yuvganda ular o‘lmaydi. Hozirda tanlov imkoniyati juda keng, shu sababli antibakterial kir yuvish vositalaridan foydalaning.
Kir yuvish mashinasini tozalamaslik
Tashqaridan qaraganda baraban top-toza, demak, hammasi joyida. Ammo ichida kir to‘planganini ko‘rmaymiz, shuning uchun mashinani har oy tozalab turish lozim. Maxsus tozalash vositalari mavjud, ammo qo‘lda tozalash ham mumkin. Bundan tashqari, eshikdagi rezinalarda zang va mog‘or paydo bo‘ladi. Filtrni ham aslida har kir yuvgandan keyin tozalash kerak. Bu 10 daqiqagina vaqtingizni oladi xolos.
Kiyimlarni kir yuvish mashinasi noto‘g‘ri solish
Jinslarni teskari holda yuvish kerak. Shuningdek, nozik matolardan tayyorlangan narsalar — sviter, paxtali ko‘ylak va bluzkalar ham. Bu yuvish va siqish paytida mato shikastlanishining oldini oladi.
Mashinaga juda ko‘p kir solish
Yo‘riqnomada mashina 5 kilogrammgacha quruq kirni yuva olishi mumkinligi yozilgan bo‘lsa-da, baribir uni ayash kerak. Yuvish samarali bo‘lishi uchun barabanda kaft balandligida bo‘sh joy bo‘lishi kerak. Aks holda kiyimlarga erimagan kir yuvish kukuni yopishib qolishi mumkin.
Paypoqlarni saralamaslik
Mashina bizdan paypoqlar yordamida o‘ch olishini bilasizmi? Ko‘pincha ular rezina manjetga yopishib qoladi. Paypoqlarni maxsus to‘rli xaltada yuvgan ma’qul, topilmasa eski yostiq jildi ham bo‘laveradi.
Kiyim yorlig‘iga e’tibor bermaslik
Agar yorliqda kimyoviy tozalash bo‘lsa, bu faqat shunday tozalash kerak degan ma’noni anglatadi. Mashinada yuvish, hatto eng nozik rejimda ham, 80 foiz ehtimol bilan mato sifatini buzadi. Bunday kiyimlar kir yuvish mashinasida yuvilmaydi, juda bo‘lmaganda qo‘lda yuving.
Siqish tezligini sozlamaslik
Paxtadan tayyorlangan mato daqiqada maksimal 600 siqishga bardosh bera oladi. Choyshab va sochiqlar — 1400 gacha. Jinsilar 900 gacha siqish tezligiga bardosh bera oladi, nozik matolar esa atigi 400. Agar siqish kuchliroq bo‘lsa, matoga zarra yetadi va tez eskiradi. | 60 | 2,226 |
Ayollar | Hayotingizni o‘zgartirib yuborishi mumkin bo‘lgan muhim odatlar | Muhim odatlar muvaffaqiyatli tartib-qoidaning asosiga aylanib qoladi. Ularni shakllantirsangiz, sizga mukammallashish va o‘z maqsadingizga erishish osonroq bo‘ladi.
Odatlar bizning harakatlarimiz va uning natijalarini kutganimizdek qila oladi. Organizm avtopilot holatida harakat qilsa, qanday ahvolda bo‘lishingizdan qat’i nazar, siz yaxshi ishlaysiz.
Gap aniq bir harakatda emas, balki maqsaddadir. Charlz Daxiggning fikriga ko‘ra, muhim odatlarning kuchi bizning o‘zimiz haqimizdagi tasavvurimizni o‘zgartirish qobiliyatida ekan.
Har qanday harakat, agar u sizga o‘zingizni yangi holatda ko‘rishga yordam bersagina muhim odat bo‘la olishi mumkin.
Bir qarashda oddiy va ahamiyatsiz bo‘lgan odatlar kutilmagan natijalarga olib kelishi mumkin. Masalan, bular shunday harakatlar bo‘lishi mumkin:
Aynan shu misollarga amal qilish shart deb o‘ylamang. O‘zingizga yoqadigan biron bir odatlardan boshlang va asta-sekinlik bilan oldinga qarab harakat qiling.
Manba: “Layfxaker” | 63 | 972 |
Ayollar | Oq non, bodroq va 30 yoshdan keyin iste’mol qilish tavsiya etilmaydigan 5 mahsulot | Zararli mahsulotlar har qanday yoshda ham zararlidir. Ammo 30 yoshdan so‘ng organizmdagi metabolik jarayonlar keskin ravishda sekinlasha boshlaydi va bu vaqtda ovqatlanish sifatiga alohida e’tibor qaratish lozim. Agar inson yoshlik va sog‘liqni uzoq vaqt saqlamoqchi bo‘lsa, bu mahsulotlarni ratsiondan chiqarishi kerak.
Yogurt
Yogurt ham boshqa sut mahsulotlari singari, albatta, foydalidir. Ammo uning xushta’m versiyalari haqida bunday deyish mumkin emas. Plastik idishga solingan mevali yogurtning bir porsiyasida taxminan 47 gramm shakar bor. Bu kun bo‘yi iste’mol qilinishi kerak bo‘lgan miqdordan bir yarim baravar ko‘p.
Soya
Ko‘pchilik soya go‘shtning o‘rnini bosuvchi deb hisoblaydi. Oqsil miqdori bo‘yicha shunday bo‘lishi mumkin, lekin u eng foydali mahsulot emas. Ma’lumki, soya mahsulotlarini doimiy iste’mol qilish tanadagi yallig‘lanish jarayonlarini qo‘zg‘atishi va qalqonsimon bezning funksiyasiga ta’sir o‘tkazishi mumkin. Bundan tashqari, soya tarkibida fitoestrogenlar bor. Bu, albatta, gormonlar bilan bog‘liq.
Oq non
Afsuski, bu mahsulotdan ham voz kechishga to‘g‘ri keladi. Ushbu mahsulotda uglevodlar mavjud bo‘lib, ular qondagi qand miqdorining keskin oshishiga va vazn ortishiga olib keladi. Va bunday mahsulotning ozuqaviy qiymati juda past.
Qadoqlangan sharbatlar
Qadoqlangan sharbatda mevalar uzoq vaqt turadi. U qo‘shimcha issiqlik bilan ishlovdan o‘tadi va foydali vitamin va minerallarning ko‘pini yo‘qotadi. Bundan tashqari, ishlab chiqaruvchilar tayyor mahsulotga mutlaqo aqlbovar qilmaydigan miqdorda shakar qo‘shib, uning barcha mumkin bo‘lgan afzalliklarini yo‘qqa chiqaradi.
Tayyor pishirilgan mahsulotlar
30 yoshdan so‘ng prinsipial jihatdan pishiriqlarga suyanmaslik kerak yoki faqat aniq o‘lchangan ingrediyentlar bilan uyda tayyorlaganini yegan ma’qul. Xo‘sh, pishirilgan mahsulotlar do‘konda bir necha kun davomida qanday qilib yangi va yumshoq turishi mumkin? Yog‘lar, konservantlar buning uchun yordam bersa-da, salomatlik uchun zararli.
Bodroq
Bu turdagi yarim tayyor mahsulotlarda transyog‘lar mavjud. Bu moddalar miya faoliyatiga salbiy ta’sir ko‘rsatib, hujayralarning o‘limiga va yallig‘lanish o‘choqlarining paydo bo‘lishiga yordam beradi. Bundan tashqari, bodroq saraton xavfini oshiradi.
Qishloq xo‘jaligi baliqlari
Afsuski, do‘konlarda uchraydigan baliqlarning 70 foizi sun’iy ravishda yetishtiriladi. Agar ishlab chiqaruvchi yuqori sifatli nazoratga ega bo‘lmasa, mahsulotlar sog‘liq uchun xavfli bo‘lishi mumkin. | 82 | 2,469 |
Ayollar | Sumka bilan o‘ziga xos obraz yaratish mumkinligi model va blogerlar misolida | Obrazning qanday bo‘lishida sumkaning ahamiyati katta ekani sabab ham tanlov qilishda trendlarni inobatga olish kerak.
Leoni Xanne
Germaniyalik blogerning garderobida 100 dan ortiq: Bershka’dan tortib Hermes’gacha bo‘lgan sumka modellarini uchratish mumkin. Ammo Leoni Bottega Veneta brendining sumkalarini ko‘proq yaxshi ko‘radi.
Kseniya Borodina
Sumka kiyim rangida bo‘lishi shart emas. Borodina singari o‘xshash printli variantlarga e’tibor qaratishingiz mumkin.
Yana Rudkovskaya
Yana obraz tanlashda kiyim va sumkaning bir brenddan bir xilda ko‘rinishiga e’tibor qaratadi.
Kayli Jenner
Kayli Jacquemus brendidan tanlagandek belga taqiladigan sumka bahor va yozgi obrazlar uchun ayni muddao.
Viktoriya Lopireva
Kiyimni xuddi o‘zidek emas, to‘qroq yoki ochroq rangli sumka xarid qiling. Bu borada Viktoriyadan ilhomlanishingiz mumkin.
Karina Grendel
Bloger Karina sumka tanlash borasida konservativ qarashlaridan voz kechmaydi. Masalan, Parijdagi moda haftaligi uchun u nafaqat kiyimining rangi, balki printi ham bir xil bo‘lgan sumka tanlagan.
Kim Kardashyan
Kim Kardashyanning sumkalar kolleksiyasida turli brendlarni uchratish mumkin.
Bella Hadid
Model asosan qulay, kichkina yoki haddan ortiq katta sumkalarni tutishni afzal biladi.
Juliya Komne
Chanel brendi taqdim qilganidek kichik sumkalarni Juliya singari jinsi bilan moslashingiz mumkin.
Emili Jozef
Emili qimmat bo‘lmagan sumka bilan ham o‘ziga xos obraz yaratish mumkinligini isbotlagan.
Rebekka Kunikovkski
Istalgan paxta yoki lyon matosidan tikilgan oddiy libos ham yorqin sumka bilan qiziqarli ko‘rinishi mumkin.
Petra Van Bremen
Zebra, qoplon terisining printi tushirilgan sumkalarni istalgan ko‘ylak bilan tutish mumkin. Petraning obrazi bunga yaqqol misol bo‘la oladi.
Aleksandra Lepp
Yorqin sumka tutish uchun alohida sabab bo‘lishi kerak, deb kim aytdi? Siz Aleksandraning obrazini takrorlab, ofisga bemalol borishingiz mumkin.
Aleksandra Pereyra
Yashil rangli zamonaviy sumkani Pereyra singari shim va pushti kofta bilan moslasangiz bo‘ladi.
Nataliya Verza
@mascarada.paris blogi egasining obrazlari Louboutin brendi sumkalarisiz tasavvur qilib bo‘lmaydi. Oddiy ofisga kiyiladigan kiyimga yorqin sumka qo‘shib, kayfiyatni ko‘taradigan ko‘rinishga ega bo‘lish mumkin.
Nova Meyerxenrich
Nora singari kiyim naqshi rangidagi sumka tanlash ham yaxshi variant.
Tamara Kalinik
Tamara esa to‘q rangli kiyim-kechak bilan och rangli sumkalarni umumlashtirishni afzal biladi.
Ofeliya Duvillard
Ofeliya esa yorqin yashil sumkani rang-barang liboslar bilan uyg‘unlashtirishni xush ko‘radi. Bunday kiyinish kishining tavakkalchiligi, eksperimentlardan qo‘rqmasligidan darak beradi. | 76 | 2,658 |
Ayollar | Kuzda soch to‘kilishiga qanday barham berish mumkin? Mutaxassis maslahati | Organizm yangi faslga ko‘nikishni boshlashi sabab bir qancha o‘zgarishlar kuzatiladi va ular orasida soch to‘kilishi ham yo‘q emas. Tibbiyot fanlari doktori Nataliya Imayeva soch to‘kilishining sabab va yechimlari haqida ma’lumot beradi.
Erkak va ayollar soch tuzilishing farqi nimada?
Erkaklar soch tuzilishi ayollarnikiga qaraganda mustahkamroq va o‘sish fazasi qisqa bo‘ladi. Testosteron gormoni sabab erkaklar sochi tez yog‘lanadi. Ayollardagi estrogen gormoni esa soch folikulalari umrini uzaytiradi.
Soch to‘kilishiga nima sabab bo‘lishi mumkin?
Kuniga o‘rtacha 50-100 tola soch to‘kilishi mumkin. Ammo sizda me’yordan ko‘proq soch to‘kilishi va seboreya – teri yog‘ qatlami miqdorining o‘zgarishi natijasida terining yallig‘lanish kasalligi kuzatilsa, shifokorga murojaat qilish kerak bo‘ladi. Sochning patologik to‘kilishiga stress, moddalar almashinuvining buzilishi, gormonal disbalans, organizmda toksin borligi, hayot uchun muhim bo‘lgan mikroelementlarning yetishmasligi, shuningdek, yomon ekologiya, sochning kimyoviy zararlanishi, bosh suyagi yoki umurtqaning jarohatlanishi hamda nurlanish, oshqozon-ichak traktining buzilishi va ayrim preparatlarning nojo‘ya ta’siri sabab bo‘lishi mumkin. Bundan tashqari, soch to‘kilishi nasliy bo‘lishi ham mumkin.
Soch to‘kilishini qanday qilib kamaytirish mumkin?
Sochni fen yordamida issiq bo‘lmagan haroratda quriting va tez-tez tarab turing. Tarash bosh terisida qon aylanishini yaxshilaydi va yog‘ bezlarining soch bo‘ylab tarqalishiga sabab bo‘ladi. Buning uchun massaj cho‘tkali soch tarog‘i bilan sochni uzunligi bo‘ylab tarash kerak. Uzun va bo‘yalgan sochlar tarashdan avval quruq bo‘lishi kerak. Sochni iliq suvda ikki marta yuvish kerak.
Yog‘li va uncha yog‘li bo‘lmagan sochlarni fen orqali quritish mumkin, lekin yog‘siz sochlarni sochiq yordamida quritgan yaxshi. Sochni turmaklaganda, turli shpilka va zakolkalardan foydalanganda tolalarni zararlanmasligiga e’tibor berish kerak. Mavsumga qarab shapka yoki shlyapa kiyishni unutmang.
Mazkur muammoni qanday hal qilsa bo‘ladi?
Bosh terisidagi muammo va soch to‘kilishini davolash uchun mezoterapiya, sochlarni lazer orqali davolash va elektrotrixogenez muolajalari tavsiya qilinadi. Mazkur muolajalar nafaqat soch to‘kilishini to‘xtatadi, balki o‘sishini tezlashtirib, ahvolini yaxshilaydi. | 73 | 2,310 |
Ayollar | Kanye Uestning xinkaliga o‘xshashligi uchun mazax qilib kelingan krossovkalari bir daqiqa ichida sotilib ketdi | Reper Kanye Uestning shaxsiy brendi tomonidan yaratilgan yangi oyoq kiyimlar bir daqiqadan kamroq vaqt ichida sotilib ketdi, deb xabar beradi Page Six.
Gap ijtimoiy tarmoqlarda keng kulgilarga sabab bo‘lgan 450 Cloud White oq krossovkalari haqida ketmoqda. Mazkur oyoq kiyim oq-kulrang yengil to‘rli materialdan tayyorlangan va bog‘ichlarga ega. Ta’kidlanishicha, krossovka Adidas va YeezySuppley.com saytida sotuvga chiqishi bilan marka ixlosmandlari buyurtmalarni amalga oshira boshlagan.
Oyoq kiyimning dastlabki narxi 200 dollarni tashkil etadi, biroq ikkilamchi bozorda uning narxi 900 dollardan oshib ketgan.
View this post on Instagram
Twitter foydalanuvchilari krossovkalarning “yashin tezligida” sotilishini muhokama qilishga kirishgan. “Yeezy 450’ning chiqishi bema’nigarchilik bo‘ldi. 15 daqiqa ‘kutish zalidasan’, krossovkalar butunlay xarid qilib bo‘linmagunicha sahifa o‘z-o‘zidan yangilanadi”, “Reliz soat 07:00 da bo‘ldi, barcha nusxalar 07:01 da sotib bo‘lindi. Odamlar ushbu oyoq kiyimni yil davomida yomon ko‘rdi, biroq Yeezy 450 chiqqan kundagi kabi ko‘p energiyani hech qachon ko‘rsatmagan”, — deb yozadi ular.
Avvalroq Yeezy o‘rgimchakka o‘xshash shippak ishlab chiqargani, yangi model multfilm qahramonlari poyabzalini esga solishi to‘g‘risida xabar berilgandi. | 110 | 1,301 |
Ayollar | Doimiy uyquchanlikdan qutulish choralari | Doimo uyqungiz kelib, yostiqni orzu qilib yurasizmi? Quyidagi oddiy maslahatlar uyqungizni qochirib, tetik tortishingizga yordam beradi.
Ish joyingizda ko‘zlaringiz yumilib ketaversa, joyingizdan turib, biroz oyoqlaringiz chigalini yozing. Ishingiz bir zayldagi harakatlardan iborat bo‘lsa, kichik tanaffuslar bilan xayolingizni biroz chalg‘itishingiz kerak.
Kam-kamdan, to‘g‘ri tanlangan mahsulotlar bilan tamaddi qilib turish ham o‘zingizni tetik his qilishingizga yordam beradi. Bunday mahsulotlarga olma, ismaloq, suli yormasidan tayyorlangan bo‘tqa, grechka, shokolad, loviya kabilar misol bo‘ladi. Bundan tashqari, mutaxassislar me’yoridan ortiqcha yemaslik va yog‘li ovqatlardan uzoqda bo‘lishni maslahat berishadi.
Jorjtaun universiteti tomonidan aniqlangan: kunduzi mizg‘ish jarayonida miyaning mantiqiy fikrlash va xotira jarayonlariga javob beruvchi chap yarim shari dam oladi va tiklanadi. Shuning uchun, kunduzgi uyqudan keyin odam tetiklashib, mehnat qobiliyati oshadi, tiniq fikrlay boshlaydi. Kunduzgi uyqu qisqa bo‘lishi kerak, buning uchun 15—20 daqiqa yetarli, deyishadi mutaxassislar. Kunduzgi uyquning vaqtini to‘g‘ri tanlash ham ahamiyatga ega. Kech tushayotganda mizg‘imaslik kerak, bu tungi uyqusizlikka olib keladi.
Siz o‘tirgan xona nimqorong‘i bo‘lsa, darrov uyqu bosa boshlaydi. Pardalarni oching, chunki quyosh nuri melatonin ishlab chiqarilishini kuchaytiradi. Melatonin esa, biologik soatlarning to‘g‘ri bo‘lishini ta’minlaydi. Bulutli ob-havoda chiroqni yoqib o‘tiring.
Kislorod yetishmasligi uyquchanlikni keltirib chiqaruvchi asosiy sabablardan biri. Shuning uchun derazalarni ochib, xonani shamollatib turing. Vaqtingiz bo‘lsa, toza havoga chiqib, biroz sayr qilib keling.
Bu charchog‘ingizni ketkazadi va tetiklashtiradi.
Kofein inson tanasi faolligini haqiqatdan ham oshirishini Kardiff universiteti xodimlari aniqlashgan.
Yuqoridagi chora-tadbirlarga qaramasdan baribir uyquchanlik saqlanib qolsa-chi? Nima qilamiz?
Kattalar uchun tungi uyquning davomliligi 7—9 soat bo‘lishi kerak. Bunda uyquning sifatini yaxshilashga ham e’tibor bering.
Ovqatlanish tartibiga rioya qiling va ratsioningizda oqsil, yog‘ va uglevodlarning to‘g‘ri miqdorda bo‘lishiga etibor bering. Suvni yetarli miqdorda iste’mol qiling.
To‘g‘ri va tartibli turmush tarzingizga qaramasdan, sizda doimiy uyquchanlik saqlanib qolaversa, shifokorga murojaat qilganingiz ma’qul.
Manba: Health Mail.Ru | 40 | 2,403 |
Ayollar | Olib qo‘yishga shoshilmang. Kuzda kiysa bo‘ladigan yozgi kiyim-kechaklar | Ayollarni kuzda, issiq kunlarga mo‘ljallangan liboslarni nima qilsam ekan degan savol qiynaydi. Aslida esa, hammasi juda oson, yozgi kiyim-kechaklarni ham sentabr havosiga moslab kiysa bo‘ladi. Street style yulduzlarining obrazlari misolida bu haqida ma’lumot berib o‘tamiz.
Kepka
2021-yilda aksariyat ayol va qizlar uchun sevimliga aylanib ulgurgan kepkalar bilan xayrlashishga hojat yo‘q. Aslida kuzga mo‘ljallangan kolleksiyalarda ham ushbu bosh kiyimining chiyduxoba (velvet), kashemir hatto mo‘yna bilan bezalgan variantlarini ham uchratish mumkin.
Shunga qaramay, siz oddiy sport uslubidagi kepkalar bilan ham ko‘ngildagidek obraz yaratishingiz mumkin. Uni shunchaki, to‘g‘ri bichimli shim va top bilan umumlashtirishning o‘zi kifoya. Salqinda sovuq urmasligi uchun esa obrazingizga charm matosidan tikilgan trench qo‘shsangiz bo‘ladi.
To‘qilgan nimcha
Moda ixlosmandlarining deyarli barchasi mazkur yoz faslida to‘qilgan nimchalar bilan obraz yaratishga ulgurdi. Garderobida bu kabi ultrazamonaviy
kiyimi borlar uchun yaxshi yangilik: kelayotgan mavsumda bu kabi nimchalar o‘z dolzarbligini yo‘qotmaydi.
Faqat farqi shundaki, uni yozdagi singari quruq o‘zini emas, boshqa bir kofta ustidan kiyish kerak. Obrazni o‘ziga xos tufli hamda sumka bilan yakunlasa bo‘ladi.
Lyon matosidan tikilgan shorti
Lyonni nafaqat jazirama, balki salqin havoda ham kiysa bo‘ladi. Sentabrning birinchi yarmida ushbu matodan tikilgan shorti bilan o‘ziga xos obraz yaratishingiz mumkin. Buning uchun bel qismi yuqori turadigan, uzunroq modelni tanlang va uni trikotaj matosidan tikilgan top bilan moslang.
Ustingizdan oversize uslubidagi pidjak kiyishni unutmang. Lofer va rangli paypoq qo‘shish orqali esa boshqalardan ajralib turishingiz aniq. | 72 | 1,737 |
Ayollar | Saqlashda xatoga yo‘l qo‘ymang: muzlatkichda saqlash kerak bo‘lgan 8 ta kosmetik mahsulot | Agar ushbu mahsulotlar salqin joyda saqlanmasa, ular o‘z xususiyatlarini yo‘qota boshlaydi, oksidlanadi va tezroq yomonlashadi. Wday nashri ko‘pchilik saqlashda xatoga yo‘l qo‘yadigan mahsulotlar nomini sanab o‘tdi.
Hamma go‘zallik mahsulotlarini hammomda yoki yotoqxonada saqlash mumkin emas. Ba’zi mahsulotlar quyosh nuri yoki issiqlikni yoqtirmaydi va ularning ta’sirini kuchaytirish uchun sovitilgan holda ishlatish kerak. Yozgi mavsumda harorat rejimi ayniqsa muhimdir, hatto qorong‘i shkaf ham kosmetik mahsulotlarni yaxshi holatda saqlamaydi.
Kosmetik mahsulotlarini saqlash bo‘yicha bir qancha ko‘rsatmalar mavjud. Ularning ko‘pchiligi quyosh nurlari tushmaydigan salqin joyda saqlanishi kerak, ayrim parvarish va dekorativ mahsulotlar past haroratni talab qiladi. Bunday kosmetikani muzlatkich eshigida saqlash yaxshiroq.
Quyoshdan himoya qiluvchi vositalar
Bu mahsulotlar, albatta, kosmetik sumkada, muzlatkichda saqlanishi kerak. Ularning saqlash muddati qisqa — bir mavsum. Yozgi harorat himoya elementlarini tezroq buzadi, shuning uchun mahsulotni quyoshdan uzoqda, sovuq holda saqlash tavsiya etiladi. Past harorat ultrabinafsha nurlaridan himoya qiluvchi komponentlarining yemirilishini sekinlashtiradi va mahsulotni samarali saqlaydi.
Tibbiy kosmetika
Tibbiy kosmetika mahsulotlari minimal miqdordagi konservant, bo‘yoq, lazzatlar va biologik faol moddalarni o‘z ichiga oladi. Shuningdek, har doim ko‘rsatmalarni o‘qish kerak, chunki bunday go‘zallik mahsulotlarini parvarish qilish alohida e’tibor talab qiladi. Ular haddan tashqari qizib ketganda, ko‘plab komponentlar o‘z xususiyatlarini yo‘qotadi, shuning uchun dorixona kosmetikasini yorug‘lik tushmaydigan sovuq joyda saqlash lozim.
Shishga qarshi vositalar
Ushbu turkumga patch, limfa drenaj kremlari, tetiklantiruvchi niqob va spreylar kiradi. Bunday mahsulotlar shishni yengillashtiradi, terini tetiklashtiradi va unga elastiklik beradi, shu tufayli protsedura ta’sirini ko‘rish uchun ularni muzlatkichda saqlash lozim.
Tarkibida C vitamini mavjud kosmetika
Go‘zallikning siri bo‘lgan C vitaminini o‘z ichiga olgan barcha kosmetika mahsulotlarini muzlatkichda saqlash kerak. Xona haroratida komponent oksidlanadi va parchalanadi, bu esa mahsulotni yaroqsiz holga keltiradi. Bu qoida nafaqat yoz, balki qishda ham amal qiladi.
Tabiiy kosmetika
Ekologik mahsulotlar butunlay minerallardan tayyorlanadi. Ular klassik konservantlarni o‘z ichiga olmaydi va shuning uchun ularning saqlash muddati qisqaroq. Tabiiy parvarishlash mahsulotlari ma’lum bir harorat rejimini talab qiladi, qoida tariqasida, bu quyosh nurlari tushmaydigan salqin joy bo‘lishi kerak.
Atirlar
Sevimli atirlarni hammomda saqlamaslik lozim. Namlik va haroratning o‘zgarishi mahsulotga salbiy ta’sir qiladi, shuning uchun uni qorong‘i, salqin joyda saqlash kerak. Yozda atirni muzlatkichga ko‘chirish tavsiya etiladi, shunda atir hidining mustahkamligi va foydalanish muddatini uzaytirish mumkin.
Yuzni parvarish qilish vositalari
Barcha terini parvarish qilish mahsulotlari +5 dan +25 darajagacha salqinlikka muhtoj. Mahsulotlar ham haddan tashqari isiqqa ham, sovuqqa ham chidamaydi. Masalan, suv past haroratlarda muzlab qoladigan emulsiyalarga tegishli, bu esa ularni yaroqsiz holga keltiradi.
Dekorativ kosmetika
Yozgi mavsum barcha lab bo‘yog‘i va tonal kremlarni muzlatkichga yuborish vaqtidir. Bunday go‘zallik mahsulotlarini saqlash muddati ikki yildan oshmaydi. Lab bo‘yog‘i yomon hidlana boshlaydi va lablarni quritadi, tonal effektga ega mahsulotlar teriga notekis yotadi va o‘z tuzilishini o‘zgartiradi. | 89 | 3,557 |
Ayollar | Yuzdagi ortiqcha yog‘ to‘qimasini bir kunda ketkizadigan qurilma sotuvga chiqarildi | Avstraliyaning Face Bra kompaniyasi o‘z mijozlariga yuzdagi ortiqcha yog‘ to‘qimasi (ikkinchi iyak)dan bir kunda xalos etadigan uskunani taklif etmoqda, deb yozadi Daily Star.
Uskuna matodan ishlangan bo‘lib iyak ostidan o‘tkazilib, boshga mahkamlanadi.
Uskuna taqib yurilsa, ortiqcha yog‘ to‘qimasi bir kunda bir santimetrga kichrayadi.
Bundan parhez qilish yoki sport zalga borib mashq qilish talab qilinmaydi. Kerakli natijaga limfa tizimi faoliyatining yaxshilanishi hamda teri ostida yig‘ilgan yog‘ning ter bilan chiqib ketishi hisobiga erishiladi.
Ushbu uskunaning narxi 16 funt sterling (20 dollar)ni tashkil etadi.
Go‘zallik ukollaridan voz kechib tabiiylikni tanlagan mashhurlar | 83 | 689 |
Ayollar | Ertaga ozishni istasangiz, bugundan amal qilishingiz kerak bo‘lgan 5 ta qoida | Kun davomida muhim ishlar bilan band bo‘lganligi sabab ko‘pchilik kechki vaqtda televizor tomosha qilib dam oladi. Ammo ushbu vaqtdan samarali foydalanish, salomatlik va tashqi ko‘rinishda ijobiy o‘zgarish bo‘lishi tayyorgarlik qilishga sarflasa bo‘ladi.
Kechasi trenirovka qilish
Jismoniy faollik organizmdan ortiqcha suyuqlikni chiqarib, ozishga yordam beradi. Kun davomida band grafik sabab bunga vaqt bo‘lmasligi mumkin, qolaversa, zo‘riqqan nerv hujayralari uxlatmagani sabab kechasi trenirovka qilmaslik kerak degan tushunchalar ham yo‘q emas. Ammo AQShda o‘tkazilgan tadqiqotda bunday emasligi aniqlandi. Tadqiqot natijasiga ko‘ra, ishtirokchilarning 60 foizi fitness mashqlaridan keyin uyqusida muammo kuzatilmagani ma’lum bo‘lgan. Shunday ekan, kun davomida vaqt topa olmaganlar bemalol kechasi jismoniy mashqlarni bajarishi mumkin.
Kechki ovqatda kam tuz qo‘shilgan taom iste’mol qilish
Tongda shishib uyg‘onishni istamasangiz, kechki ovqatga sho‘r taom yemaslik kerak. Gap shundaki, tuzi ko‘p ovqatdan keyin ko‘proq suyuqlik ichishni istash mumkin, uning qoldiqlari esa kechasi bilan organizmda suyuqlik mikrosirkulyatsiyasini to‘xtatib, ortiqchasini ushlanib qolishiga sabab bo‘ladi. Bundan tashqari, tuz sog‘liqqa zarar yetkazishi mumkin. Tuzli taom iste’mol qilgan kunning ertasiga shishlar bilan uyg‘onishingizning sababi shundan. Sog‘lom turmush tarziga amal qilishni istasangiz, kechki ovqatga sabzavotlarni baliq yoki tovuq filesini iste’mol qiling.
Tushlik solinadigan qutini tayyorlab qo‘yish
Restorandagi yoki tayyor taomda bir martalik iste’molda olinishi kerak bo‘lgan kaloriya ikki baravarga ko‘p bo‘ladi. Ratsionda qancha ko‘p kaloriya bo‘lsa, energiya shuncha ko‘p sarflanishi kerak. Uyda tayyorlangan taom yoki yegulikda esa qancha kaloriyaga ega mahsulotlardan, qanday usulda va qaysi yog‘dan foydalanganingizni bilish mumkin. Ammo ertalab ish yoki o‘qishga shoshib, tushlikni avvaldan tayyorlab olishga vaqt bo‘lmasligi mumkin. Shu sabab kechasi tayyorlab, muzlatkichga qo‘yib qo‘yish tavsiya qilinadi.
Parda yoki darpardalarni yopib qo‘yish
Uyqu gormoni sifatida yaxshi ma’lum bo‘lgan melatonin organizmga ko‘proq kaloriya parchalashga yordam beradi. Uyquning yaxshi bo‘lishi, tetik va kuchga to‘lib uyg‘onish ham aynan mazkur gormonga bog‘liq bo‘ladi. To‘liq dam olish esa kishining kayfiyati va qaddi-qomati chiroyli bo‘lishida muhim rol o‘ynaydi. Fiziologik jihatdan esa melatonin siz qorong‘i joyda bo‘lganingizda ishlab chiqariladi. Shu sababdan darpardalarni kechasi tushirib qo‘ying va turganingizdan keyingina ochib, havo almashtiring. Shuningdek, uyqudan avval gadjetlarni ham o‘chirib qo‘ying. Bu sizni ortiqcha vazn bilan kurashishingizga yordam berishi aniq.
Issiqlik pechini o‘chiring yoki derazalari ochib qo‘ying
Uyqu vaqtida yog‘ erishi siz uchun ideal, ammo bo‘lmagan gapdek tuyulishi mumkin. Ammo Amerika Milliy sog‘liq instituti tomonidan o‘tkazilgan tadqiqotda 19 daraja haroratda uxlagan ishtirokchilarning 24 daraja haroratda uxlaganlardan 7 foiz ko‘proq yog‘ parchalangani ma’lum bo‘lgan. | 77 | 3,042 |
Ayollar | Ayollar uchun foydali 6 ta mobil dastur | Gadjetlardan bir daqiqa ham ajralmasangiz, hamma narsani tizimlashtirishga intilsangiz — biz tuzgan foydali dasturlar ro‘yxati sizga yoqib tushishiga aminmiz.
Ertalablari qiyinchilik bilan uyg‘onasizmi? Ushbu dastur bunday holatlarga yo‘l qo‘ymaydi. Budilnikning ovozini o‘chirish uchun telefon ekranini bosib qo‘yish yetarli emas, miyani ishlatishingiz, aniqrog‘i, mantiqiy jumboq yoki boshqotirmani yechishingizga to‘g‘ri keladi. Bunday sinovlardan so‘ng uyquni davom ettirish istagi yo‘qoladi.
Dasturni o‘rnatganingizdan so‘ng, u sizga to‘g‘ri ovqatlanish va ozish, diqqatni oshirish, uyqu sifatini yaxshilash, g‘ayratliroq bo‘lishdan iborat to‘rtta variantni tanlash uchun taklif qiladi. Tanlovni amalga oshirgach, dastur doimiy ravishda bajarish kerak bo‘lgan harakatlar ro‘yxatini tuzib beradi.
Proud dasturi esa motivatsiya yetishmaganda yordamga shoshiladi. U vazifalaringizning tushunarli ro‘yxatini tuzish imkonini beradi, ularning har biri uchun muddat belgilash, so‘ng olingan natijalarni tahlil qilish mumkin.
Agar sizni ilhom butunlay tark etgan bo‘lsa, dasturda “super kuch” tugmasi nazarda tutilgan. Uning yordamida bir nechta opsiyalarni tanlash mumkin: dastur nazorati ostida to‘g‘ri nafas olish orqali stressni yengish, ma’lum bir vazifa uchun o‘zingizga ko‘proq vaqt berish yoki o‘zingiz bitkazgan loyihalarning muvaffaqiyati sirini topish uchun o‘tmishni “kovlashtirish”.
Safarga otlanyapsiz va nimanidir unutib qoldirishdan xavotirlanyapsizmi? Packing Pro yordam beradi! Dastur oilaning har bir a’zosi uchun sayohatda zarur bo‘ladigan buyumlar ro‘yxatini tuzish, saqlash, tahrirlash, moslashtirish imkonini beradi.
Do‘kon kassasida diskont kartochkalaringizni sumkangiz ichidan qidirib o‘tirmasligingiz uchun, chegirma kartalarining barcha ma’lumotlarini Stocard dasturiga kiritib qo‘ying. Asosiysi — telefonni uyda unutib qoldirmang.
Makiyaj uchun tonal asos tanlash — juda muhim. Ammo hamma ham o‘z yuz rangiga mos tonal kremni to‘g‘ri tanlay olmaydi. Kosmetika do‘koniga o‘z maqsadingizni tushungan holda kelish uchun MatchCo Makeup dasturidan foydalanishingiz mumkin. Dastur yuzingizning turli qismlaridagi teri rangini skanerlab, tonal kremning optimal rangini tanlab beradi.
Manba: “Anysports.tv” | 39 | 2,225 |
Ayollar | Tish tozalashda deyarli barcha yo‘l qo‘yadigan 8 ta xato | Tishlarni oppoq, mustahkam va sog‘lom saqlab qolish uchun ularni kuniga ikki marotaba tozalash kerakligi barchaga bolaligidan ma’lum. Ammo ular to‘g‘ri tozalanadimi? Balki tish tozalashda eng keng tarqalgan xatolar evaziga natija kutilganidek bo‘lmayotgandir.
Tishni uzoq yetarli vaqtgacha tozalamaslik
Tishni tozalash tavsiya etilgan vaqt 2 daqiqani tashkil etadi. Ammo hech kim bunga amal qilmaydi. Bundan tashqari, Los-Anjelesdagi Kaliforniya universitetining Stomatologiya maktabi tomonidan olib borilgan tadqiqotlar shuni ko‘rsatdiki, hatto tishlarni yuvish uchun yetarli vaqt sarflashga ishongan odamlar ham, aslida, tozalashga 30 soniyadan ko‘proq vaqt ajratgan. To‘g‘ri, bu juda uzun va zerikarli faoliyat, lekin natija shunga yarasha bo‘lishi mumkin. Shuning uchun maxsus hisoblagich yoki 120 gacha sanashning o‘zi kifoya.
Tishni intensiv tozalash
Tishlarni tozalash davomida ularni qattiq bosmaslikni tekshirib ko‘rish lozim. Afsuski, tish cho‘tkasini qattiq bosish ularni yaxshi tozalanishiga yordam bermaydi. Ushbu jarayonda shunchaki so‘laklar yo‘q bo‘lishi mumkin. Ammo bu orqali emal va milkka ham zarar yetadi.
Cho‘tkani noto‘g‘ri ushlash
Tishlarning sog‘lig‘i tish cho‘tkasini ushlab turgan burchakka ham bog‘liq. Optimal burilish 45 daraja burchak ostida bo‘lishi kerak, elektr tish cho‘tkalari esa o‘zi kerakli burilishni o‘rnatadi. Doimo shunga ahamiyatli bo‘lish kerak.
Qattiq tolali tish cho‘tkalari
Yumshoq tolali tish cho‘tkalari faqat bolalar yoki qariyalar uchun deb o‘ylash noto‘g‘ri. Tish shifokori buni maslahat bermaydi. Qattiq va o‘rtacha tish cho‘tkalari milkning yumshoq to‘qimalariga zarar berishi mumkin. Shuningdek, u tishni ichki burchaklarini to‘la-to‘kis olib tashlamaydi. Xarid chog‘ida yumshoq tolali tish cho‘tkasini sotib olishni unutmaslik lozim.
Juda katta tish cho‘tkasi
Hajm ham juda muhim bo‘lib, iloji boricha kichkina tish cho‘tkalardan foydalanish yaxshiroq. Uning katta hajmi og‘iz bo‘shlig‘ida erkin harakatlanishda qiyinchilik paydo bo‘ladi va har bir burchakka ham kira olmaydi. Shuning uchun kichkina cho‘tkadan foydalangan ma’qul.
Tish cho‘tkasini juda kam almashtirish
Stomatologlar tish cho‘tkasini yiliga to‘rt marotaba almashtirishni maslahat beradi. Doimiy nam muhit bakteriyalar ko‘payishiga olib keladi va vaqt o‘tishi bilan tish cho‘tkasi xavfli bakteriyalarni olib tashlashdan ham ko‘ra ko‘proq ortishiga sabab bo‘ladi.
Tish tozalash ipi
Tish tozalash iplaridan odatda faqatgina ovqat qoldiqlarini olib tashlashda foydalaniladi. Lekin tish shifokorlari undan muntazam foydalanishni tavsiya etadi. Unga ko‘ra har tishlar yuvilganda ortidan ip orqali tozalash kerak.
Kechki tish tozalash
Aksariyat odamlar tishini ertalab yuvadi va kechki paytga borib unutadi. Shu bilan birga ertalabki harakat natijasiz qoladi. Og‘iz bo‘shlig‘idagi kunduzgi so‘laklar kechasi zararli bo‘lishi mumkin. Shuning uchun kechki paytda, yotishdan avval, albatta, tishlarni yuvish kerak. | 56 | 2,930 |
Ayollar | Suhbatdoshda yaxshi taassurot qoldirishga yordam beradigan tavsiyalar | Inson har kuni muloqotga kirishadi, suhbatlashadi. Biroq suhbat hamisha ham ijobiy yakun topmasligi, ikkinchi shaxsda yaxshi taassurot qolmasligi mumkin. Munosabatlarning mustahkamligi uchun samimiyat va insoniylik tamoyillari muhim ekani aniq, lekin shunday jihatlar borki, ularga amal qilish istalgan insonda simpatiya uyg‘otish va aloqalarning kelajagi bo‘lishiga hissa qo‘shadi.
Suhbatdoshingizni ismini aytib chaqiring
Deyl Karnegi aytganidek, insonga uning ismi aytib chaqirilganidan yoqimli va muhim tovush bo‘lmaydi. Inson ismini aytib murojaat qilinishi va suhbat davomida qayta-qayta takrorlanishi, suhbatdoshda ishonch, simpatiya va boshqa ijtimoiy emotsiyalarni his qilishga sababchi bo‘lishi psixologik jihatdan isbotlangan. Suhbatdoshingiz bilan endi tanishgan bo‘lsangiz, ismini qayta so‘rashdan uyalmang, telefonda gaplashayotgan bo‘lsangiz, yoddan chiqmasligi uchun yozib oling. Siz muloqot qilayotgan inson har gal o‘z ismini eshitganida sergaklanadi va e’tiboringizdan kayfiyati ko‘tariladi. Ishoning, hech qaysi so‘z siz muloqot qilayotgan inson quloqlariga ismichalik yoqimli tuyulmaydi.
Xato qilishdan cho‘chimang
Atrofda hamma mukammallikka intilayotgan bir vaqtda siz boringizcha bo‘ling, ammo shu borligingizda madaniyat va hurmatni mujassam eting. Xato qilishdan qo‘rqmang. Kattadan ham, kichikdan ham nimadir o‘rganish mumkinligini inobatga olib, qarshingizdagi inson darhaqiqat haq bo‘lsa, xatoni tuzatishiga imkon bering. Sizning fikringiz bo‘lgani uchungina uni ma’qullab turmang. Samimiy munosabat va aloqalar qurilishi uchun ikki tomon bir-birini tushunishi va kamchiliklari bilan qabul qilishi, vaqti kelganda fikrini bildirib to‘g‘rilashi kerak.
Suhbatdoshingizni uchinchi shaxs nomidan maqtang
To‘satdan va behudaga maqtash laganbardorlik ekanini unutmagan holda, kerakli va darhaqiqat e’tirof etilishi kerak bo‘lgan vaziyatda suhbatdoshingizni maqtang. O‘zingiz nomingizdan maqtashga xijolat bo‘lsangiz, boshqa shaxs nomidan fikringizni ifodalang. Masalan, “Laziza Baxtiyorovna, do‘stim Farhod Dadabekov sizni shahrimizning eng yaxshi shifokori ekaningizni ta’kidlagani sabab ham sizning qabulingizga yozildim”. Laziza Baxtiyorovnaga sizning do‘stingiz kim yoki uning ismi nima ekanini ahamiyati ham qizig‘i yo‘q, lekin o‘zi haqidagi ushbu iliq fikrni nazaridan chetda qoldirmasligi aniq.
Suhbatdoshingiz bilan “bir kemada” bo‘lishga harakat qiling
Siz muloqot qilayotgan inson qo‘l harakatlari, imo-ishoralar bilan o‘lib-kuyib, jon kuydirib bir nimalarni tushuntirayotgan bir vaqtda sizning oyoqlaringizni chalishtirib, qo‘llaringizni qarsillatib esnab o‘tirishingiz endi boshlangan suhbatning uzoqqa bormasligining garovi. Avvalo, suhbat qanchalik muhimligini aniqlab, avvaldan shunga o‘zingizni tayyorlang va gaplashish davomida vaziyat hamda qarshingizdagi insonning o‘zini tutishidan kelib chiqib javob qaytaring.
Ko‘ylak yenglarini shimaring
Bu sizning kirishimli ekaningiz, xavotirga o‘rin yo‘qligi, suhbatdoshingizga ishonch bildirayotganingiz va undan yomonlik kutmayotganingizdan dalolat beradi.
Suhbatdoshni his eting
Tursa ham, o‘tirsa ham noliyveradigan kishilarni istisno qilgan holda shuni aytish mumkinki, insonlar hammaga ham dardini dasturxon qilavermaydi. Siz bilan bo‘lishyaptimi, demak sizni o‘ziga yaqin oladi. Buni qadrlang va qarshingizdagi inson tuyg‘ulari bilan o‘ynashmang. Muammolarini ma’lum qilsa, uni diqqat bilan tinglang, maslahat bering va hamdardlik bildiring. Samimiy munosabat istasangiz, shunchaki bildirmang, rostan ham tushunish va his qilishga urining.
Qarshingizdagi inson bilan manfaat uchungina munosabatda bo‘lmang
Aksariyat munosabatlar manfaat ustiga qurilgani uchun ham hayotingizda uchraydigan insonlar ko‘p, bir umrlilik qadrdonlar kam bo‘lishi mumkin. Masalan, rahbar qo‘l ostidagi ishchisiga pulini olyapti bajaradi-da, degandek munosabatda bo‘lishi, o‘sha ishchining ham faqat yuklatilgan vazifani bajarish bilan cheklanishi, yangiliklar kiritish haqida o‘ylab ham ko‘rmasligi, bu esa korxona yoki tashkilotning faoliyatida progress bo‘lmasligiga olib kelishi mumkin. Qarshingizdagi insonga “Qoyil lekin, do‘ndirib tashlading faqat kichik bir kamchiling...”, — deya xatolarini tushuntiring.
Kerak vaqtda ko‘mak olishdan tortinmang
Rostan ham ko‘makka muhtojlik sezayotgan bo‘lsangiz so‘rang, tortinmang. Siz ishonch bildirib yordam so‘ragan inson o‘zini alohida his qiladi, mas’uliyatni his qilib, ko‘makka oshiqadi. Faqat yordam berar ekan deb boshiga chiqib olmang, qo‘lingizdan keladigan ishni o‘zingiz mustaqil bajaring, darhaqiqat ehtiyoj sezganingizdan keyin murojaat qiling. | 69 | 4,574 |
Ayollar | Xushbo‘y yoz: jazirama mavsum uchun 5 xil yangi ifor | Yozning jazirama va quyoshli kayfiyati uchun maxsus yaratilgan yangi atirlar. Ulardan gullar, yoz va muhabbat ifori keladi.
Sitrus, bergamot va mandarinning nozik xushbo‘y hidi e’tiborni tortmasdan qolmaydi. Betti Barclay Tender Blossom tarkibidagi ferziyaning klassik hidiga yasmin va anbarning tetiklashtiruvchi iforining qo‘shilishi yanada yoqimlilik baxsh etadi. Mazkur atir xushbo‘y gullar hidini o‘zgartirishni xohlamaydiganlarga, ammo jazirama kunda ham bemalol foydalanishni istaydiganlarga mos keladi.
Dalia More’ning quyoshli ifori — bu mashhur brend parfyumining ayollar uchun yengil va ixcham versiyasidir. Olma va nokning shirin ifori bergamot va ambarning sitrusli notalari bilan to‘ldirilgan: yengil mevali-gulli hidni sevuvchilar uchun ayni muddao.
Young at Heart — bu sizning “birinchi marta” bo‘lgan xotiralaringizni yodga soladi. Ushbu meva-gulli hid sarxil tarvuz suvini, osmantusning quyoshli va yasmin ohanglarini o‘zida birlashtirgan. Yoz mavsumi uchun ideal bo‘lgan bu atir shirin va isyonkor samimiylik hamda poklik bilan to‘ldirilgan.
Klassik Marlboro reklamasini eslaysizmi? Tungi ochiq osmon ostida cheksiz tekislikda yonib turgan olov yonidagi chavandoz va ot. Bu yovvoyi G‘arb ruhi, erkaklik va ozodlikni ramziy ma’nosini ifodalaydi. Erkaklar reklamadagi kovboyga taqlid qilishar, ayollar esa uni deb aqldan ozgan. Ushbu tasvir Santal 33’ning asosiga aylandi, uni Amerika afsonasining timsoli deb atash mumkin. Atirdagi kardamon, iris, binafsha va ambroksan notalariga teri, kedr va sandal daraxtining yog‘och hidi qo‘shilib, iforlarni yanada uyg‘unlashtirgan.
Ajablanarli darajada yengil, nafis xushbo‘y hid, go‘zallik va tabiiylikning timsoli. Atir tabiiy matolar ishlab chiqarishda ishlatiladigan zig‘ir moyi asosida Cerutti tomonidan ishlab chiqilgan. Asosiy iforlar bergamot, binafsha, mimoza, freziya bo‘lib, ularni geran, koriandr, sandal daraxti, mushk, ambar hidlari to‘ldiradi. | 52 | 1,922 |
Ayollar | Kir mashinada yuvish tavsiya etilmaydigan kiyimlar | Zamonaviy kir yuvish mashinalari har qanday turdagi matolardagi dog‘larni ketkazishga yordam berishi mumkin. Biroq yana bir muhim masala bor, qanday kiyimlarni kir yuvish mashinasida yuvmaslik kerak? “Noviy ochag” nashri kir mashinasida yuvmaslik kerak bo‘lgan kiyimlar haqida ma’lumot berdi.
Yumshoq yostiqlar
Bo‘yinning egri chizig‘ini va boshning holatini o‘zida saqlab qoladigan yostiqlarning faqat yorlig‘ida ko‘rsatma mavjud bo‘lsa, kir yuvish mashinasida yuvish mumkin. Aks holda, ularning sifatiga zarar yetadi va bundan keyin yangi yostiqlarni sotib olishingiz kerak bo‘ladi.
Yostiqlarni qanday yuvish kerak? Birinchidan, plomba sun’iy va gipoallergenik bo‘lganligi sababli, ular boshqa yostiqlarga qaraganda uzoqroq vaqt tozaligini saqlab qoladi. Mutaxassislar dog‘larni shunchaki qo‘l bilan artishni tavsiya qiladi. Agar mahsulot yorlig‘ida “qo‘lda yuvish” rejimi bo‘lsa, uni suv bilan to‘ldirilgan havzaga yoki hammomga botiring va suvga gipoallergenik, hidsiz suyuqlikni qo‘shing. Keyin yostiqni muloyimlik bilan qoqib tashlab, shamol aylanib turadigan xonada quriting.
Uy hayvonlarining juni bo‘lgan kiyimlar
Kiyimdagi junni qo‘l bilan olib tashlash qiyin bo‘lishi mumkin, biroq agar uni kir yuvish mashinasida yuvsangiz, sifat yanada yomonlashishi mumkin. U kiyimlarga teng ravishda tarqaladi, barabanga yopishib qoladi va shuningdek kir yuvish mashinasining filtrini yopib qo‘yishi mumkin.
Jun yopishib qolgan kiyimlarni qanday yuvish kerak? Kir yuvish mashinasiga kiyimlarni solishdan oldin undagi junlarni olib tashlang. Bu holatda yopishqoq rolik yaxshi samara beradi, agar u bo‘lmasa, namlangan rezina qo‘lqop yordamida junlarni olib tashlang. Agar bu holatdan keyin ham jun qolsa, kiyimni eng past haroratda dazmollashga harakat qiling. So‘ngra kiyimlarni yorliqda ko‘rsatilganidek yuving.
Kashtali yoki bezakli kiyimlar
Kir yuvish mashinasi kiyimlardagi zargarlik buyumlariga zarar yetkazishi mumkin. Yelimlangan elementlari bor kiyimlarni kir yuvish mashinasiga solmaslik kerak — ular baraban yoki filtrga zarar yetkazishi mumkin. Elementlar boshqa narsalarning tugmalari yoki fermuarlariga yopishib qolishi mumkin.
Kashtali va bezakli kiyimlarni qanday yuvish kerak? Yaxshisi, bunday kiyimlarni qo‘lda yuvish kerak. Agar ba’zi kiyimlarning yorliqlariga “faqat kimyoviy tozalash mumkin” deb yozilgan bo‘lsa, uni kimyoviy tozalashga olib boring va tozalovchilardan uni boshqa mato bilan o‘rashini so‘rang.
Katta hajmga ega narsalar
Odeyalni kir yuvish mashinasiga joylashtirish qiyin bo‘lsa, uni majburlab solmang. Barabanning normal aylanishi va dog‘lar yuvilishi uchun kiyimlarga joy kerak. Bu holatda kiyimning sifatini ham, kir yuvish mashinasini ham buzishingiz mumkin.
Katta hajmli narsalarni qanday yuvish kerak? Katta hajmli kir yuvish mashinasini toping. Biroq yaxshisi narsalarni kiyimlarni kimyoviy tozalashga olib borgan ma’qul.
Baxmal, jun va velvet matodan tikilgan kiyimlar
Nozik matolardan tikilgan kiyimlar kir yuvish mashinasida yuvilganda sifatini yo‘qotadi: kiyimda katishkalar, ilgaklar va hatto teshiklar paydo bo‘ladi.
Bu matodan tikilgan kiyimlarni qanday yuvish kerak? Agar kiyimning sifati buzilmasligiga ishonsangiz, ularni qo‘l bilan yuving. Buni quyidagicha tekshirish mumkin: kiyimdagi kichik joyni namlang va uning ustiga oq mato bosing. Agar mato dog‘ bo‘lsa, bu kiyimlarni kimyoviy tozalashga berish kerak. | 50 | 3,362 |
Ayollar | Kostyum-shimni nima bilan kiyish kerak? Kundalik uchun 6 ta zamonaviy kombinatsiya (foto) | Kostyum-shim − zamonaviy ayollar garderobining ajralmas qismidir. Undan kundalik ish uchun unumli foydalanish ham mumkin. Bu qulaylik va tashqi ko‘rinishni xilma-xil qilishga yordam beradi.
Kostyum-shimni oq ko‘ylak bilan kiyish ofis va boshqa joylar uchun ham mukammal obraz. Oq ko‘ylak − qat’iy, nozik rang va bir qancha uslubga mos keluvchi ko‘p qirrali libosdir. Kostyum-shimni nima bilan kiyishga ikkilanganda hamisha oq ko‘ylak yordamga keladi.
Bir vaqtlar kostyum bilan futbolka kombinatsiyasi g‘alati tuyilar edi. Krossovkani-ku aytmasa ham bo‘ladi. Ammo bugungi kunda moda olamida yuz berayotgan o‘zgarishlar tufayli kostyum shim uchun hech qanday bezaksiz futbolka va bejirib krossovkani tavsiya etish mumkin.
Sviter bilan ham moslash mumkin bo‘lgan kostyum-shim modellari talaygina. Bunda sviterning qanday rangda bo‘lishi ahamiyatsiz. Kimdir faqat oq va qora rangdangina foydalanadi. Ammo kostyumga qarama-qarshi rangda bo‘lgan sviter obrazni yanada mukammallashtiradi.
Jiddiy kostyumlar bilan boyitilgan to‘r va turli nafis matodan tikilgan koftalar ayolga yanada nafislik baxsh etadi. Ushbu ko‘rinishda ofis yoki boshqa uchrashuvlarga ham tashrif buyurish mumkin.
Biroz issiq mavsum uchun kostyum ichidan nozik yengsiz kofta ham kiyish mumkin. Shuningdek, kombinatsiya uchun mo‘ljallangan oyoq kiyimlar ham tepa qism va ob-havoga mos bo‘lishi kerak.
Ushbu mavsumda dizaynerlar uch qismdan iborat kostyum-shimni ko‘proq tavsiya qilmoqda. Sababi ushbu to‘plam uchun biror qo‘shimcha libos tanlash shart emas. Shunchaki mos poyabzal hamda aksessuar tanlash kifoya. | 89 | 1,581 |
Ayollar | Shokolad tanlashda nimalarga e’tibor berish lozim? | Shokolad ko‘pchiligimiz uchun sevimli shirinlik hisoblanadi. Shokoladlarning turi juda ko‘p. Ularni tanlashda nimalarga e’tibor berishimiz lozim?
Shokoladning bu turlari bir-biridan tarkibidagi kakao mahsulotlari miqdori bilan farq qiladi. Achchiq shokoladda ular 55%, klassik shokoladda 35 dan 55—60% gacha, sutlida esa 35% dan kamroqni tashkil qiladi. Oxirgisida shakar va sut ko‘proq (bu quruq sutli zardob yoki quruq sut bo‘lishi mumkin). Aynan shuning uchun tarkibida umuman sut bo‘lmagan achchiq shokolad ancha parhezliroq hisoblanadi.
Ha. Uning tarkibida albatta kakao-yog‘, ko‘proq sut bo‘lishi, lekin qirilgan kakao bo‘lmasligi kerak. Shuning hisobiga uning rangi oq bo‘ladi. Bundan tashqari, odatda bunday shokoladning tarkibi shakar, “burbon” vanilini, letsitindan iborat bo‘ladi.
Uning uchun eng qulay harorat — 5 dan 18 darajagacha . Shuning uchun shokoladni muzxonada saqlashning keragi yo‘q.
Shunday bo‘lsa ham, agar siz sovuq shirinlikni xush ko‘rsangiz, uni sovitgichning kondensatlarsiz va yorug‘lik tegmaydigan bir burchagida saqlang. Aks holda shokoladning tashqi ko‘rinishi tez o‘zgaradi. U o‘z sifatini yo‘qotmaydi, lekin yuzasi oqish changsimon qatlam bilan qoplanadi.
Albatta folga yoki flou-pak — shokoladni zararlanish va quyosh yorug‘ligidan himoya qiluvchi maxsus plyonka bilan o‘ralgan bo‘lishi kerak. Uning ustidan esa — qog‘oz yoki karton bo‘lishi lozim.
Manba: “Layfxaker” | 50 | 1,405 |
Ayollar | Hech qanday foyda bermaydigan kosmetik vositalar | Ba’zan biz go‘zal bo‘lish maqsadida reklama qilinayotgan, o‘zimiz xohlaganimizdek samarani va’da qiluvchi ko‘plab befoyda kremlar, niqoblar va zardoblarni sotib olishga harakat qilamiz.
Yuz terisi haqiqatan ham alohida parvarishni talab qiladi, lekin ko‘pchilik hollarda siz butun tana uchun bitta mahsulotdan foydalanishingiz ham mumkin. Hamma namlantiruvchi kremlar yoki losyonlar bir xil ta’sir qilish xususiyatiga ega va siz ulardan qo‘llar uchun ham va tana uchun ham foydalansangiz bo‘ladi.
Yog‘ bezlari lozim bo‘lganidek ishlamasa, qazg‘oq deb ataluvchi zamburug‘lar tarqala boshlaydi. Odatdagi shampun bu muammoni bartaraf qila olmaydi, shuningdek u bosh terisini haddan tashqari quritib yuboradi. Sizga dorixonalarda sotiladigan maxsus davolovchi shampunlar kerak bo‘ladi.
Yuz uchun tonik — bu biz kerakli deb hisoblaydigan narsalardan biri, chunki parvarishlash uchun noto‘g‘ri vositalardan foydalanamiz. Tonikning o‘rniga tozalovchi sovundan foydalanish samaraliroqdir. Uning tarkibida spirt bo‘lmaydi, terini quritmaydi va pH ning neytral miqdoriga ega.
Manikyur yaxshi chiqishi uchun bir necha tomchi maxsus yog‘dan foydalanishning o‘zi yetarli bo‘lib ko‘rinadi. Lekin ular singib ketishi bilan samarasi yo‘qoladi va hech qanday foyda bo‘lmaydi. Agar siz haqiqatan ham tirnoqlaringizga yordam berishni xohlasangiz, kosmetik vazelin yoki tabiiy asos yog‘larini ishlatib ko‘ring.
Manba: “Lady.mail.ru” | 48 | 1,415 |
Ayollar | Urfda emas: 2021-yilda xarid qilish tavsiya etilmaydigan 7 uslubdagi libos (foto) | Yangi yilda yangi libos kiyish an’anasiga, ayniqsa, ayollar qattiq amal qiladi. Bayram ta’tilidan so‘ng hech bo‘lmaganda bir dona ko‘ylak xarid qilib, ish yoki o‘qishga kiyib borish ularning odatiga aylangan. Demak, did bilan, shuningdek, urfga ham e’tiborli bo‘lgan xonimlarga quyida 7 uslubdagi libos tanlash tavsiya etilmaydi.
To‘rli matodan tikilgan ko‘ylak yoki koftalar urfdan qolganiga ancha bo‘ldi. Ammo bundan bexabar ayollar hamon ularni sotib olishni va kiyishni to‘xtatgani yo‘q. Qanchalar go‘zal va qimmatbaho bo‘lmasin, bu kabi ko‘rinishdagi liboslarni kiyish tavsiya etilmaydi.
Ushbu uslub bir necha yillar avval uggi etigi bilan juda yaxshi kombinatsiyani hosil qilgan edi. Ammo hozirda bunday emas. Bu kabi issiq va qalin matodan kalta va keng sviter kiyish yoshlar orasida urfga aylangan.
Yulduz Kim Kardashyan urfga olib kirgan bunday tor va yopishqoq libos ham hozircha trendda emas. Ushbu libos qomatni ortiqcha ta’kidlaydi va biroz noqulayliklar ham keltirib chiqarishi mumkin.
Ushbu libos bir necha yillar avval, hattoki hozirda ham qomatida kamchiligi borlar tomonidan muntazam kiyiladi. Ammo uning urfdan qolganiga ancha bo‘ldi. Bo‘y va qomati binoyidek xonimlar bu uslubdagi liboslarni kiyib, aksincha, o‘zlarini qo‘polroq qilib ko‘rsatishi mumkin. Yaxshisi, ularga to‘g‘ri bichimdagi ko‘ylaklarni xarid qilish tavsiya etiladi.
Bunday ko‘ylak belni ta’kidlashni istovchilar tomonidan juda yaxshi kiyilgandi. Ammo hozirda bu kabi obraz biroz zerikarli. Sababi dizaynerlar tomonidan mazkur uslubning o‘rnini bosuvchi boshqa bichimdagi ko‘ylaklar allaqachon trendga aylangan.
Mazkur ko‘rinishdagi libos qimmatbaho matolardan tikilgan hashamatli ko‘ylaklarga mos keladi va ular ko‘proq katta ziyofat yoki marosimlarda kiyiladi. Oddiygina yengil va yumshoq matodan orqa qismi etagiga nisbatan uzun qilib bichilgan liboslar qomatni xunuk ko‘rsatmasa-da, shunchaki urfdan qoldi.
Beldan pasti keng tikilgan yubkali ko‘ylaklar urfga kirganida har qanday ayolning garderobini egallagan edi. Shuning uchun ham undan haligacha voz kechish qiyin bo‘lmoqda. Bundan 2-3 yil avval ham trendda bo‘lgan bunday ko‘ylak yana bir necha yildan keyingina urfga qaytishi mumkin. Ungacha boshqa liboslardan foydalangan ma’qul. | 81 | 2,234 |
Ayollar | Yugurish haqiqatan ham foydalimi? | “Ertalab yugurishni boshlasang, sog‘lig‘ing yaxshilanadi!” – deb ta’kidlaydi sog‘lom yashash tarzi tarafdorlari. Lekin yugurish shunchalik foydalimi? Biz bu savolga shubha bilan yondashishga va bu haqdagi har xil uydirmalarni yo‘qotishga qaror qildik.
Aslida esa: yurak muskullari – organizmdagi eng chiniqqan muskullardan biri. Uni yanada ko‘proq chiniqtirishning iloji yo‘q.
Aslida esa: yugurish tomirlarni toza saqlash uchun yetarli bo‘lgan miqdorda gormonlar ishlab chiqarishni ta’minlay olmaydi va bundan tashqari sport zalida tosh ko‘tarish bilan ham shug‘ullanish zarur.
Aslida esa: agar ovqatlanish me’yoriga va rejimiga rioya qilinmasa yugurishning hech qanday foydasi bo‘lmaydi.
Aslida esa: haqiqatan ham yugurish endokrin tizimini yaxshilaydi. Lekin sekin yugurish bilan bunday natijaga erishish qiyin.
Yugurish oqibatida oyoq sohasiga og‘irlik zarbasi kelib tushadi va boldir muskullari aziyat chekadi.
Manba: Internet tarmog‘i materiallari | 33 | 953 |
Ayollar | Judith Leiber “Yulduzlar jangi” filmidagi robot ko‘rinishida toshlar bilan qoplangan sumka taqdim qildi | Judith Leiber Couture brendi “Yulduzlar jangi” filmidagi R2-D2 droid (to‘qima robot qahramon) ko‘rinishidagi mini-sumkalar modelini ishlab chiqardi.
Kolleksiya muxlislar nishonlaydigan 4-may “Yulduzlar jangi” kuni uchun maxsus ishlab chiqilgan. Sumkalar ikki xil variantda: R2-D2 singari oq-ko‘k va tilla rangda taqdim qilingan. Har biri toshlar bilan qoplangan droidning bittasi uchun 9000 dona kristall ketgan, tillarang model esa 24 qirot oltin bilan qoplangan.
Brendning kreativ direktori Yana Metison, R2-D2 qahramonini hamisha yaxshi ko‘rgani, kolleksiyadagi sumkalar R2-D2 singari muayyan vaqtga xos emasligi, serhasham va o‘ziga maftun qilishini ta’kidlagan.
4-mayda sotuvga chiqishi kutilayotgan 5495 dollarlik sumkalarni Judith Leiber’ning saytidan xarid qilish mumkin deyiladi, xabarda. | 103 | 799 |
Ayollar | Koronavirus tufayli paydo bo‘ladigan uyqusizlikni qanday bartaraf etish mumkin? | Koronavirus pandemiyasi tufayli insonlar ongidan tinimsiz yangi savollar paydo bo‘lmoqda. Masalan, jamoat transportlarida qo‘lqop taqish kerakmi, niqobni matodan tikilgani yaxshimi yoki bir martaligimi? Qanday hollarda jarima solinishi mumkin? Yana muassasalar yopilishi rostmi? Masofadan turib ishlash qachongacha davom etadi? Kasallikni yuqtirib olmaslik uchun nima qilish kerak? Himoya vositalari kasallik xavfidan asraydimi? Shu kabi savollar inson ongini butunlay egallagandan so‘ng haftalab tark etmaydi. Muammolarning barchasi stressni keltirib chiqaradi. Natijada soatlab uxlash holatlari kuzatilmaydi, go‘yoki nimadir bunga to‘sqinlik qilayotgan bo‘ladi. Charchoq esa tananing kuchini olib qo‘yishda davom etadi.
Karantin davomida o‘zni yakkalash, dam olish maskanlari faoliyatining to‘xtatilishi ko‘pchilikni avvalgidan ham ko‘ra asabiylashtirgani ma’lum. Uyqusizlik esa immunitetni susaytiradi, yurak-qon tomir kasalliklari xavfini oshiradi. Ammo stressni kamaytirish uchun quyidagi tavsiyalarga amal qilish, albatta, organizm uchun foydali hisoblanadi.
Muammolarni tan olish kerak
Uyquning buzilishi 2020-yilda odatiy hol hisoblanmoqda. Nafaqat jamiyat, balki dunyo bo‘ylab hukmronlik qilayotgan muammo har kimning ham uyqusini buzgan bo‘lishi tabiiy. Uyqusizlikka uchraganlikni tan olishning o‘ziyoq stressni ikki baravarga kamaytiradi, uning muammosi asablarni ortiqcha qiynamaydi.
Noutbukni yotoqxonada qoldirmaslik kerak
Jiddiy muammolar haqida oshxona yoki mehmonxonada gaplashib olgan ma’qul. Yotoqxona esa faqatgina uxlash yoki dam olish joyiga aylanishi kerak. Shuningdek, u yerga iloji boricha xushbo‘y va chiroyli buyumlarni joylashtirish kerak. Albatta, ishga oid hisob-kitob qog‘ozlari va noutbukni ham yotoqxonadan chiqarib tashlash kerak.
Har doim bir vaqtning o‘zida uxlash zarur
Har kuni bir vaqtda uyg‘onish eng avvalo, kechasi charchab uxlashga yordam beradi. Agar kechki payt uyqu kelmagan bo‘lsa, unda o‘zni uyquga majburlashning keragi yo‘q. Kuni bo‘yi faol bo‘lmagan insonning charchamasligi tabiiy.
Har kuni oz bo‘lsa-da harakatlanish zarur
Iloji bo‘lsa, sayr qilishga odatlanish kerak. Sababi tana jismoniy mashqlardan so‘ng endorfinlarni ishlab chiqaradi. Ushbu quvonch gormonlari ayniqsa, kuzda stress va tushkunlikni yengishga yordam beradi. Agar yurish va sayr qilishga kuch yetarli bo‘lmasa, shunchaki toza havoda o‘tirish tavsiya etiladi.
Bir vaqtda ovqatlanish lozim
Muntazam ravishda bir vaqtda ovqatlanish organizmni tartib bilan ishlashiga yordam beradi. Kun davomida 2-3 marta yengil yegulik iste’mol qilish ham tana uchun foydali hisoblanadi.
Charchoq va uyquni ajratib olish kerak
Ko‘pincha charchoq va uyquni chalkashtirish kuzatiladi. Tana nafaqat jismoniy mashqlardan, balki aqliy faoliyat bilan ham charchaydi. Charchaganda uxlash shart emas, chunki soatlab u yoqdan bu yoqqa burilib yotish faqatgina asabiylashtirish mumkin. Bu vaqtda charchoqni yengishga dush qabul qilish, meditatsiya yoki teledastur tomosha qilish yordam beradi. Shundan so‘nggina uyquni his qilish mumkin, bunday vaqtda tana sustlashadi va ko‘zlar yumila boshlaydi.
Miyada fikrlar bezovta qilsa, uyg‘ongan yaxshi
Yotoq – dam olish joyi, unga boshqa biror salbiy fikrlarni bog‘lash mumkin emas. Agar noo‘rin fikrlar bezovta qilsa, uxlashga yotishdan avval ularni 40 daqiqa davomida qog‘ozga tushirish kerak.
Miyani charchatmaydigan yumushlar bilan shug‘ullanish lozim
Masalan, uylarni tozalash, yuvilgan kiyimlarni javonga joylashtirish kabi ishlarni amalga oshirgan ma’qul. Lekin uxlash uchun kitob o‘qigandan ko‘ra, audio eshitish tavsiya etiladi. Shunday vaqtda inson o‘zini xavfsiz joyda yoki bolalar orasida deb tasavvur qilishi kerak. Shundagina tanada tinchlanish yuz bera boshlaydi. | 79 | 3,715 |
Ayollar | Fendan turmushda foydalanishning 7 usuli | Bu buyum har bir ro‘zg‘orda bor, lekin uning noyob imkoniyatlari haqida ko‘pchilik bilmasligi mumkin. Bugun biz sizga kundalik hayotda fendan foydalanishning bir necha usullari haqida aytmoqchimiz.
Ba’zan, yog‘och stolga piyolani qo‘yar ekansiz, stol ustida qolgan xunuk dog‘ni payqab qolasiz. Bu dog‘ni fen yordamida bir-ikki daqiqa qizdirsangiz, u osongina yo‘qoladi.
Bu usulni bilib olsangiz, shishiriladigan to‘shakni havo bilan to‘ldirish siz uchun juda osonlashadi. Plastik butilka tagini kesing va uni skotch yordamida fenga mahkamlang. Endi bemalol dam berishga kirishsangiz bo‘ladi!
Plastirni olish — yoqimsiz va og‘riqli ish, lekin ma’lum bo‘lishicha buning oldini olish mumkin ekan! Plastir yopishtirilgan joyni fen yordamida bir necha daqiqa qizdirsangiz u oson olinadi.
Ba’zan pochta orqali muhim hujjatlarni jo‘natishda konvertni yopishtirganingizdan keyin biron-bir hujjatni unutib qoldirganingizni bilib qolasiz. Endi siz qaytadan yangi marka sotib olmasangiz ham bo‘ladi. Yopishtirilgan konvertni ochish uchun uning yelimlangan joyini fen yordamida bir-ikki daqiqa qizdirishning o‘zi kifoya qiladi.
Gilam ustiga to‘kilgan mum dog‘larini fen yordamida tozalash mumkin. Muammoli yuzani bir-ikki daqiqa davomida qizdiring va erigan mumni qog‘oz salfetka yordamida artib oling.
Dazmol bo‘lmay qolgan vaziyatlarda, g‘ijimlanib qolgan kiyimga biroz suv seping va uni fen yordamida yaxshilab quriting. Natijada kiyimingiz dazmollangandek bo‘ladi.
Ko‘zoynagingiz ilgarigidek turmayaptimi? Uni to‘g‘rilashning iloji bor: ko‘zoynakning plastik qismini fen yordamida qizdirsangiz uning shaklini qo‘l bilan to‘g‘rilasa bo‘ladi.
Manba: “Xitrosti jizni” | 40 | 1,657 |
Ayollar | Mikroto‘lqinli pechni qanday qilib tez va oson tozalash mumkin? | Hech qanday shubha yo‘qki, mikroto‘lqinli pech inson hayotiga hayratlanarli darajada yengillik kiritdi. Ammo oziq-ovqat qoldiqlari devorlarga, eshikning ichki qismiga yoki pech shiftiga sachrashiga yo‘l qo‘ymaydigan maxsus himoya qopqog‘idan foydalanish ham ish bermaydi, u tezda kir bo‘ladi. Shuningdek, uni yuvish mashaqqat ham talab etadi. Ammo quyida bu jarayonni sezilarli darajada osonlashtiradigan bir nechta maslahatlar mavjud.
Mikroto‘lqinli pechni yuvish uchun maxsus kimyoviy vositalardan foydalanish mumkin. Yoki oddiygina iste’mol sodasi, idishlarni yuvish vositasi yoki sirka (oq yoki olma) va limon sharbati kerak bo‘ladi. Ammo plastik yuzalarni yo‘q qiladigan va mikroto‘lqinli pechning ishlash muddatini qisqartiradigan oqartirgichdan foydalanish tavsiya etilmaydi.
Mikroto‘lqinli pechning ichki qismini qanday tozalash kerak?
Albatta, mikroto‘lqinli pechning devorlari va shiftini tozalash vositasi bilan artib, keyin uni suv bilan yuvish mumkin. Lekin, birinchi navbatda, bu noqulay, ikkinchidan, mahsulotning qoldiqlari devorlarda qolib, keyingi mahsulot ustiga tushishi mumkin bo‘lgan xavf har doim mavjud. Ammo boshqa yo‘li ham bor.
Bitta limonning sharbatini siqib olinadi, limonni mayda bo‘laklarga bo‘lib, bir stakan suv bilan aralashtiriladi va mikroto‘lqinli pechda ishlatish uchun mos chuqur idishga solinadi. Bir-ikki osh qoshiq olma sirkasi qo‘shiladi. Aralashma bilan idish mikroto‘lqinli pechga qo‘yiladi, u maksimal quvvat bilan yoqilib, suyuqlik qaynaguncha va pech oynasi tuman bo‘lguncha kutiladi. Yopiq mikroto‘lqinli pechda besh-yetti daqiqa ushlab turiladi, keyin idish olib tashlanadi va nam gubkada artib olinadi.
Mikroto‘lqinli pechning eshigiga yopishgan yog‘ni qanday tozalash kerak?
Mikroto‘lqinli pech nafaqat ichida balki ixtiyoriy ravishda uning sirtida ham yog‘ izlari qoladi. Xo‘sh, eshikni qanday qilib tozalash kerak?
Mikroto‘lqinli pech hididan qanday qutulish mumkin?
Afsuski, turli taom isitilganda, uning hidi mikroto‘lqinli pechda uzoq vaqt saqlanib qoladi. Bu kabi yoqimsiz hidlarni qanday yo‘qotish mumkin?
Oddiy hid uchun iste’mol sodasidan foydalanish kerak: likopcha yoki biror idishga ozgina soda solib, yopiq pechda bir muddat qoldirish kerak. Vosita hidlarni o‘zlashtiradi.
Mikroto‘lqinli pechda biror narsa kuyib ketgan bo‘lsa, hidni yo‘qotish uchun mo‘ljallangan maxsus geldan foydalanish yaxshidir. Yoki limon sharbati bilan suvdan foydalanish mumkin. Buning uchun bitta limon sharbati siqib olinadi, bir stakan suv bilan aralashtiriladi, aralashma idishga quyiladi va yuqori quvvatga bir necha daqiqa qo‘yiladi. Limon sharbati hatto kuygan kabi doimiy va yoqimsiz hidlarni ham mukammal darajada bartaraf etadi. | 63 | 2,680 |
Ayollar | Uydagi erta qarishga sabab bo‘luvchi buyum va kamchiliklar | Qanchalik ishonish qiyin bo‘lmasin atrofdagi buyum va jihozlar ham kishining erta qarishiga sabab bo‘ladi. Chunki noqulay karavot, g‘ichirlaydigan stul va qorong‘i xonada vaqtni o‘tkazish asablar buzilishi va yuzda ajin paydo bo‘lishiga olib keladi.
Yorug‘likning yetarli emasligi
Uyda yorug‘likning qaysi burchakdan tushayotgani ham muhim rol o‘ynaydi. Yorug‘lik ko‘z uchun qulay bo‘lishi kerak yo‘qsa, kishi ko‘zini qisib qarashga o‘rganib qoladi bu esa ajin tushishiga sababchi bo‘ladi. Bundan tashqari qorong‘i va yorug‘lik yetarli bo‘lmagan xonada ishlash yoki o‘qish ko‘rish qobiliyatining susayishiga olib keladi.
Choyshablarning noto‘g‘ri tanlanishi
Qanchalik g‘alati tuyulmasin, choyshablarning ham ahamiyati bor. Bejizga Kim Kardashyan, Sindi Krouford va Jennifer Ensitonlar faqatgina ipak matoli choyshabni afzal bilishmaydi. Mutaxassislarning ta’kidlashiga qaraganda, ipak matoli choyshab teri yoshligini saqlashga yordam beradi. Bundan tashqari, ipak uyquga yotishdan avval yuz va tana terisiga surtilgan zardob hamda kremlarni shimib olmaydi. Paxtali choyshab esa aksincha. Yuzda turli husnbuzarlar toshishining oldini olish va gigiyenaga amal qilgan holda choyshab qanday matodan tikilgan bo‘lishidan qat’i nazar, kunora almashtirib turish kerak.
Namlik yetishmasligi
Uydagi ob-havoning qanday ekanligining ham ahamiyati bor. Agar turar joyingizdagi namlik darajasi 60 foizdan kam bo‘lsa, teri namlik yetishmagani sabab tezroq qariydi. Quruq havoda virus va infeksiyalar tezroq tarqaydi, kasalliklar esa yoshlikka ta’sir qilmay qolmaydi. Shu sababdan uy va xonadonlarda havoning namligiga e’tibor berish tavsiya qilinadi.
Kimyoviy tozalash vositalari
Idish yuvish davomida, yuvinish xonasi va oshxona pechlarini tozalash uchun foydalanadigan vositalarni qo‘lqopsiz ishlatish qo‘l terisiga ta’sir ko‘rsatmay qolmaydi. Ushbu vositalar tarkibidagi kimyoviy moddalar nafaqat yoshlik, balki salomatlikka ham zarar yetkazishi mumkin.
Noqulay stol va stul
Yuzning yosh yoki qari ko‘rinishi ham qaddi-qomatni tik tutish yoki tutmaslik bilan bog‘liq bo‘ladi. Bukchayish va egilib o‘tirgan holda ish bajarish qomatga va qiyofaga ta’sir ko‘rsatadi. Shu sabab ishlash yoki o‘qish davomida mebelning qulayligi, yorug‘lik yetarli ekaniga e’tibor qaratish hamda vaqti-vaqti bilan jismoniy mashqlar bajarib turish kerak.
Bukiladigan va yoziladigan divan
Bunday divan yaxshi, ammo uxlash uchun emas. Uyquga yaxshi to‘shagi bor karavotda yotish kerak. Uyquning yaxshi bo‘lmasligi vaqtidan avval qarishning eng asosiy sabablaridan biri bo‘ladi. Ko‘z atrofida charchoqning aks etishi, mayda ajinlar va ishtahaning keragidan ortiq ochilishiga sabab bo‘ladigan asab gormoni kortizolning ko‘payishi, uyqu gormoni melatoninning kam ekanligi sizni yosh ko‘rsatmasligi aniq.
Noqulay uy jihozlari
Uydagi tartibsizlik odam ko‘rinishida ham aks etadi. Ko‘ngil to‘lmasligi oqibatida labning tashqi burchaklari osilishni boshlaydi, yuzda mayda ajinlar paydo bo‘ladi. Yuz, uydagi pala-partish interyer singari bir ahvolga kelib qoladi. Shu sabab kunning asosiy qismi o‘tadigan turar joyingizni ko‘ngildagidek qulay va estetik zavq beradigan qilib jihozlash tavsiya qilinadi. | 58 | 3,158 |
Ayollar | Issiqdan bezovta bo‘lmay uxlashga yordam beradigan 9 tavsiya | Jazirama ekanligiga qaramay, qulay va tiniqib uxlashga yordam beradigan tavsiyalarni e’tiboringizga havola qilamiz.
Darpardalarni namlang
Xonadagi havo bir zumda yangilanishi uchun darpardalarni suv purkagich bilan namlang. Havo harorati bir necha darajaga pasayganiga guvoh bo‘lasiz.
Texnikalarni o‘chirib qo‘ying
Hech bo‘lmaganda uyqudan avval elektron texnikalarni o‘chirib qo‘ying. Alohida qizigani bilinmagani bilan hammasidan chiqqan issiqlik yig‘ilib xonani isishiga hissa qo‘shishi mumkin.
Paxta matosidan tikilgan libos kiying
Yumshoq, havo o‘tkazadigan va paxta matosidan tikilgan kiyimlarni kiying. Teringiz nafas oladi va boshqa kiyimlardagidek qizib ketmaysiz.
Ortiqcha suyuqlik
Qanchalik issiq bo‘lmasin, yotishdan avval ortiqcha suyuqlik ichmang. Kechasi uxlashga qiynalasiz, yaxshisi yoningizga stakanda muzdek suv quyib qo‘ying.
Layfxakdan foydalaning
Yangi paypoq ichini guruch bilan to‘ldirib 2 soatga muzlatkichga qo‘yib qo‘ying. Qizib ketganda tetiklashish va o‘zingizga kelish uchun uni tizza, chakka, to‘piq va bilak sohasiga qo‘ying.
Yerga joy solib yoting
Issiq havo xonaning tepaga ko‘tariladi, sovug‘i esa pastda bo‘ladi. Aynan shu sabab ham polga joy solib yotish tavsiya qilinadi.
Bilaklarni namlab turing
Issiq vaqtda bir necha daqiqa davomida bilaklarni namlab turish kerak bo‘ladi.
Choyshablar
Uyqudan avval choyshablarni bir necha daqiqaga muzlatkichga qo‘ying.
Haroratni pasaytiring
Konditsioner bo‘lmasa, ventilyatordan foydalaning. Uning oldiga muz solingan plastik idish qo‘yib qo‘ying va 15-20 daqiqa kuting. | 60 | 1,547 |
Ayollar | Uydagi noxush hidlarni qanday bartaraf etish mumkin? | Gohida xonalardan kelayotgan noxush hidlar odamning kayfiyatiga ta’sir etadi. Albatta, buni bartraf etishning bir qancha usullari bor. Har kim o‘zi uchun qulay bo‘lgan tavsiyani amalda qo‘llashi mumkin.
Ziravorlar
Suvga bir nechta chinnigul, apelsin po‘stlog‘i, bir chimdim dolchin va zanjabil solib, bir muddat qaynatiladi. Bu ifor xonani to‘ldiradi va bir necha kun davomida kayfiyatni ko‘taradi.
Sirka
Sirka kislotasi yoqimsiz hidlarni mukammal darajada yo‘q qiladi. Shunchaki sirkani idishlarga solib, xonaning bir necha burchaklariga qo‘yish kifoya. Xonadan tamaki hidini yo‘qotish uchun esa sirka eritmasiga sochiqni bostirib, xona bo‘ylab sochiqni silkitish kerak.
Soda
Ichimlik sodasi yordamida yog‘och yoki plastmassadan yasalgan sabzi taxtadagi hiddan osongina xalos bo‘lish mumkin. Taxtaning yuzasiga sodali eritma quyib, so‘ng issiq suv bilan yuvib, yarimta limon bo‘lagi bilan artish lozim.
Limon
Limonli aralashma yordamida mikroto‘lqinli pechni tozalash mumkin. Buning uchun bir stakan suvga 2 choy qoshiq limon sharbati qo‘shiladi va 10 daqiqaga pechga qo‘yiladi. Vaqti tugagandan so‘ng yana 10 daqiqaga qoldiriladi. Aralashmada namlanmagan latta bilan pechning ichi artiladi.
Vanil
Muzlatkich ichidagi noxush hidni yo‘qotish uchun bir bo‘lak paxtaga vanil kukuni sepiladi yoki maydalangan qahva solingan idish qo‘yiladi. Shu yo‘l bilan yoqimsiz hiddan xalos bo‘lish mumkin.
Tuz
Kuyundi va tutunning hidini yo‘q qilishda tuzdan boshqa vosita yordam bermaydi. Kuygan idishga tuz sepiladi va sovimaguncha suv quyilmaydi.
Xushbo‘y xaltacha
Agar neylon matoli kalgotkalar yirtilgan bo‘lsa, tashlashga shoshmaslik zarur. Ularning ikki uchi tugilib, o‘rtasiga efir moyi bilan namlangan paxta yoki o‘simliklarga to‘ldirib, ilib qo‘yish kerak. Shunda undan ajoyib ifor taraladi.
Uy o‘simliklari
Tuvak gullari hamda o‘simliklar xonaning chang va noxush hidlarini o‘z-o‘zidan bartaraf etadi. Ayniqsa, uyda bambuk, aloe va azali o‘stirish ayni muddao. | 52 | 1,958 |
Ayollar | Foto: Urfda bo‘lgani bilan hammaga ham yarashavermaydigan kiyim-kechaklar | Libos yoki aksessuarlar tanlaganda zamon bilan hamnafas bo‘lgan yaxshi, lekin bir narsani yoddan chiqarmaslik kerak: qomat va tana tuzilishi har kimda individual. Boshqa bir kishiga yarashgan va trenddagi libos, sizga umuman to‘g‘ri kelmasligi mumkin.
Keng yoqali libos
Obrazni qiziqarli qilishi mumkin bo‘lgani bilan bunday libosni yelkasi va ko‘krak qafasi keng qizlarga kiyish tavsiya qilinmaydi. Chunki keng yoqalar hisobiga tananing beldan tepa qismi yanada yirik ko‘rinadi. Buning o‘rniga bo‘yin qismi uchburchak libos modellariga e’tibor qaratish tavsiya qilinadi.
Kichkina sumkalar
Aksessuar va detallarni qomat proporsiyasidan kelib chiqqan holda tanlash kerak. Shu sabab ham kichik hajmli sumkalarni xarid qilish tavsiya qilinmaydi. Bunday sumkalar so‘nggi vaqtlarda har qachongidan ham dolzarb ekanligiga qaramay, to‘ladan kelgan ayollarga unchalik to‘g‘ri kelmaydi. Chunki sumka kichikligi hisobiga uni tutgan ayol yoki qiz aslidan ham yirik bo‘lib ko‘rinadi.
Beldan pastda turadigan shim yoki yubka
Bella Xadid, Emili Ratakovski singari mashhurlar garderobida uchratish mumkin bo‘lgan mazkur bichim asosan nozik va xipchabel qizlarga yarashishini unutmang. Boshqalarning esa qomatini xunuk va bo‘yini ham past ko‘rsatadi.
Yelka qismi keng liboslar
Libosning yelka qismi kengligi hisobiga uni kiygan ayol yoki qiz sarvqomat ko‘rinishi mumkin. Lekin hammada ham emas. Qomati to‘rtburchak va uchburchak shaklni esga soladigan nozik jins vakillarini ko‘ngildagidek ko‘rsatmaydi. Yelkalar keng, gavdaning tepa qismi noproporsional ko‘rinadi.
Yengi keng kiyimlar
Yengi keng liboslar ham yelkasi keng kiyimlar singari xususiyatga ega. Agar beldan yuqori qismingiz shundoq ham keng bo‘lsa, bu kabi libos va elementlardan voz keching.
Charm matodan tikilgan shim
Moda ixlosmandlarining eng sevimli kiyimlaridan bir hisoblangan charm shim hammaga ham yarashavermaydi. Charm mato qomatni to‘laroq ko‘rsatgani sabab uni kiygan ayol-qizning oyoqlari va beli aslidan semiz ko‘rinishga ega bo‘ladi. Bundan qochish uchun yaltiramaydigan matodan tikilgan shimlarga e’tibor qaratish tavsiya qilinadi. | 73 | 2,101 |
Ayollar | Yuz terisi sog‘lom bo‘lishi uchun 5 ta tavsiya | Ba’zilar kremlardan foydalanishi, muntazam ravishda kosmetologga qatnashiga qaramay, yuz terisi silliq emasligi va gul-gul yonib turmasligidan shikoyat qiladi. Biroq mutaxassislar fikricha, bu oddiy ovqatlanish qoidalariga bog‘liq.
Birinchi tavsiya: ko‘proq suv iching
Toza suv teri go‘zalligi va salomatligini saqlashda alohida rol o‘ynaydi: aynan u teri hujayralariga kislorod va oziq moddalarni yetkazadi. Suyuqlik yetarli bo‘lmasa, organizmning tabiiy detoksikatsiya jarayoni izdan chiqadi, ichaklar mikroflorasi o‘zgaradi, qabziyat yuzaga keladi. Oqibatda teri quruq va xira bo‘lib, barvaqt ajinlar tushadi.
Moddalar almashinuvi jarayonini ta’minlash uchun ayol kishi kuniga o‘rtacha 1,5 litr suv ichishi lozim. Teri sog‘lom va tarang bo‘lishi uchun miqdorni yana 0,5 litrga ko‘paytirish kerak. Agar sport bilan shug‘ullansangiz, yana kamida qo‘shimcha 1—2 stakan suv ichish zarur.
Ikkinchi tavsiya: oddiy ozuqalarni iste’mol qiling
Nimanidir yeyish-yemaslikka ikkilanib turgan bo‘lsangiz, uning tarkibini o‘qib chiqing. U qanchalik qisqa bo‘lsa, yuz teringiz uchun shuncha yaxshi. Tarkibida ko‘p masalliqlar bo‘lgan, murakkab tarzda tayyorlangan, achchiq, sho‘r, shirali taomlardan uzoq yurish zarur.
Uchinchi tavsiya: sabzavotlar bilan do‘stlashing
Teri salomatligi va go‘zalligi uchun yangi uzilgan ko‘katlar, sabzavot va salatlar yeyish muhimdir. Ko‘kat — vitamin, foydali kletchatka, zarur ferment va fitonsidlarning noyob manbasi. Har safar ovqat yeganda sabzavotlar bo‘lishi juda zarur, zero aynan ular dukkaklilar, yog‘siz go‘sht, tovuq go‘shti, baliq va 2 litr toza suv bilan qo‘shib iste’mol qilinganida organizmning tabiiy detoksikatsiyasini qayta tiklashga yordam beradi. Natijada teri tozalanadi va gul-gul yashnaydi.
To‘rtinchi tavsiya: ratsioningizga baliqni kiriting
Teri salomatligi, va umuman butun organizm uchun eng zarur bo‘lgan narsa — aminokislotalardan tarkib topgan oqsildir.
Minerallar, vitaminlar va yog‘li to‘yingan kislotalar miqdori bo‘yicha baliq parranda go‘shtini ham ortda qoldiradi. Dengiz mahsulotlarida ma’lum bir aminokislotalar mavjud, ulardan biri gistidin bo‘lib, u terining yuqori qatlamlarida namlikni saqlab qolishda ishtirok etadi.
Beshinchi tavsiya: zararli yeguliklardan darhol va butunlay voz keching
Makaron, oq guruch, oq non, shakar va shirali gazlangan ichimliklar insulin ishlab chiqarilishini kuchaytiradi, natijada qondagi qand miqdori oshadi. Bu esa o‘z navbatida teridagi teshikchalar bekilib qolib, yog‘ bezlari ishi tezlashishiga olib keladi. Qovurilgan, dudlangan, yog‘li, konservalangan mahsulotlar va albatta fastfuddan voz kechish tavsiya etiladi.
Manba: “Lady.mail.ru” | 46 | 2,638 |
Ayollar | Oyoq barmoqlarida turtib chiqqan shishdan xalos bo‘lishning 5 usuli | Oyoqning bosh barmog‘ida suyak turtib chiqishiga o‘ta tor poyabzal, noto‘g‘ri ovqatlanish, irsiyat, yassitovonlilik, bod kasali sabab bo‘lishi mumkin. Odatda oyoqdagi shishdan xalos bo‘lish uchun ortopedlar doimiy ravishda va uzoq muddat kiyib yuriladigan moslamalar tavsiya etadi, kasallik o‘tkazib yuborilgan taqdirda esa jarrohlik operatsiyasi talab etiladi. “Fitxaker” ushbu muammodan qutulishning xalq tabobatiga asoslangan usullarini tavsiya etadi.
1. Avvaliga organizmni ortiqcha tuzlardan tozalash lozim. Kechki payt 1 stakan maydalangan dafna barglariga 300 millilitr suv quying va 5 daqiqa qaynating. Damlamani termosga quyib, ertalabgacha tindiring. Tongda damlamani to‘rdan o‘tkazib, kun davomida oz-ozdan, kichik yutumlar bilan ichish lozim. Damlamani 3 kun davomida ichish, bir haftadan so‘ng esa takrorlash talab etiladi.
2. 5 ta katta dafna yaprog‘iga 100 millilitr 40 darajali spirt quyib, bir haftaga qoldiring, vaqti-vaqti bilan aralashtirib turing. Oyog‘ingizni sodali qaynoq suvda (3 litr suvga 1 stakan soda) bug‘lantirib, shishga damlamada namlantirilgan dokadan kompress quying. Paypoq bilan uxlang.
3. 5 ta aspirin tabletkasini maydalab, 10 millilitr yodda eriting. Hosil bo‘lgan dori nafaqat oyoqdagi shishlar, balki barcha muammoli bo‘g‘inlar — tizza, tirsak va to‘piqqa ham kor keladi.
4. Og‘riq va yallig‘lanishni yodli to‘r ham qoldiradi. Bir oy davomida oyoqlarni bug‘lantirib bo‘lgach, yotishdan oldin shishgan joyga chizsangiz bo‘ladi.
5. Yod va limon sharbatini 1:1 nisbatida aralashtirib, kattalashayotgan shishdan tashqari tovon zirqirashiga ham malham topasiz. | 67 | 1,598 |
Ayollar | Tez va oson: bir zumda makiyaj qilish uchun mutaxassisdan 10 tavsiya | 10 daqiqada ketish kerak va siz hali ham tayyor emasmisiz? Shuningdek, makiyaj vositalari yetarlicha mavjud emasmi? Bu muammo emas! Quyida makiyaj muammolarini qanday tez va oson hal qilishni ko‘rsatamiz.
Rumyanani qovoqqa surting
Qo‘lida faqat tush va rumyanasi borlar diqqatiga! Yonoqlarga pushti yoki shaftolirang bilan oro berilganda ko‘z qovog‘ini ham bo‘yashni unutmaslik kerak. Ushbu layfxak bir zumda tasvirni boyitadi.
Qalamni yuqori haroratda eriting
Qanday qalamdan foydalanishdan qat’i nazar, professional bo‘yanish har qanday ayol uchun ahamiyatli. Ko‘zlaringizni bo‘yashdan oldin qalamni olov ostida bir necha soniya ushlab turish kerak. Shundan keyin qalam yanada yumshoqroq bo‘ladi va makiyaj jarayonida qiyinchilik tug‘dirmaydi.
Sponjga yog‘ surting
Agar teri quruq bo‘lsa, tonal kremni surtish muammo bo‘lishi mumkin. Bu kabi holatda cho‘tkadan foydalanish tavsiya etilmaydi, balki sponj yaxshi samara beradi. Ishlatishdan oldin uni suv yoki yuz uchun maxsus yog‘da namlash zarur. Yog‘ tonal kremini quruq va dag‘al teriga ham mukammal tarzda qo‘llanishiga yordam beradi.
Burun qanotlari va ko‘prigiga konsiler surting
Ko‘z ostidagi ko‘karganlarni yashirish uchun konsilerdan foydalanganda boshqa ikkita muammoli joyni ham unutmaslik kerak. Bu burun qanotlari va ko‘prigi, u ko‘zning burchagiga yaqinroq. Bu joylardagi teri ko‘pincha rang-barang bo‘ladi va ushbu vositadan foydalanish makiyajni yaxshilashga imkon beradi. Aytgancha, hamma professional vizajistlar bu usuldan foydalanadi.
Soch uchun mo‘ljallangan lakdan qoshga seping
Qoshlarni mukammal va taralgan ko‘rinishi uchun maxsus gel yoki mum sotib olishingiz shart emas. Qoshni chiroyli ko‘rinishga keltirgandan so‘ng soch uchun mo‘ljallangan lakdan sepish kifoya. Ushbu layfxak kun bo‘yi tasvirning buzilishiga yo‘l qo‘ymaydi.
Ikkita tonal kremdan foydalaning
Yuzning hamma qismi ham bir xilda emas. Ko‘z va og‘iz atrofida yonoqlarga nisbatan ko‘proq ajin bo‘ladi. Shuning uchun yuzdagi nuqsonlarni mukammal darajada yashiradigan tonal kremidan faqat muammoli joylar uchun foydalanish mumkin. Ikkinchi tonal kremini esa shunchaki yuzning qolgan qismi va bo‘yin sohasiga surish tavsiya etiladi.
Namlantiruvchi lab bo‘yog‘ini rumyana bilan birgalikda ishlating
Tovlanmaydigan lab bo‘yog‘i modada, lekin, afsuski, hatto eng yuqori sifatli lab bo‘yog‘i ham lablarni quritadi. Buning oddiy va yoqimli yechimi bor. Odatdagidek namlantiruvchi lab bo‘yog‘ini surtib, uning ustidan rumyana surtish kifoya. Ushbu vaziyatda rumyana o‘rniga upa surish tavsiya etilmaydi. Chunki u lab rangini ham yashiradi.
Cho‘tkalarni tozalash uchun oddiy soch turmaklovchidan foydalaning
Turli rangdagi tenlardan foydalanishda cho‘tkani tozalash uchun ajoyib vosita yordamga keladi. Bu soch turmaklovchi aylana. Unga cho‘tkalarni ishqalash yordamida tozalash mumkin.
Praymerning o‘rniga quyoshdan himoya qiluvchi krem
Agar yuzga quyoshdan himoyalovchi krem bo‘lsa, praymer sotib olishning hojati yo‘q. Quyoshdan himoya qiluvchi krem teriga nozik va sog‘lom nur beradi. Shuningdek, ushbu kremdan har qanday mavsumda ham foydalanish tavsiya etiladi.
Teri rangidagi qalam hamma narsaga asos bo‘la oladi
Ko‘z yoki lab uchun alohida asos sotib olishning keragi yo‘q. Teri rangidagi qalam makiyajda juda katta yordam beradi. Undan ko‘z, lab va qovoq uchun samarali foydalanish mumkin. | 68 | 3,335 |
Ayollar | Qarish jarayonini sekinlashtiradigan 5 ta kundalik odat | Sog‘lom va chiroyli yuz terisini orzu qilsangiz uni muntazam parvarish qilish orqali bunga erishish mumkinligini bilishingiz lozim. Championat nashri qarishni sekinlashtirishga yordam beradigan kundalik odatlar haqida ma’lumot berdi.
Teringizni tozalang
Kuningizni yuz terisini tozalovchi voitalardan boshlab ular bilan tugating. Bu vositalar yuzingizni tozalaydi va teriga parvarishlash vositalarini qo‘llashga tayyorlaydi.
Terini shikastlamaslik uchun yuzingizni sochiq bilan qattiq ishqalamasdan, yengil harakatlar bilan suvda artib oling. Agar toshmalar mavjud bo‘lsa, oddiy sochiqni qog‘oz yoki bir marta ishlatiladigan salfetkalar bilan almashtirgan ma’qul — bu vaziyatni yomonlashtirish xavfini kamaytiradi.
Tozalashdan keyin terining pH balansini tiklash uchun tonikdan foydalaning va u terini parvarish qilish uchun qo‘llanadigan vositalarga tayyorlaydi. Tonik paxtali yostiqchalar yoki toza kaftlar bilan silash harakatlari yordamida qo‘llanilishi mumkin.
Massaj qiling
Birinchi navbatda, namlovchi sarumni qo‘llang. Bu holatda massajning ta’siri yanada yaxshiroq bo‘ladi. Bundan tashqari, terini uchun qo‘llaniladigan maxsus yuz massaj qiluvchi vositalardan (massaj roligi yoki maxsus vositalardan) foydalanishingiz mumkin.
Yuzning o‘rtasidan chetlarga silliq harakatlar bilan, massaj chiziqlari bo‘ylab harakatlarni bajaring. Terini shikastlamaslik uchun ko‘p bosim o‘tkazishdan ehtiyot bo‘ling. Massaj aniq limfa drenaj ta’siriga ega, terini yaxshi holatda saqlaydi va shishlarni yo‘qotadi. Massajni tugatgandan so‘ng, terining turiga mos keladigan namlantiruvchi kremlarni qo‘llang.
O‘zingizni quyoshdan himoya qiling
Kun davomida SPF kremlarni yuz terisiga qo‘llashni, umuman olganda terining himoyasi haqida unutmaslik juda muhim, chunki UV indeksi yilning istalgan vaqtida va ob-havo sharoitidan qat’i nazar ancha yuqori bo‘lishi mumkin. SPF mahsulotlari kollagen va gialuron kislotasining yo‘q qilinishini oldini oladi, terini yoshartirishga yordam beradi.
Quyoshdan himoya qiluvchi vositalar faqat kunduzi foydalanish uchun mo‘ljallangan va tunda ularni ishlatilmaslik kerak. Yuzni to‘liq tozalovchi maxsus gidrofilik moy yordamida SPF kremlaridan tozalash mumkin.
Teringizni namlang
Xonadagi namlik past bo‘lsa (bu ayniqsa isitish mavsumida to‘g‘ri keladi), namlantirishga yordam beradigan termal suvdan foydalanishingiz mumkin. Namlagich foydali xarid bo‘ladi, optimal namlik — ajinlarning erta paydo bo‘lishining oldini oladi, chunki bu holatda teri namlikni tez yo‘qotmaydi.
Teringizni ichkaridan namlashni unutmang: kun davomida yetarli miqdorda suv ichishga harakat qiling, shuningdek, dietangizga vitaminlarga boy yangi meva va sabzavotlarni qo‘shing. Bundan tashqari, iloji boricha shakar va tez tayyorlanadigan oziq-ovqat mahsulotlarini ortiqcha iste’mol qilmang.
Ochiq havoda sayr qiling
Xonani toza va qulay haroratda saqlash uchun muntazam ravishda shamollatib turing qiling. Iloji bo‘lsa, sayrga chiqing. Ochiq havoda sayr qilish ham salomatlikka ijobiy ta’sir qiladi. | 55 | 3,001 |
Ayollar | Sochingizni fen va ploykasiz Gollivud modellarniki singari turmaklang | Koronavirus karantini sabab kishilar ko‘p narsaning qadriga yeta boshladi, oila a’zolariga yetarlicha vaqt ajratdi, mazali taomlar tayyorlay boshladi, sevimli mashg‘ulotlari bilan shug‘ullana boshladi. Mashhur shaxslar o‘zi va muxlislarini zeriktirmaslik uchun turli qiziqarli chellenj va fleshmoblar boshlab bersa, ayrimlari go‘zallik borasidagi maslahat va tavsiyalari bilan kuzatuvchilar joniga oro kirmoqda.
Amerikalik top-modellardan biri Devon Vindzor ham o‘zini-o‘zi izolyatsiya qilganlardan. U ham boshqa modellardan ortda qolmaslik maqsadida fitness va byuti tavsiyalari bilan bo‘lishdi. Sochni fen va ploykasiz tabiiy jingalak qilish haqidagi posti, ayniqsa kuzatuvchilarni befarq qoldirmadi. Kaliforniya to‘lqini deb nomlangan ushbu turmakni qilish uchun quyidagi bosqichlarni birin-ketin amalga oshirish kerak bo‘ladi, asosiysi ortiqcha buyumsiz siz Gollivud modellari singari turmakka ega bo‘lasiz.
Kutish oralig‘ida yuzingizga niqob qilishingiz mumkin. 15 daqiqadan keyin sochingizni yeching va oynaga qarab turmagingizdan ko‘zingiz yayrashi aniq! | 69 | 1,063 |
Ayollar | Trixolog tavsiya qiladi: sochni sirka bilan yuvish uchun 5 ta sabab | Sochlarni sirka bilan yuvish buvi va onalarimizga juda yaxshi tanish, ammo 90-yillardayoq ushbu xalqona mahsulot konditsioner, balzam va yumshatuvchi losyon bilan almashtirildi. Lekin bugungi kunda ham shifokor-trixologlar yana an’anaviy usuldan foydalanishni tavsiya etadi, deb yozadi “Noviy ochag”.
Nima uchun sirkadan ko‘proq foydalanish kerak?
Torontodagi eng mashhur trixologlardan biri Toni Chaarning ishonchi komilki, sochlarni sirka bilan chayish ularni chinakam sog‘lom va chiroyli qiladi. “Sirka bilan yuvishning asosiy afzalligi shundaki, u rangli yoki bo‘yalmagan, tekis va jingalak, kalta va uzun, quruq va yog‘li barcha sochlarga mos keladi. Men olma yoki uzum sirkasini afzal ko‘raman, hech qanday sun’iy qo‘shimchalar yo‘q, faqat tabiiy mahsulot ”, — deydi Toni.
Sirkaning soch uchun foydalari
Hajm qo‘shadi
“Agar sochlar siyrak va unchalik qalin bo‘lmasa, sirka hech qanday sprey va kukunlar qila olmaydigan ishni bajaradigan haqiqiy eliksirdir. Birinchidan, konditsionerlardan xalos bo‘lish kerak. Ikkinchidan, yuvgandan keyin sirkani chaymasdan sochlarni quritish lozim. Sirka hidi bir soat ichida yo‘q bo‘lib ketadi.
Soch rangini saqlab qoladi
“Bo‘yalgan sochlar haftasiga 2-3 marta sirka bilan yuvilsa, o‘z rangini uzoqroq saqlaydi, chunki u sochlarning kutikulasini yopiq holda ushlab turadi, bu esa pigmentning o‘zgarishiga yo‘l qo‘ymaydi”, — deydi mutaxassis.
Jilokorlik baxsh etadi
Agar sochlar rangi xira bo‘lsa, sirka unga ipakdek yorqinlikni qaytaradi. Shuningdek, sochlarning yuzasida mikro yoriqlarga yopishib qoladigan, shu bilan uni og‘irlashtiradigan muss va penka qoldiqlarini olib tashlaydi va tolalarning sirtini tekislaydi.
Tozalikni ta’minlaydi
Stilistlar vaqti-vaqti bilan chuqur tozalovchi shampunlardan foydalanishni maslahat beradi va aslida ular to‘g‘ri: kundalik shampunlar barcha kirlarni to‘liq yuvib tashlamaydi. Ayniqsa shaharda yashaydiganlarda sochlar har kuni chang va tutunni o‘ziga singdiradi. Sochni yuvgandan keyin sirkadan foydalanish tozalik bilan to‘liq ta’minlaydi. Ushbu holda sirkada shunchaki chayish emas, balki shampun sifatida foydalanib, bosh terisini massaj qilish tavsiya etiladi.
Tarash qulaylashadi
Hech qanday konditsioner yoki balzam sochni sirka kabi yengil va oson tarashga imkon bermaydi. Buni ko‘proq jingalak soch egalari yaxshi biladi.
Soch uchun sirkadan qanday foydalanish mumkin?
Oddiy shampun yordamida sochlar odatdagidek yuviladi. So‘ngra suv ostida yaxshilab yuvib tashlanadi. Sochlari oldinga silkitilib, boshning tepasiga sirka quyiladi, shunda u sochlar ildizidan uchigacha imkon qadar bir tekisda taqsimlanadi. Taxminan o‘rtacha uzunlikdagi sochlar uchun taxminan bir chashka sirka kerak bo‘ladi. Sirka bilan yuvilgan sochlarni shunday qoldirish yoki sovuq suv bilan yuvish mumkin. Agar soch fen bilan emas, balki tabiiy yo‘l bilan quritilsa, ta’sir kuchi yanada sezilarli bo‘ladi. | 67 | 2,871 |
Ayollar | Adidas 80-yillar filmidan ilhomlanib, mo‘ynali krossovkalarni sotuvga chiqardi | Abdumannobova Gulnoza, “Daryo” yosh jurnalistlar maktabi tinglovchisi.
Adidas va Prada o‘rtasidagi hamkorlikdan so‘ng, kompaniya Sten Smitning yangilangan krossovkasini namoyish qildi. Ular 80-yillarning klassik filmi “Gremlinlar”dan ilhomlanib, “Rojdestvo monstri” deb nom berdi.
Oyoq kiyimning yuqori qismi sun’iy mo‘yna bilan qoplangan. Krossovkaning bir qismi jigarrang, ikkinchi qismi esa qaymoqrangda ishlangan, bu esa assimetrik effekt yaratadi.
Bayram krossovkasi klassik Sten Smitdan “Gremlin”ning orqa tomonidagi ko‘zlari bilan ajralib turadi.
Adidas logotipi oyoq kiyimning ichki qismida joylashgan bo‘lib, u oyoq kiyimlarini namlashni taqiqlovchi belgilar bilan birga dizaynni to‘ldirib turadi.
Adidas Originals’ning mazkur krossovkalari 145 dollardan boshlab sotilishi kutilmoqda. | 78 | 797 |
Ayollar | Buyuk Britaniyada himoya niqoblaridan to‘y libosi yaratildi (foto) | Buyuk Britaniyada to‘y marosimlarini o‘tkazish bo‘yicha cheklovlar bekor qilingan “ozodlik kuni”da butunlay oq rangli himoya niqoblaridan tayyorlangan kelinning o‘ziga xos libosi taqdim etildi, deb yozadi “Korrespondent.net”.
Libosda 1500 ta qayta ishlangan yuz niqoblari ishlatilgan. Libosni dizayner Tom Silvervud yaratdi va uni Jemayma Xambro modeli taqdim etdi.
Libos atrof-muhit ifloslanishi muammosini namoyish etishi bilan ham o‘ziga xosdir. Chunki ommaviy axborot vositalarining xabarlariga ko‘ra, Buyuk Britaniyada har hafta 100 million marta ishlatilgan niqob tashlanadi.
“Buyuk Britaniyadagi to‘ylarning bugundan boshlab qonuniy cheklovlarsiz qaytishini ko‘rganimizdan juda xursandmiz. Yozda minglab to‘ylar bo‘lib o‘tayotganligi sababli juftliklar endilikda cheklovlar bekor qilingandan keyin raqs maydonchalarini, ko‘ngilochar joylarni va tabassum yuzlariga yarashgan fotosuratlarni kutishlari mumkin”, – deydi Hitched jurnalining muharriri Sara Allard.
Eslatib o‘tamiz, Buyuk Britaniya to‘ylarga qo‘yiladigan barcha cheklovlarni butunlay olib tashlagan, Shotlandiya esa 200 kishilik to‘ylarga ruxsat bergan. | 66 | 1,126 |
Ayollar | Osongina hal qilish mumkin bo‘lgan uyqudagi 10 ta muammo | Barcha insonlar yaxshi uxlashning qanchalar muhimligi va uning sog‘liq uchun foydalaridan xabardor. Sababi uyqu jarayonida tana qayta tiklanadi va yangi kuchga ega bo‘ladi.
Ammo ko‘pchilik to‘yib uxlash uchun ta’til va dam olish kunlarini kutadi. Afsuski, bu ham doim kutilganidek bo‘lavermaydi. Insonlarning aksariyati shifokorlar tavsiyasiga ko‘ra 7-9 soat uxlaydi. Shunday bo‘lsa-da, muammoni hal qilish uchun uyqu sifatini yaxshilashga yordam beradigan oddiy ko‘rsatmalar mavjud.
Uxlay olmaslik
Buning uchun soat 16:00 dan keyin qahva ichmaslik tavsiya etiladi. Sababi kofein tanada 4-6 soat davomida harakat qiladi. Kechki sport mashg‘ulotlarini bekor qilishning keragi yo‘q, ammo me’yordan oshirmaslikka harakat qilish kerak. Chunki o‘ta qattiq charchoq ham uxlashga to‘sqinlik qiladi. Eng muhimi, uxlashdan bir soat avval planshet, noutbuk va telefonni uzoqroqqa joylashtirish kerak.
Tez-tez uyg‘onib ketish
Uyquga yotishdan oldin spirtli ichimlik ichish mumkin emas. U uyqu davomiyligini qisqartiradi. Shuningdek, biroz salqinroq xonada uxlash tavsiya etiladi. Uyqu uchun eng yaxshi harorat 20-22 daraja hisoblanadi.
Xurrak otish
Qulay yostiqda yon tomonga qarab uxlash zarur. Boshni orqa tomonga tashlash yoki tepaga qarab yotish holatida ko‘proq xurrak otish kuzatiladi. Bundan tashqari, yotishdan oldin burunni yuvish ham samara beradi.
Bo‘yin og‘rig‘i
Yostiqlarni har ikki yilda o‘zgartirishni unutmaslik kerak. Ayniqsa, qalin ortopedik yostiqlar bo‘yin uchun juda mos keladi. Bunday vaqtda qorin bilan yotishdan cheklanish kerak, chunki bo‘yin o‘ng yoki chap tomonga buraladi.
Jig‘ildon qaynashi
Buning uchun, avvalo, chap tarafi balandroq yostiqda uxlashga ko‘nikish kerak. Shuningdek, jig‘ildon qaynashi sababini bilish uchun shifokor bilan maslahatlashish zarur.
Yelkalar og‘rishi
Ushbu holatda yon tomonga qarab uxlash tavsiya etilmaydi. Orqa bilan yotib, bel ostiga kichikroq yostiq qo‘yish mumkin. Shunda qo‘l va yelkalar og‘rig‘i bartaraf etiladi.
Uyg‘ona olmaslik
Hamisha bir vaqtning o‘zida uxlab, uyg‘onishga odatlanish zarur. Hatto dam olish kunlarida ham. Bu vaqt o‘tishi bilan tananing oson uyg‘onishiga yordam beradi.
Bel og‘rishi
Qorin bilan uxlaydiganlar son ostiga, orqa bilan uxlaydiganlar tizza ostiga kichikroq yostiq qo‘yishi mumkin.
Oyoq og‘rig‘i
Oyoq ostiga sochiq yoki yopinchiq aylana shaklda qo‘yiladi. Shunda qon aylanishi yaxshilanadi. Shuningdek, soat 16:00 dan keyin qahva va achchiq choy ichmaslikka harakat qilish lozim. | 56 | 2,466 |
Ayollar | Nima sababdan uyqudan keyin bosh og‘riydi: sabablar va yechimlar | Uyqudan keyin bosh og‘rig‘i turli sabablarga ko‘ra paydo bo‘lishi mumkin. Bu patologiya emas: noqulay holatda uxlab qolgan inson tabiiyki bosh og‘rig‘i bilan uyg‘onadi. Biroq og‘riq sindromi doimiy bo‘lib qolsa va u kunduzi ham, tungi dam olishdan keyin ham sodir bo‘lsa, shifokorga murojaat qilish kerak.
Nega uyqudan keyin bosh og‘riydi?
Odatiy tungi uyqu o‘rtacha 7-8 soat davom etadi. Bu vaqt tananing to‘liq tiklanishi uchun yetarli hisoblanadi. Yaxshi dam olgan inson quvnoq, ajoyib kayfiyat bilan uyg‘onadi. Agar uyqudan keyin boshingiz og‘risa, bu sizning yaxshi dam olmaganingizni anglatadi.
Buning sabablari quyidagicha bo‘lishi mumkin:
Bularning barchasi mexanik sabablardir. Agar salbiy omillar bartaraf etilsa uyqudan keyin bosh og‘rig‘i kuzatilmaydi. Biroq ertalabgi bosh og‘rig‘i doimiy davom etayotgan bo‘lsa, shifokor bilan maslahatlashish kerak. Ayniqsa xavfli og‘riq boshqa alomatlar kombinatsiyasini, ya’ni bosh aylanishi, hushdan ketish, ko‘ngil aynishi va boshqa holatlarni yuzaga keltirgan bo‘lsa tezroq mutaxassislarga murojaat qiling.
Nega kunduzgi uyqudan keyin bosh og‘riydi?
Kunduzgi uyqu — bu insonning biologik soatga zid bo‘lgan uyqusi hisoblanadi. Agar odamda kunduzgi uyqudan keyin bosh og‘rig‘i bo‘lsa, bu mexanik sabablarga ko‘ra yuzaga keladi (tungi uyqu holatida bo‘lgani kabi).
Kun davomida vaziyatni quyidagi omillar kuchaytirishi mumkin:
Kunduzgi dam olish zarurati charchoqning kuchayishi bilan yuzaga keladi va bu sog‘likning buzilishini bildiradi. Kechasi doimiy uyqusizlik, dam olish va ovqatlanish rejimining buzilishi kunduzgi uyqudan keyin bosh og‘rig‘ining yana bir belgisidir.
Uyg‘onganingizdan keyin muammolarga duch kelmaslik uchun siz tanangizga salbiy tashqi ta’sirni kamaytirishingiz, kun tartibingizni tartibga solishingiz va yomon odatlardan xalos bo‘lishingiz kerak. Agar bu ko‘rsatmalar yordam bermasa shifokor bilan maslahatlashingiz kerak. | 64 | 1,901 |
Ayollar | Nima uchun sayrdan keyin oyoq kiyim ichiga atirsovun solib qo‘yish kerak? | Oddiy atirsovun poyabzaldagi yoqimsiz hiddan xalos bo‘lishga yordam beradi, bu holat ko‘plab insonlarni bezovta qiladi va ular uchun jiddiy muammoga aylanadi.
Hech kimga sir emaski, kiyim-kechak yoqimli hidga ega bo‘lishi uchun shkafga xushbo‘y sovun qo‘yiladi. Xuddi shu kabi bu sovun poyabzaldagi hiddan qanday qilib tezda qutulish haqidagi savol paydo bo‘lganda yordam beradi.
Uyga kelganingizdan keyin darhol oyoq kiyimingizni yechib uning ichiga sovun soling. Uni bir kechada shunday holatda qoldirgan ma’qul, agar sizda ko‘p vaqt bo‘lmasa, kamida bir necha soat qoldirish kifoya qiladi.
Yoqimsiz hiddan xalos bo‘lish uchun oddiy xushbo‘y hidga ega sovun va turli xil parfyumeriya qo‘shimchalari mavjud bo‘lgan variantlardan foydalanish mumkin. Sovundan foydalanganingizdan so‘ng u nafaqat yoqimsiz hiddan qutulishga, balki poyabzaldan o‘zingizga yoqqan hid taralishiga yordam beradi.
Bunday layfxak nafaqat vaqtni, balki energiyani ham tejaydi, chunki yana oyoq kiyimni yuvish shart bo‘lmaydi. Bu oyoq kiyimlarning holatini ham saqlab qoladi, chunki tez-tez yuvish poyabzalga jiddiy zarar yetkazishi mumkin. | 73 | 1,114 |
Ayollar | Niqob rejimi modani o‘zgartirmoqda: Britaniyada lab bo‘yog‘i savdosi keskin pasaydi | Buyuk Britaniya ko‘chalarida doimiy ravishda niqob taqish zarurati tufayli lab bo‘yog‘i savdosi deyarli 50 foizga tushib ketdi. Bu haqda “Korrespondent.net” xabar bermoqda.
Ta’kidlanishicha, odatda britaniyalik ayollar lab bo‘yog‘i uchun yiliga 100 million funt (132 million dollar) sarf qilar edi. Biroq koronavirus pandemiyasi davrida sotuvlar 49 foizga kamaydi.
Majburiy niqob rejimi tufayli ayollar lab bo‘yog‘idan deyarli foydalanmayapti. Sababi u niqobning ichki qatlamiga dog‘ tushirishi mumkin. Ammo pardoz mahsulotlari sotuvi 25 foizgacha ko‘tarilgan. Shuningdek, vizajistlar xizmatiga bo‘lgan talab ham ortib bormoqda. | 83 | 629 |
Ayollar | Garderobingizning yangilash vaqti kelganini anglatuvchi 5 ta belgi | Shkaf to‘la kiyim, siz har kuni har xil kiyinasiz, lekin shunga qaramay o‘zingizni eskicha uslubda kiyingandek his qilasizmi? Unda kiyinish borasidagi ayrim jihatlarni o‘zgartirishingizga to‘g‘ri keladi. Cosmopolitan nashri qanday kiyimlar urfdan qolganiga to‘xtaldi.
Oldingi mavsumlarda trendda bo‘lgan liboslar garderobingizda bor va siz hali ham ularni dolzarb hisoblaysiz. Velosiped-shortiklar, platformali baland krossovkalar, charm kepkalar — agar rostan ham sizda shularning biri topilsa, yaxshisi ularni kiymang. Bu kabi libos va poyabzallar sizni didsiz ko‘rsatadi. Uning o‘rniga minimal uslubdagi rang va bichimli hech qachon urfdan qolmaydigan kiyimlar tanlang.
Oynaga qaraganda nimadandir ko‘nglingiz to‘lmayaptimi, demak, kiyinish uslubingizni o‘zgartirish vaqti keldi. Obraz tanlaganda qomatingiz ko‘zga tashlanib, beo‘xshov ko‘rsatadigan liboslardan voz keching. Kiyinish borasida uyg‘unlikka e’tibor bering.
Har kuni nima kiyishni o‘ylaydiganlar uchun oq futbolka — universal yechim (foto)
Ochiq-sochiq kiyinishdan voz keching. Tushuning, 16-17 yosh emassiz endi. U vaqtda shunday liboslar qomatingizga yarashgan va sizni kiyim borasida tanlovdan qo‘rqmasliginingizni bildirgan bo‘lishi mumkin, lekin hozir emas. Ayniqsa, jamoat joylari va ishxonaga bunday uslubda kiyinmang. Ziyofat va tantanalardan boshqa jiddiy joylarda bunday kiyinish siz haqingizda yaxshi taassurot qoldirmaydi. Qolaversa, moda olamida mini yoki ochiq-sochiq liboslar qolib, oversize uslubidagi keng va erkin harakatlanish mumkin bo‘lgan, shu bilan birga nazokatli ko‘rsatadigan liboslar urfda ekaniga ancha bo‘ldi.
Jinsi eski uslubdami — obrazingiz muvaffaqiyatli bo‘lmasligi aniq. Jinsi trendi bel qismining qandayligi, uzunlik va kengligi, shuningdek, rangi bilan belgilanadi. Masalan, hozirgi vaqtda bel qismi yuqori bo‘lmagan shimlar urfda emas.
Bir libosni qayta-qayta kiyish, bitta sharf yoki ro‘molni doim bir xil obrazga qo‘shish, sochni faqat bitta uslubda turmaklashni bas qiling. Obrazingizga yangilik kiriting, imijingizni, hech bo‘lmaganda, aksessuarlaringizni o‘zgartiring. Bir xillikdan qoching, ko‘proq tajriba qilib, uslubingizni topishga harakat qiling. | 66 | 2,167 |
Ayollar | Amerikalik komik “aqlbovar qilmas” krossovkalarni taqdim etdi (foto) | Amerikalik komik, didjey va boshlovchi Kervin Frost Adidas brendi bilan kollaboratsiya natijasida yaratilgan noodatiy krossovkalarini namoyish etdi. “Aqlbovar qilmas” oyoq kiyimlar suratini u o‘zining Instagram’dagi sahifasiga joylashtirgan, deb xabar beradi “Korrespondent.net”.
Frost klassik oq-ko‘k Forum High modelini yechiladigan yorqin sochlar, bog‘ichning har bir tarafini ko‘z, burun va katta tishlar bilan bezagan. Krossovkaning taskasiga Kerwin Frost logotipi tushirilgan.
Highsnobiety nashrining ta’kidlashicha, ushbu oyoq kiyim g‘alati ko‘rinishi mumkin, ammo u Frostning yorqin uslubini yaxshi ifodalab bergan.
Kerwin Frost x Adidas Originals Forum High krossovkalari 250 dollardan sotiladi. Oyoq kiyimning rasman taqdim etilishi sanasi hozircha noma’lum.
Avvalroq Nike brendi Air Force krossovkalarining toshlar bilan bezalgan variantini ishlab chiqargani, New Balance brendi pivo bankalari uchun mo‘ljallangan krossovkalarni taqdim etgani, Yaponiyaning The World Is Yours brendi sharqona naqshlar tushirilgan krossovkalarini yaratgani to‘g‘risida xabar berilgandi. | 68 | 1,082 |
Ayollar | Pulni behudaga sarflash: xarajatsiz chorasini topish mumkin bo‘lgan narsalar | Reklama tijoratning dvigateli bo‘lib, biz uchun umuman kerak bo‘lmagan narsalarni tavsiya qiladi. Inson umri davomida qanchalab o‘zi uchun kerak bo‘lmagan narsalarni sotib olishini bilasizmi? Unday bo‘lsa, daftar va qalam tayyorlang, quyida ular haqida ko‘proq ma’lumot olasiz.
Shishadagi suv
Har kuni tushlikda sotib olinadigan shishadagi suv. Muntazam ravishda aynan suv uchun sarflanayotgan pulni hisoblab ko‘rish kerak, tushlik va shirinlikdan tashqari. Toza ichimlik suvi esa foydali, ham hamyonbop, ham ishonchli. Kun bo‘yi sumkada ham olib yurish mumkin. Kichikroq hajmdagisi esa noqulaylik tug‘dirmaydi. Shishadagi suvdan xarid qilishni to‘xtatib, uning o‘rniga oddiy suv ichishni yo‘lga qo‘yish tavsiya etiladi.
Sport zalga a’zolik
Uy sharoitida biror narsani bepul amalga oshirish qiyin — bu barchaning oddiygina bahonasi. Har oy pul sarflab, sport zalida shug‘ullanishlar yordam berdimi? Yaxshisi, uydagi ko‘zgu qarshisida ham bir necha daqiqa davomida jismoniy mashq qilish zarur, natija bir xil. Shunda ortiqcha pul sarflanmaydi. Uyda mashg‘ulotlarni dangasalik qilmasdan bajarish, shuningdek, sport zal uchun ajratilgan mablag‘ga yaqinlar uchun sovg‘a xarid qilish barchaga ma’qul kelsa kerak.
Ortiqcha yegulik
Restoranda bir kishi uchun mo‘ljallangan ayrim taomlar chindan ham ko‘p. Uning barchasini tanovul qilishning imkoni bo‘lmasa kerak. Lekin ba’zida haddan tashqari och mijozlar toki taom tayyor bo‘lguncha biror yegulik buyurtma qiladi. Mana pulni havoga sovurishning yana bir misoli. Och qoringa iste’mol qilingan yegulikdan so‘ng keltirilgan taomni oshqozon qabul qilmasligi aniq.
Yetkazib berish
Ayrim internet-magazin foydalanuvchilari yetkazib berish xizmatidan ko‘p foydalanadi. To‘g‘ri, ularning ayrimlari bepul bo‘lishi mumkin. Lekin boshqalari buning uchun belgilangan miqdorda pul oladi. Bu borada sotib olingan mahsulot ancha qimmatga tushadi. Agar xaridor uni do‘konlardan xarid qilsa, ham cho‘ntakka, ham salomatlikka foyda.
Kichkintoylar libosi
Albatta, yosh bolalarning kiyimlari chiroyli, shuningdek, ularning narxi kattalarnikiga qaraganda ancha qimmat. Lekin ikki yoki uch marotaba kiyishi mumkin bo‘lgan qimmatbaho kiyimlarni sotib olish juda g‘alati. Agar ularni kichik kelganidan so‘ng sotib yuboraman, deydiganlar bo‘lsa, sut yoki boshqa rangli bo‘yoqlar tegib qolgan ko‘ylaklarni qayta sotish qiyinchilik tug‘dirishi tabiiy.
Nosog‘lom odatlar
Bundan tashqari, insonlarning ichkilik va kashandalikka ortiqcha ruju qo‘yishi ularning xaridiga ko‘p pul sarflashini taqozo etadi. Bunisi ham mayli, vaqt o‘tib salomatlikka zarar yetganda uni qayta tiklash uchun undan ham ko‘proq mablag‘ sarflanishini hech kim o‘ylamaydi.
Markali benzin
Yoqilg‘i quyish shoxobchalari ko‘pincha markali benzin sotib olishni tavsiya qiladi. Narxi esa doimgilaridan ancha yuqori. Ishlab chiqaruvchining fikriga ko‘ra, mashina bu benzindan yaxshi ishlaydi. Ammo bu shunchaki tadbirkorlik ekanini bilmaganlar darrov uni sotib olishga oshiqadi. Lekin markali benzin bilan mashinaning hech narsasi o‘zgarmaydi, avval qanday yurgan bo‘lsa, keyin shunday yurishda davom etadi.
Parhez taom
Parhez taomlarga har xil turdagi don, yorma, dukkakli, “fitnes” belgisi qo‘yilgan sut mahsulotlari kiradi va ularning narxi odatdagilardan ko‘ra qimmat. Ko‘p xarajat evaziga kilogramm yo‘qotishdan ko‘ra, uy sharoitida tayyorlangan oddiy bo‘tqa bilan ozishga harakat qilish kerak. Ortiqcha to‘plangan pulga nonushta uchun foydali yegulik xarid qilgan ma’qul.
Soch uchun spreylar
Ushbu mahsulotlar qisqa muddatli ta’sirga ega. Bir necha soat davomida soch turmagidan zavqlanish uchun sochlarga kimyoviy aralashmani sepish shart emas. Bundan tashqari, uning zarari ham bor. Yaxshisi, soch moylarini qo‘llash kerak, ular sochga tabiiy yorqinlik beradi, shuningdek, arzon hamda foydalidir.
Kokteyl va preparatlar
Bu mahsulotlarsiz tana toksinlarni yo‘q qila olmaydi, deb o‘ylash noto‘g‘ri. Jigar va buyraklar insonga bejizga berilmagan. Ichakni toksinlardan tozalash uchun sharbat va preparatlar o‘z tasdig‘ini topmagan. Bu shunchaki tadbirkorlik, xolos. | 76 | 4,053 |
Ayollar | Dazmol bo‘lmaganda kiyim tekislash uchun asqatadigan bir nechta usullar | Agar dazmol to‘satdan ishlamay qolsa yoki u-bu narsani zudlik bilan dazmollash kerak bo‘lsa, yangisini olish uchun darrov do‘konga yugurmaysiz, albatta. Kiyimlarni tekislashning ko‘plab usullari mavjud.
Issiq suv solingan idish
Tutqichli qozonni (masalan, kostryulka)da suv qaynating. Keyin astalik bilan suv to‘kilib ketmasligi uchun kiyimni kostryulka bilan tekislang. Asosiysi, idishning tagi toza bo‘lsin, aks holda matoda iz qoladi.
Ho‘l sochiq
Yana bir samarali usul — ho‘l sochiq. Kiyimni tekislab ustiga namlangan sochiqni qo‘ying. Bir soatdan keyin kiyimlar ancha tekislanadi.
Soch dazmoli
Soch dazmoli nafaqat sochlarni jingalak qiladi, balki kiyimlarni tekislashi ham mumkin. Dazmolni qizdiring, matoni plitalari orasiga qo‘yib, bir joyda to‘xtamasdan yurgizing.
Dush
Dush bug‘lash prinsipi asosida ishlaydi. Kiyimni hammomga osib qo‘ying va issiq suvni yoqing. Bug‘ bir necha daqiqada kiyimingizni silliqlaydi, ammo biroz nam bo‘ladi.
Suv va sirka
Agar to‘qqiz foiz sirkani konditsioner va suv bilan teng nisbatda aralashtirsangiz, dazmolsiz kiyim tekislaydigan ajoyib vositaga ega bo‘lasiz. Uni purkagichli idishga quying va kiyimingizga seping.
Ho‘l kaft
Ba’zida ho‘l qo‘lning o‘zi ham yetarli bo‘ladi. Qo‘llarni ho‘llab, kiyim ustidan yurgizing. Mayda g‘ijimlar uchun bu usul ishlashi mumkin. | 71 | 1,310 |
Ayollar | Garderobni yangilang: urfdan qolgan 5 xil futbolka modeli (foto) | Yengil hamda qulay futbolkadan sevimliroq yana qanday kiyim bo‘lishi mumkin? Ammo garderobning bunday elementi ham o‘z ahamiyatini yo‘qotmoqda. Asosiy ranglar trendda bo‘lsa-da, naqsh bosilgan yoki g‘alati bichimli futbolkalarni muntazam yangilab turish kerak. Bu kabi futbolkalar obrazga putur yetkazishi mumkin. Bunga yo‘l qo‘ymaslik uchun Marie Claire nashri futbolkalarning qaysi modellari uzoq vaqtdan beri urfdan qolganini va ularni qandaylariga almashtirishni maslahat berdi.
Bir paytlar sevimli multfilm qahramonlari Hello Kitty yoki Barbi tasvirlangan mashhur futbolkalar endi shunchaki kulgili ko‘rinadi. Ularga faqat bolalar garderobida joy bor, albatta, endi har qanday zamonaviy ayol bu bilan mukammal obraz yarata olmaydi. Ularning o‘rniga qandaydir sirli belgilar aks etgan ko‘plab zamonaviy variantlar mavjud.
Liboslar orasida qomatga urg‘u beradigan tor bichimdagilar urfga qaytgan bo‘lsa-da, bu futbolkalar uchun tegishli emas. Futbolkalarning tor hamda bir xil rangda bo‘lmaganini darhol garderobdan olish tavsiya etiladi. Aksincha ularning o‘rniga keng, biroz kalta bichimdagi oq, qora va kulrang futbolkalar xarid qilishni unutmang. Yoki klassik kostyumlar bilan kombinatsiya hosil qilish uchun to‘rli hamda oddiy topiklar kiyish mumkin.
Juda yupqa matodan tikilgan futbolkalar 10 yil avval urfda edi. Endilikda biroz qalin va ichi ko‘rinmaydigan futbolkalar kiyish tendensiyasi mavjud. Yupqa futbolkalar har tomonlama noqulay bo‘lishi bilan birga, qomatning kamchiliklarini ham namoyon qiladi. Shuningdek, ular endigina qimmatga xarid qilinsa ham arzon va eskidek ko‘rinadi.
Hamisha kiyimlarning ortiqcha bezaklarsiz bo‘lishi uning qiymatini oshirib kelgan. Bu futbolkalar uchun ham tegishli. Ayollarning doimo klassik rangli bezaklarsiz futbolkalarni tanlov qilishi bu ularning obraz yaratishdagi yutug‘idir. Shuningdek, bichimlar ham bundan mustasno emas. Bo‘yin qismi keng o‘yilgan futbolkalar tashqi ko‘rinishda nomutanosiblikni keltirib chiqaradi. Shuning uchun yuqoridagi tavsiyalarga ko‘ra, barcha belgilarni o‘zida mujassam etgan futbolkalarni tanlash tavsiya etiladi. | 64 | 2,102 |
Ayollar | Har bir qomatga mos tushuvchi universal kiyim-kechaklar | Kiyim-kechaklar ichida hammaga mos tushadigan va har qanday vaziyatda ham kiyish mumkin bo‘lgan kiyimlar mavjud.
Aslini olganda, haqiqiy to‘g‘ri bichimdagi jinsilarni sotib olishga anchagina vaqtingiz ketsa ham, natijasi bunga mutlaqo loyiq. To‘g‘ri bichim qomatingizni birmuncha uzun va nozik qilib ko‘rsatadi.
Klassik shakldagi lodochkalar hammaga mos keladi. Eng muhimi — lodochkaning tumshug‘i unchalik o‘tkir yoki uzun bo‘lmasligi, tuflining o‘lchami esa albatta o‘zingizga loyiq bo‘lishi shart. O‘rtacha balandlikdagi yoki pastroq poshnada kun bo‘yi charchoq his qilmasdan yurishingiz mumkin.
Krossovkalar allaqachon sport kiyimlari qatoridan kundalik uslubga o‘tishga ulgurdi. Hatto ba’zilar ularni kecha liboslari bilan ham kiyishmoqda.
1—2 juft universal uslubdagi krossovkalarni tanlang va ularni xohlagan kiyimlaringiz bilan kiyishingiz mumkin.
Yo‘l-yo‘l chiziqli maykalar garderobning universal bo‘laklaridan biri ekanligi sizni ajablantirishi tabiiy. Yo‘l-yo‘l chiziqlari sizni to‘la qilib ko‘rsatishidan qo‘rqmasdan, pidjak tagidan bemalol kiysangiz bo‘ladi.
Pidjaklar ham har qanday qomatga mos tushadi. Uni nozik va ixcham qilib ko‘rsatadi. Aynan erkaklar uslubidagi qora rangli emas, balki yumshoq va ochiq rangli pidjaklarni tanlaganingiz ma’qul. | 55 | 1,265 |
Ayollar | Sovg‘a uchun ajoyib tanlov: Sochlar uchun mo‘ljallangan 5 ta foydali gadjet | Bahor faslida ayollar ko‘pincha o‘z obraziga yangiliklar kiritadi. O‘zgarishni esa shubhasiz sochdan boshlashadi.
Nihoyat, bosh kiyimlarni yechib, sochlar haqida o‘ylash mumkin, chunki ob-havo isib bormoqda. Odatdagidek, tekis soch egalari ularni darhol jingalak qilishni xohlashadi, va tabiatan jingalak soch bo‘lganlar uni tekislashni yoqtiradi.
Termal cho‘tka
Sochingizni tartibga solishning eng qulay va tezkor usuli – bu termal cho‘tka. Uni oddiy taroq kabi tarash kifoya, shunda sochlar silliq va chiroyli bo‘ladi. Aytgancha, u massaj effekti tufayli soch o‘sishiga ham ajoyib ta’sir ko‘rsatadi.
Fen
Quruq va siyrak soch egalari bo‘lsa, unda kam quvvatli va sovuq havo bilan ta’minlash qobiliyatiga ega fenni tanlash yaxshidir. Ko‘pgina fenlar massaj cho‘tkasi bilan birga keladi, bu esa hajm yaratishga imkon beradi.
Stayler
Stayler juda ko‘p funksiyalarga ega bo‘lib, sochlarni bukishda ham, tekislashda ham yordam beradi. Shunday qilib, undan turli xil soch turmagi hosil qilish mumkin.
Dazmol
Yaxshi dazmol, albatta, keramik qoplamaga ega bo‘lishi kerak. Ammo nozik va zaif sochlaringiz bo‘lsa, turmalin yoki teflonni tanlash afzaldir. Haroratni sozlash qobiliyatiga ega bo‘lishi maqsadga muvofiqdir.
Jingalak qisqichlar
Tekis soch egalari ko‘pincha ularni jingalak qilishni xohlaydi. Shuning uchun qisqichlardan foydalanish yaxshiroqdir. Aytgancha, beshta to‘lqinli qisqichlar mavjud bo‘lib, ular tezda sochni jinglak qilishga va vaqtni tejashga yordam beradi. | 75 | 1,477 |
Ayollar | Xushbo‘y, o‘tkir va shirin: kuz mavsumi uchun eng yaxshi iforlar (foto) | Hech kimga sir emaski, xushbo'y hidlar kayfiyatni ko‘taradi. Vaziyatni tasavvur qiling: yangi kompaniyaga ishga kirmoqchisiz, lekin muloqot qilishga monand kayfiyatda emassiz. Sovuq mavsumda hammani sokinlik egallab oladi. Bu odatiy hol. Ammo aynan shu yerda sizning shaxsiy atir o‘z vazifasini bajarishi kerak. Tanlovda 11 ta eng yaxshi kuzgi iforlar bor, ular ozgina jim bo‘lishni xohlaganingizda, yomon kayfiyatda atrofdagilar bilan muloqot qilishda shaxsiy yordamchiga aylanadi.
Chanel Chanel №5
2021-yilda Chanel Chanel №5 o‘zining 100 yillik yubileyini nishonlaydi. Qachonki atir yillar davomida o‘z ahamiyatini yo‘qotmay kelsa, shundagina uning ifori yanada yoqimliroq bo‘ladi. Shanel aytganidek: “Ayol uchun atir xuddi ayol kabi ifor taratishi lozim”. Xushbo‘y hid emas, haqiqiy afsona bo‘lishi kerak.
Maison Rebatchi Cuir Tassili
Maison Rebatchi brendi yaratuvchisi Muhammad Rebatchining so‘zlariga ko‘ra, Cuir Tassili Jazoirdagi kichik bir qishloq nomi bilan atalgan. Parfyumerning g‘oyasi zamonaviy Parij va Italiyadan emas, Shimoliy Afrikadagi bir qishloqdan ilhomlanib, chin dildan qiziqish va hayrat bilan paydo bo‘lgan.
Le Labo Citron 28
Sitrus iforli Citron 28 parfyum Seulga bag‘ishlangan: cheklangan Le Labo City Exclusive Collection shahar atirlari to‘plamini to‘ldirdi. Bu Tokio Gaiac 10 va Moskvaning Benjoin 19 kabi emas, u Koreya madaniyatidagi kabi hamma narsadan farq qiladi.
Carolina Herrera Good Girl Suprême
Tashqi tomondan qizlar uchun ajoyib ifor. Carolina Herrera tomonidan ishlab chiqarilgan Good Girl Suprême yangi parfyum avvalgilaridan ham shirinroq bo‘lib, yanada jozibador tuyiladi. Ayniqsa, kuz va qish mavsumi uchun ajoyib tanlov.
Dior J’adore
Dior J’adore xushbo‘y hidi haqida gapirganda, ko‘pchiligimiz darhol Sharliz Teronning tasvirini tasavvur qiladi. Aktrisa J’Adore parfyumeriya kollektsiyasining doimiy yuzi, shuning uchun u tomonidan yangi J’Adore Infinissime taqdim etilgani ajablanarli emas. Undan gullar va sitrus hidi keladi: bergamot, apelsin, pushti qalampir, vodiy zambagi va atirgul.
Chloe Rose Tangerine Eau de Toilette
Yengil, gulli, xushbo‘y hidli Chloe Rose Tangerine Eau de Toilette’dan yoz faslida ham foydalanish mumkin edi, lekin baribir kuz uchun ko‘proq mos keladi. Parfyum, ayniqsa, tashqi ko‘rinishida vazmin xonimlarga o‘xshamoqchi bo‘lgan, qalblarida ekssentrik malikalar bo‘lib qoladigan, ta’sirchan qizlar orasida mashhur.
Atelier Cologne Love Osmanthus (LO)
Love Osmanthus (LO) suvi Osiyoda o‘sadigan bosh gullar – osmantus hidini oladi Qizig‘i shundaki, bu gullar faqat quyosh botganidan keyin gullaydi, ular odamlar orasida sevgi ramzi hisoblanadi.
Cartier La Panthere Parfum
“Ehtiyot bo‘ling, Bagira ovga ketganga o‘xshaydi. La Panthère Parfum – bu katta yoshli ayollar uchun maqbul xushbo‘y hid. Ifori biroz o‘tkirligi sababli uni kundalik atir deyish biroz noto‘g‘ri. Maxsus bayram uchun kechki parfyum, albatta, mos keladi.
Givenchy L’Interdit Intense
L’Interdit Intense – guldor-sharqona hid: issiq mavsumda undan foydalanish qiyin. Ammo kuz uchun xushbo'y hidi deyarli ideal: kechki ovqat va romantik sanalar uchun juda mos keladi. Tarkibi qora qalampir, apelsin gullari, kunjut, pachuli, vetiver va vanildan iborat.
Gucci Memoire d’Une Odeur
Hayotdagi baxtli lahzaning hidi har birimiz uchun har xil: masalan, Gucci ijodiy direktori Alessandro Mikele xuddi yangi Gucci Memoire d’Une Odeur kabi ifor taratadi. Demak, atir hamma uchun mos keladi. Parfyum moychechak va vanil hamda gulli va mushk-yog‘ochli iforlaridan iborat.
Kayfiyatni ko‘tarish bezanishdan afzal: fransuz ayollari go‘zal bo‘lish uchun amal qiladigan 5 qoida | 71 | 3,617 |
Ayollar | Louis Vuitton 10,4 ming dollardan varrak sotuvga chiqardi | Fransiyaning Louis Vuitton brendi kanop g‘ilofiga qadoqlanib, LV monogrammasi tushirilgan jigarrang varrakni sotuvga chiqardi. Modalar uyining an’anaviy bezaklariga ega varrak sotilayotgani to‘g‘risidagi xabar brend saytida paydo bo‘lgan.
Aksessuar o‘lchami 13x75x10 santimetrni tashkil etadi.
Varrakni rasmiy sayt orqali 10 400 dollarga xarid qilish mumkin.
Ushbu varrak birinchi bor 2019-yilning bahor-yozida Louis Vuitton erkaklar kolleksiyasining namoyishi vaqtida taqdim etilgan. O‘shda Virjil Ablo brendning kreativ direktori sifatida ilk namoyishini o‘tkazgan edi.
Louis Vuitton AirPods uchun mo‘ljallangan ziraklar ishlab chiqargani to‘g‘risida xabar berilgandi.
Louis Vuitton rahbari bir haftada 8 mlrd dollarga boyidi | 57 | 729 |
Ayollar | Qanday qilib maishiy texnikalarni o‘zimiz bilmagan holda ishdan chiqaramiz? | Hamma ham maishiy texnika vositalaridan foydalanishni boshlashdan oldin ularni ishlatish yo‘riqnomasini batafsil o‘rganmaydi. Ko‘pchilik ularni hatto ochib qaramaydi ham. Ammo oradan ko‘p o‘tmay, muzlatkich muzlatmay, kir yuvish mashinasi kiyimlarni yomon yuvishni boshlaydi. “Noviy ochag” nashri maishiy texnikalarning nima sabablarga ko‘ra tez ishdan chiqishini ma’lum qildi.
Kir yuvish mashinasi
Mikroto‘lqinli pech
Idish yuvish mashinasi | 75 | 444 |
Ayollar | Qaysi go‘zallik tavsiyalari aslida ish bermaydi? | Internetda go‘zallik bilan bog‘liq xilma-xil maslahatlarga duch kelamiz. Undagi sahifalar aksariyat hollarda bir-biriga butunlay zid narsalarni tavsiya qiladi. Keling, ulardan ba’zilari qanchalik haqiqatga mos kelishini tahlil qilib ko‘ramiz.
1-“maslahat”: Sochlarni tez-tez tarab turish kerak
Aslida taroqdan tez-tez foydalanish soch tolalarining titilishi va teridan uzilib chiqishiga sabab bo‘ladi. Shuning uchun, agar turmagingiz bunga imkon bersa, taroqdan juda ko‘p foydalanmang. Ho‘l sochlarni zinhor taramang! Bunday holatda ular yanada sinuvchan va chalkashib qolishga moyil bo‘ladi.
2-“maslahat”: Tonal krem yuzdagi teshikchalarni berkitib qo‘yadi
Qachonlardir shunday bo‘lgan bo‘lishi mumkin — tonal kremlarning og‘ir tarkibi terining nafas olishini qiyinlashtirgan bo‘lsa ajabmas. Biroq hozir ilm-fan ancha ilgarilab ketgan. Oil free lineykasidagi kremlar tarkibida yog‘ mavjud emas. Shuning uchun ham ular yuz teshikchalarini berkitib qo‘ymaydi va qora nuqtachalarni yuzaga keltirmaydi.
3-“maslahat”: Sochlarni tez-tez kaltalatish ularning tezroq o‘sishiga sabab bo‘ladi
Bu noto‘g‘ri qarash qayerdan kelib chiqqani hozirgacha noma’lum. To‘g‘ri, agar siz sochlaringizning shikastlangan qismini kestirib tashlasangiz, ular sog‘lom ko‘rinishga ega bo‘ladi. Ammo bu ularning tezroq o‘sishiga yordam bermaydi.
4-“maslahat”: Choy paketchalari sizni ko‘z ostidagi qora doiralardan butunlay xalos etadi
“Choy paketchalarini bir necha daqiqaga ko‘zga qo‘yish bilan qorayishlardan butunlay xalos bo‘lish mumkin”. Bu kabi tavsiyalarga albatta ko‘zingiz tushgan. Biroq aslida bu usul har doim ham ish bermaydi. Bu vosita qon aylanishini yaxshigina tezlashtiradi. Biroq ko‘z ostidagi shishlardan uzoq vaqtga xalos etmaydi. Bunda kompleks muolajalar yaxshiroq natija beradi.
5-“maslahat”: Tish pastasi husnbuzarlarga qarshi kurashishda yordam beradi
Husnbuzarlarni tish pastasi bilan kuydirish mumkinligi haqida siz ham eshitgandirsiz. Biroq bu muammoli hududni yengil quritishi mumkin, biroq muammodan butunlay qutulishga yordam bermaydi. Bundan tashqari, tish pastasi tarkibidagi ba’zi moddalar terining qizarishi va haddan ortiq qurib ketishini keltirib chiqarishi mumkin.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin. | 48 | 2,332 |
Ayollar | Bolangiz oromgohga ketyapti: ota-onalar bajarishi kerak bo‘lgan 5 ta majburiy narsa | Bolaning yozgi sayohati iloji boricha muammosiz o‘tishi uchun narsalarni qanday tartibga solish kerakligi haqida “Wday.ru” nashri ma’lumot beradi.
Ijobiy umidlarni uyg‘oting
Har bir ota-ona farzandi lagerga borishdan xursand bo‘lishi uchun iloji boricha uni yaxshi tayyorlashi kerak. Bu yerda faqat kichik bir nuans bor — uning umidlari haqiqatga mos kelishiga ishonch hosil qiling. Bolalar narsalarni tom ma’noda qabul qilishadi. Yozgi sarguzashtlaringiz haqidagi baxtli xotiralaringizni tinglaganidan so‘ng, ular uchun hamma narsa butunlay boshqacha bo‘lib chiqsa, xafa bo‘lishi mumkin.
Lagerdagi sharoitlar haqida iloji boricha ko‘proq biling, ularga bolaning nuqtayi nazaridan qarashga harakat qiling. U yerda nima bor, qanday binolar, hamma narsa qanday joylashgan. Bolalar qayerda cho‘miladi, qayerda uxlaydi va ovqatlanadi? Farzandingizga qayerga ketayotgani haqida taxminiy tasavvur berish uchun unga fotosuratlarini ko‘rsating.
Bolaning yaqinlashib kelayotgan sayohatga qanday munosabatda bo‘lishiga e’tibor bering. Agar buni intiqlik bilan kutsa, hammasi yaxshi. Agar g‘amgin va yig‘layotgan bo‘lsa, lagerni bekor qilish lozim, chunki bolaning psixologik salomatligi xavf ostida. Aslida bu fojia emas — umuman lagersiz o‘sgan bolalar ham bor.
Qoidalar haqida gapiring
Bolalar jamoasida barcha bolalar qoidalarga rioya qilishlari muhim. Avvalo ota-onalar buni o‘zlari tushunishlari kerak. Agar bolangizga qoidalarni buzishi mumkinligini aytsangiz (masalan, telefon bersangiz), unga qo‘shimcha muammolarni keltirib chiqarasiz. Agar bolani lagerda bo‘ladigan buyruqqa bo‘ysunishini xohlamasangiz, unda u yerga umuman yubormagan yaxshi.
Jamoada o‘zini qanday tutish kerakligini o‘rgating
Maktabda bolalar jamoa bilan munosabatlarning birinchi tajribasini olishadi. Bundan tashqari, lagerda turli xil vaziyatlar bo‘lishi mumkin — xafagarchilik, nizolar, janjallar. Malakali maslahatchilar bunday hollarda bolalar bilan qanday munosabatda bo‘lishni bilishadi, ammo maktab hayotida qanday muammolar paydo bo‘lganini va ular qanday hal qilinganligini (yoki hal qilinishi kerak edi) eslash foydali.
Agar bola odamovi va uyatchan bo‘lsa, maslahatchilarni bu haqda ogohlantirib, unga moslashishga yordam berishlarini so‘rash lozim.
Agar bolaning sog‘lig‘i bilan bog‘liq muammolar bo‘lsa
Lagerga chipta sotib olishdan oldin shifokoringiz bilan maslahatlashing. Shoshilinch yordamga muhtoj bo‘lgan bolalar maxsus sanatoriy tipidagi oromgohlarda dam olishadi. Agar kasallik sayohatga xalaqit bermasa, muammolarning oldini olish uchun choralar ko‘ring.
Agar bolada allergiya bo‘lsa, xodimlarni bu haqda ogohlantiring va taqiqlangan ovqatlarni yemasligini eslatib turing. Kerakli dori-darmonlarni maslahatchiga topshirish kerak, chunki bolalarga ularni xonalarda saqlashga ruxsat berilmaydi. Rahbarlar va lager rahbariyatida favqulodda vaziyat yuzaga kelganda telefon raqamingiz borligiga ishonch hosil qiling va ularning raqamlarini ham o‘zingizga saqlab qo‘ying.
Kerakli narsalarni birgalikda yig‘ing
Har bir bola sayohatning eng muhim qismlaridan biri buyumlarni yig‘ish ekanligini biladi. Farzandingiz bilan unga kerak bo‘ladigan narsalar ro‘yxatini tuzing. Narsalar yo‘qolib qolmasligi uchun sumka va kiyimga bolaning ismi yozilgan teglarni yopishtirish tavsiya etiladi.
Kiyim va gigiyena vositalaridan tashqari, uning yonida shaxsiy narsasi bo‘lishi juda muhim: agar u yozishni yoki chizishni yaxshi ko‘rsa, qalam va daftar, bo‘sh vaqtini o‘tkazish uchun sevimli kitobi kabi.
Lagerga olinadigan narsalarning taxminiy ro‘yxati; | 83 | 3,529 |
Ayollar | O‘zbekistonlik Shahboz Mahmudov Osiyoning yangi yuziga aylandi (foto) | 22—24-iyun kunlari Janubiy Koreyada moda sohasi bo‘yicha dunyodagi eng katta festival — Asia Model Festival bo‘lib o‘tdi, deb xabar berdi “Afisha.uz”.
Osiyodagi moda festivali bugungi kunda o‘z qanoti ostiga go‘zallik tanlovini (AsiaNewStarModelContest), modalar haftaligini, moda va go‘zallik industriyasidagi ko‘rgazma tanlovni, shuningdek, “Oskar” va “Gremmi”ning Osiyo variantini birlashtiradi.
23-iyun kuni modellar uchun Face of Asia tanlovining finali bo‘lib o‘tdi. Unda Markaziy Osiyodan 11 nafar ishtirokchi qatnashdi. Joriy yilda Face of Asia’da Osiyodagi 25 davlat, shuningdek, BAA va Avstraliya ishtirok etdi.
O‘zbekiston jamoasining vakili Shahboz Mahmudov erkak modellar orasida eng yaxshi deya topildi va Vest Mal Model mukofoti bilan taqdirlandi. Ushbu yigit Osiyoning yangi yuzi bo‘lib, unga New Face of Asia unvoni topshirildi.
O‘zbekistondan bo‘lgan yana bir ishtirokchi, model Anastasiya Uxova Visit Korea Year homiylar mukofotiga sazovor bo‘ldi.
O‘zbekiston jamoasining ushbu musobaqada uchinchi bor ishtirok etishi. | 69 | 1,042 |
Ayollar | Tungi kosmetik vositalarning hamma ayollar bilishi kerak bo‘lgan foydali xususiyatlari | Teri tunda yanada faollashadi: yangilanadi, namlikni tiklaydi. Bu vaqtda kosmetikadan foydalanish tashqi ko‘rinishga foydali ta’sir ko‘rsatadi.
Inson tunda dam oladi, terisi esa aksincha. Qayta tiklanish, suv balansini yaxshilash jarayonlari soat 22:00 dan 4:00 gacha bo‘lgan vaqt oralig‘ida faollashadi. Shuning uchun, tungi kosmetik parvarish va sog‘lom uyqu go‘zal ko‘rinishning kalitidir.
Uyquga yotishdan oldin go‘zallik uchun amalga oshiriladigan amallar uch bosqichdan iborat bo‘lishi kerak:
Tozalash. Terining tozalanganiga ishonch hosil qilish lozim. Birinchidan, makiyaj mitselyar suvi yoki maxsus vosita bilan yuviladi. Keyin teri turiga mos keladigan yuvish vositasidan foydalaniladi – gel, ko‘pik (penka), sut (molochko).
Tonusini oshirish. Tozalashdan keyin yuzni tonik bilan artish kerak. Bu pH darajasini tiklaydi, keyingi parvarish samaradorligini oshiradi.
Oziqlantirish. Tungi parvarishning uchinchi bosqich uchun javobgardir. Ko‘pincha bu krem shaklida amalga oshiriladi. Odatda ular kunduzgidan ko‘ra yaxshi samara beradi. Ularda maksimal faol komponentlar mavjud, shuningdek, terini qayta tiklash uchun ideal vaqt kechasi hisoblanadi.
Ushbu turdagi kosmetikani qo‘llashda quyidagi qoidalarga rioya qilish lozim.
Mahsulotlar
Ertalab chiroyli ko‘rinish uchun tungi mahsulotning tarkibiga e’tibor berish kerak: | 86 | 1,330 |
Ayollar | Kiyimdagi katishkalarni tezda tozalash bo‘yicha 12 ta layfxak | Odatda ko‘p kiyiladigan kiyimlarda katishka paydo bo‘ladi. Ular kiyimning yangi ko‘rinishiga putur yetkazadi. “Lisa.ru” nashri ushbu muammoga yechim bo‘ladigan 12 ta layfxak bilan bo‘lishdi.
Katishka qanday paydo bo‘ladi?
Katishka kiyimning bir-biriga ishqalanadigan muammoli joylarida paydo bo‘ladi — tirsak, qo‘ltiq, bo‘yin, manjetlar. Sintetika, aralash material va trikotajda ko‘proq kuzatiladi.
Katishka paydo bo‘lishining oldini qanday olish kerak?
Uy sharoitida katishkalarni qanday tozalash mumkin?
Vaziyatni qiyinlashtirmaslikka harakat qiling. Darhol chigallashgan katishkalarni olib tashlagan yaxshiroq — bu kiyimni uzoq vaqt yangi ko‘rinishda saqlashga yordam beradi.
Katishkadan qanday qutilish mumkin?
Ustara
Ehtiyot bo‘lish kerak, ushbu usul shlyapa, qo‘lqop va paypoqlar uchun samarali. Katishka uchun yangi bo‘lmagan ustara mos keladi. Mato cho‘zilib, uning yuzasi taraladi. Yirik tolalardan to‘qilgan kiyimlarni ustara bilan tozalash tavsiya etilmaydi.
Skotch
Skotch uy hayvonlarining yunglarini olib tashlashda ayni muddao. Lekin qalin trikotaj materiallari uchun mos emas. Mato gorizontal yuzaga qo‘yiladi, skotchning bir qismini kesib olinadi, u kerakli joyga yopishtiriladi. Keyin bir harakat bilan skotch tortib olinadi.
Tish cho‘tkasi
Tish cho‘tkasi nafaqat og‘iz bo‘shlig‘i gigiyenasi uchun, balki kiyimlarni tozalash uchun ham foydali. Buyum stol ustiga qo‘yiladi va yumshoq cho‘tka bilan tozalanadi. Bir piyola ichiga iliq suv quyiladi, sirka qo‘shib, mato yuviladi. Sirka bilan yuvish tolalarni to‘g‘rilashga yordam beradi, yumshoqlikni tiklaydi.
Taroq
Mayda tishlari bo‘lgan taroq qalin jun ipdan tikilgan kiyimdagi katta katishkalardan xalos bo‘lishga yordam beradi. Istalgan joyni tolalar yo‘nalishi bo‘yicha tarash tavsiya etiladi. Agar kerak bo‘lsa, jarayonni takrorlash mumkin.
Manikyur qaychisi
Agar katishkalar kam bo‘lsa, bu usul samarali bo‘ladi, aks holda ularni tozalash qiyinchilik tug‘dirishi mumkin. Bezakli, neylon hamda ipak matodan katishkalarni tozalashda matoga zarar yetishi mumkin.
Gubka
Gubkaning qattiq qismi kiyimlarni tozalashda yordam beradi. Yangi gubka silliq mato ustida chigallashgan tolalarni tozalaydi.
Cho‘tka
Katishkalardan qutulish uchun maxsus cho‘tka mavjud, u matoni tez va xavfsiz tozalaydi. Matoni tozalashda cho‘zmasdan bir yo‘nalishda harakatlanish lozim. Yaxshi natijaga erishish uchun bir joyni 1-2 marta tozalash kifoya.
Pemza
Oddiy kosmetik tosh matoga zarar yetkazishi mumkin. Katishkalar uchun maxsus pemza toshi mavjud. Pemza tekis yuzaga qo‘yiladi, muammoli joylar tozalanadi. Vaqti-vaqti bilan toshga yopishgan katishkalar olib tashlanadi.
Katishka tozalash qurilmasi
Ishlash prinsipiga ko‘ra, elektr mashina ustaraga o‘xshaydi. Ammo yirtib tashlamaslik yoki iz qoldirmaslik uchun mashinani ehtiyotkorlik bilan ishlatish kerak. Qurilma oddiy, asosiy qismi quvvat tugmasi bo‘lgan korpus va iplarni yig‘ish uchun idishdan iborat.
Kimyoviy tozalash
Qimmatbaho va nozik matolardan katishkani olib tashlashni professionallarga topshirish yaxshiroqdir — uni kimyoviy tozalashga olib borish tavsiya etiladi. Bu sevimli libosni saqlab qoladi va xizmat muddatini uzaytiradi. | 61 | 3,148 |
Ayollar | Bvlgari brendi 1 mln yevrolik taqinchoqlar kolleksiyasini taqdim etdi | Italiyaning Bvlgari kompaniyasi Magnifica nomi ostida yangi kolleksiyasini taqdim etdi. Brend saytining ma’lum qilishicha, lineyka 350 ta taqinchoq va soatdan iborat bo‘lib, uning ayrimlarining qiymati million yevrodan oshadi, deb xabar beradi “Korrespondent.net”.
Shu orqali kolleksiya brendning 137 yillik tarixidagi “eng qimmatbaho” nomiga ega bo‘ldi.
Magnifica uchta qismdan iborat — yirik rangli toshlarga bag‘ishlangan Magnificent Gems, transformer-taqinchoqlarga bag‘ishlangan Magnificent Hands va Magnificent Muses — “mashhur ayollar uchun taqinchoq”.
O‘lchami 131,24 qirotdan boshlanadigan massiv toshlar kolleksiyaning bezagiga aylangan.
Bundan tashqari, barcha taqinchoqlar Bvlgari’ning Rimda joylashgan laboratoriyasida qo‘lda yasalgan.
Eslatib o‘tamiz, 2020-yilda Bvlgari turbiyonli kichik hajmli soat modelini, shuningdek, ayol va erkaklar uchun yangi soat modelini taqdim etgandi. | 69 | 898 |
Ayollar | Surma — go‘zallikning tabiiy siri | Sharq ayollarining doim tabiiy go‘zallik retseptlari bo‘lgan. Ulardan biri qadimdan foydalanib kelingan surmadir. Bu qora modda Arabiston yarimoroli va Sharq ayollari tomonidan pardoz vositasi sifatida, ko‘z ostiga surish, qovoq uchun bo‘yoq, ko‘zlarni davolash, shuningdek, Sharqda mashhur ko‘zning tashqi burchagiga chiziq tortish uchun qo‘llanilgan. Surma bu maydalanib, kastor yog‘i bilan aralashtirilgan qora toshdir.
“Surma” so‘zi turkcha “syurme” so‘zidan kelib chiqqan bo‘lib, “surish”, “qoshlarni qoraytirish” ma’nolarini anglatadi. U nafaqat ko‘zlarga ifodalilik bag‘ishlab, ularning chiroyiga urg‘u beradi, balki ko‘rish qobiliyati va ko‘z gigiyenasi uchun juda foydali hisoblanadi.
Surma ko‘zlarini mustahkamlash uchun chaqaloqlarga ham suriladi, shuningdek, yomon ko‘zdan asrash vositasi sanaladi. Surma quruq yoki turli yog‘lar qo‘shilgan suyuq shaklda bo‘lishi mumkin.
Ko‘p yillar avval ko‘z uchun surma faqat badavlat ayollarning go‘zallik vositasi hisoblangan. Uni xarid qilish oson bo‘lmagan, sababi u uzoq mamlakatlardan keltirilib, narxi ham anchagina qimmat bo‘lgan.
Zamonaviy kosmetika dunyosi ushbu vositadan cheklovlarsiz foydalanish imkonini beradi. Uni oddiy do‘kon va internetdagi kosmetika magazinlaridan bemalol xarid qilish mumkin.
Kosmetika vositalarining juda ko‘pligiga qaramasdan, arab go‘zallari hamon surmaning turli shakllaridan foydalanib keladi. Hozirgi paytda Eron va Suriyada ishlab chiqarilgan surma juda qadrlanadi.
Siz ham surmadan foydalanasizmi?
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin. | 33 | 1,649 |
Ayollar | Vazn kamaytirish hamda organizmni tetiklashtirish uchun choy va qahvani qanday ichish kerak? | Vazn tashlash uchun to‘g‘ri ovqatlanish kerak — bu hammaga ma’lum. Ammo hamma ham to‘g‘ri ichish bu bilan bir xil darajada muhimligini bilmaydi: birinchi navbatda, albatta, suv, lekin choy va qahvaga ham e’tibor berish kerak. “Noviy ochag” nashri ozish jarayonini tezlashtirish uchun ushbu tetiklantiruvchi ichimliklardan qanday foydalanishni ma’lum qildi. Ammo unutmaslik kerak, jismoniy faollik va to‘g‘ri ovqatlanish ham alohida ahamiyatga ega.
Vazn kamaytirish uchun qahvani qachon ichish kerak?
Nonushtadan keyin qahva iching
Hech qachon och qoringa qahva ichmang: kofein oshqozon shilliq qavatini bezovta qilishi mumkin. Ammo ertalabki ovqatni issiq ichimlik bilan tugatish — kofein metabolizmni yaxshilashga olib keladi, keyin esa kun davomida metabolizm 8-11 foziga tezlashadi.
Mashq qilishdan 40 daqiqa oldin bir chashka qahva iching
Sport va mashg‘ulotlarni samarali bo‘lishi uchun mashg‘ulotdan 40 daqiqa oldin bir chashka qahva ichish tavsiya etiladi: kofein kuchli energiya bilan ta’minlaydi.
Yotishdan 4 soat oldin qahva iching
Sog‘lom uyqu nafaqat salomatlik, balki go‘zal qomat uchun ham zaruriydir. Agar inson yetarlicha uxlamasa, ertasi kuni xavfli ovqatlanish odatlariga ko‘proq moyil bo‘lib, kaloriya va trans yog‘larga boy ovqatlarni iste’mol qiladi. Bundan tashqari, uyqusiz tundan keyin faolroq ishlab chiqariladigan kortizol ham kilogramm ortishiga hissa qo‘shadi.
Faqat qora qahva iching
Sut, qaymoq, shakar va ayniqsa siroplar ichimlikni yanada mazali qilishi mumkin, ammo ular sog‘liqqa ham, organizmga ham foyda keltirmaydi. Agar qora qahvani umuman icholmasangiz, asal va yog‘siz sut qo‘shing mumkin, lekin boshqa shakarli qo‘shimchalardan saqlaning. Unutmangki, sutga asoslangan standart qahva ichimligi va siropi shirinlik kabi ko‘p kaloriyani o‘z ichiga olishi mumkin!
Me’yorni oshirib yubormang
Qahvaning maksimal xavfsiz sutkalik me’yori 400 mililitrni tashkil qiladi. Bundan ko‘pi yurak-qon tomir va asab tizimi uchun xavflidir. Kuchli stress ham vazn saqlashga yordam bermaydi!
Vazn kamaytirishda qanday choylar foydali?
Oq choy: yog‘ hujayralarini yo‘q qiladi
2009-yilda Nutrition and Metabolism jurnalida chop etilgan tadqiqot oq choy ekstrakti yog‘ hujayralarining parchalanishini tezlashtirishini tasdiqladi. Olimlarning fikricha, bu ta’sirga yog‘ hujayralarini tom ma’noda sindirishga yordam beradigan maxsus antioksidantning yuqori miqdori tufayli erishiladi.
Ko‘k choy: metabolizmni rag‘batlantiradi
Ushbu turdagi choy antioksidantni ham o‘z ichiga oladi, ammo uning kuchi boshqacha. Kofein tarkibi bo‘yicha chempion bo‘lgan ko‘k choy metabolizmni tezlashtirishga yordam beradi, shuningdek, faol hayot tarzini saqlab qolish uchun zarur bo‘lgan energiyani beradi.
Qora choy: yog‘larning so‘rilishini to‘xtatadi
Agar ratsionda yog‘li ovqatlar ko‘p bo‘lsa, qora choy ham bo‘lishi shart, chunki u yog‘larning so‘rilishiga to‘sqinlik qiladi va kilogramm ortishining oldini oladi. Ushbu ichimlik tarkibida yog‘larning so‘rilishini to‘xtatishga yordam beradigan maxsus o‘simlik birikmalari polifenollari — aflavinlar va arabubinlar mavjud. Bundan tashqari, ba’zi tadqiqotlar qora choyning diabet rivojlanish xavfini kamaytirish qobiliyatini tasdiqlaydi.
Yalpizli choy: ochlikni kamaytiradi
Aslida yalpizli choyni ichishning hojati yo‘q, uni shunchaki hidlash kifoya. Iyezuit universiteti tadqiqoti yalpiz hidi ochlikni bostirishini tasdiqladi: besh kun davomida har ikki soatda yalpiz hidini hidlagan tadqiqot ishtirokchilari kaloriya va shakarni kamroq iste’mol qildi. Shunday qilib, yalpiz choyini hidlash orqali vazn kamaytirish mumkin.
Zanjabilli choy: to‘qlik hissini uzaytiradi
Zanjabilli choy sehrli ichimlik bo‘lib, qon bosimini me’yorlashtiradi, qonda shakar miqdorini pasaytiradi, yallig‘lanishni yengillashtiradi. Shuningdek, to‘qlik hissini uzoqroq muddatga uzaytirishga yordam beradi. Shunday ekan, ovqatni bir piyola zanjabilli choyi bilan yakunlash tavsiya etiladi.
Arpabodiyonli choy: uxlayotganda ozishga yordam beradi
Arpabodiyon organizmdagi melatonin darajasini oshirishga qodir, bu uyquni tartibga soladi va metabolizm uchun ham javobgardir. Granada universiteti mutaxassislari tomonidan o‘tkazilgan tadqiqot natijalari tasdiqlaganidek, arpabodiyonli choyni muntazam iste’mol qilish vazn yo‘qotishni tezlashtirishga yordam beradi va bu uyqu paytida ham sodir bo‘ladi.
Moychechakli choyi: stressni yengillashtiradi
Yotishdan oldin bir chashka moychechakli choy ichish — ajoyib tanlov. Birinchidan, bu ichimlik qonda shakar darajasini pasaytirishga yordam beradi. Ikkinchidan, u tinchlantiruvchi xususiyatlarga ega va stressdan xalos bo‘lishga hissa qo‘shadi. Agar asabiylashish va gamburger yoki kartoshka fri iste’mol qilish istagi paydo bo‘lsa, bir piyola moychechakli choy ichish tavsiya etiladi. | 92 | 4,757 |
Ayollar | Izlayotganlar uchun ayni muddao: sifatli hamda hamyonbop 10 ta tush vositasi | Yaxshi tush qizil rangli lab bo‘yog‘ining mukammal soyasi kabi bo‘lib, ko‘pchilik uni yillar davomida qidiradi. Ba’zilar boy rang va qulay cho‘tkaga, boshqalari esa tabiiy natijaga ustunlik beradi. Ammo hammani birdek xursand qiladigan narsa bu hamyonboplikdir. Bu safar nafaqat pulni, balki vaqtni ham tejashga qaror qildik, shuning uchun yaxshi sifatli hamda hamyonbop tushlarni e’tiboringizga havola etamiz.
Volume Express Colossal, Maybelline Nyu-York
Brendning mutlaq bestselleri. 2021- yili brend Sky High qo‘shilishi bilan yangilangan versiyasini chiqardi. Uning TikTok’dagi reklamasi o‘z samarasini berdi va bir necha kundan keyin uni do‘konlardan topish muammoga aylandi. Ammo endi gap bu haqida emas. Umuman olganda, tush Amerika brendining asosiy kuchli nuqtasidir, shuning uchun kirpiklarni deyarli hamma tushga ishonib topshirish mumkin. Bahor lolalari rangidagi yorqin sariq qutidagi mahsulot sizga kerak bo‘lgan hamma narsaga ega: kirpiklarni yaxshilab qoplaydigan zich qalin cho‘tka, qora rang va arzon narx.
Lashes to Kill, Catrice
“Endi g‘amgin panda ko‘zlari yo‘q!” – deydi nemis brendining yangi tush qadoqlari. Mahsulot issiqda ham ko‘z qovoqlariga surtilmaslikni va hatto mashg‘ulotlar paytida ham oqib ketmaslikni va’da qiladi. Hammasi namlikka chidamli, ammo iliq suv bilan osongina olib tashlanishi mumkin bo‘lgan formula. Ayniqsa, may oyining yaqinlashib kelayotgan davrida yomg‘ir va yozning issiq quyoshi uchun mukammal tanlov.
Twist Up The Volume, Bourjois
Tush-transformer o‘zgaruvchi cho‘tkalar — fransuz brendining yangiligi. Tekis cho‘tka kirpiklarni taraydi va uzaytiradi. 180 darajaga aylantirilganda ularga hajm va zichlik beradi. Xuddi malikaga o‘xshash uchun tush ikki bosqichda qo‘llanadi va tabiiyroq bo‘lishi uchun faqat bitta cho‘tkadan foydalanish mumkin.
Clump Defy, Max Factor
Max Factor (brend asoschisi) 1914-yilda tushning birinchi prototipini yaratdi. Keyin vosita “ko‘zlarga tomchilar yaratish uchun kosmetika” deb nomlandi va u qora mumga o‘xshardi. U avval eritilib, keyin kirpiklarning uchlariga surtilgan. Brend zamonaviy dizayni va qulay cho‘tkasi bilan ajralib turadi. Tush cho‘tkasi mayda tishlarga ega, buning natijasida kirpiklar bir xil bo‘yaladi ega va bir-biriga yopishmaydi.
“Qora Moskva”, RBG
Brendning birinchi vositalaridan biri “Qora Moskva” deb nomlangan tush edi. U qora, kipriklarning har bir tolasini ajratib turadigan cho‘tka va mukammal gotika dizayniga ega.
Paradise Extatic, L'Oreal
Fransuz brendi tushlarning katta tanloviga ega va sifati yillar davomida isbotlangan. Har bir inson Volume Million Lashes haqida orzu qiladi, ammo unga mos keladigan o‘rindosh ham bor — Paradise Extatic. Tush yumshoq cho‘tkaga ega, buning natijasida kirpiklarga ifodali hajm berish mumkin va formulaga kastor yog‘i qo‘shilgan —u kirpiklarni namlaydi va ularni mo‘rtlikdan himoya qiladi.
Lash Extension, Lovely
Narx va sifat jihatidan u nemis brendi Essence’ga o‘xshaydi, faqat hali unchalik taniqli emas. Brend dekorativ kosmetikaga ixtisoslashgan. Uning silikon qiyshiq cho‘tkasi bor, u kirpiklarni jingalak tarzda qayrib qo‘yadi. Bundan tashqari, tush xavfsiz tarzda qatlamlanishi mumkin.
Stylist Series, Makeover Paris
Fransuz brendining rangli kosmetikasi o‘zining minimalist, hashamatli dizayni bilan ajralib turadi. Tush oval momiq cho‘tkaga ega, kirpiklarga qo‘llanganda yengil va tabiiy qoplama qoldiradi. Qalin va uzun kirpiklarni sevuvchilar buni yoqtirmasligi mumkin, chunki tushdan foydalanilgach kipriklar ko‘proq tabiiy ko‘rinishga ega bo‘ladi.
Maskara 99 Faberlic
Ro‘yxatdagi yana bir brendning yangiligi — bu “It’s Clear” liniyasi. Seriyadagi barcha mahsulotlar zamonaviy qadriyatlarga javob beradi — ekologik toza qadoqlash, boy tarkib, zararsiz komponentlar. Ushbu to‘plamdagi tushlar 99 foiz tabiiy mahsulotlardan iborat bo‘lib, oziqlantiruvchi yog‘ kabi g‘amxo‘rlik qiladi. Tush cho‘tkasi kirpiklarni ajratib turadi va uzaytiradi. Aytgancha, uning tolalari plastmassaga barqaror muqobil bo‘lgan biologik parchalanadigan kristallangan kastor yog‘idan tayyorlanadi. | 76 | 4,051 |
Ayollar | Hayotingizni yengillashtiruvchi kichik odatlar | Kichik odatlarni bajarish bir-necha daqiqa vaqtingizni olsa ham yashash tarzingizni yaxshi tomonga o‘zgartirishga katta yordam beradi.
Bugundan boshlab hayotga tatbiq etishingiz lozim bo‘lgan 10 ta oddiy va samarali qoidalarni havola etamiz:
1. Tunda uxlashdan oldin o‘zingizga “meni ertalab soat _ da uyg‘ot” degan buyruq bering. Ertalab budilnik jiringlamasdan avval uyg‘onishingiz aniq.
2. Agar bu ish bermasa, qo‘l telefoniga turish vaqtini belgilang va karovatingizdan uzoqroq joyga qo‘ying. Jiringlagan telefonni o‘chirish uchun joyingizdan turishga majbur bo‘lasiz va tamoman uyg‘onasiz.
3. Ertalab uyqudan turganingizdan keyin bir piyola suv iching.
4. Tishingizni tozalagandan so‘ng oynaga kulib qarang va “seni yaxshi ko‘raman” deb ayting.
5. Ko‘proq piyoda yuring. Bu sizga yaxshilab o‘ylashga va muammolarni hal etish yo‘llarini topishga yordam beradi.
6. Agar kayfiyatingiz yomon bo‘lsa va sizga nimadir yetishmayotgandek tuyulsa, shukur qiling. Darrov yengil tortasiz.
7. Sokin joyda o‘tiring va 10—20 daqiqa davomida hech narsani o‘ylamasdan, diqqatingizni faqat nafas olish va nafas chiqarishga qarating.
8. Birinchi navbatda eng muhim ishlarni bajaring. Ishga kirishishdan oldin qilinadigan ishlarning birinchi darajalilarini aniqlab oling va eng asosiysidan boshlang.
9. Har kuni kimnidir maqtang. Chin ko‘ngildan aytilgan bu maqtov sizda “baxt gormonlari” ishlab chiqarilishini ta’minlaydi.
10. Sport bilan shug‘ullaning. Bu sizning sog‘lom va farovon hayotingiz garovidir. | 46 | 1,494 |
Ayollar | Qanday turdagi etiklar allaqachon urfdan qolgan? (foto) | Obrazning qanday ko‘rinishida muhim rol o‘ynash bilan birga qishda oyoqlarning issiq tutishga xizmat qiluvchi poyabzallarning qaysilaridan voz kechish tavsiya qilinishi haqida Grazia jurnali ma’lumot berib o‘tadi.
Baland poshnali poyabzal
Qulay kiyinish shiori trendga aylangan moda olamida ingichka poshnali poyabzallarga o‘yin yo‘q. Qorli va sovuq havoda yurishga qulay, harakatlanish oson va oyoqlarni issiq tutadigan variantlarga e’tibor qaratish kerak.
G‘alati shaklli etiklar
Oyoq kiyim nafaqat qulay, balki ko‘rimli ham bo‘lishi kerak. G‘alati shaklli, yalpaygan poyabzal modellari oyoqni mahkam ushlamaslikdan tashqari, umurtqaning zo‘riqishiga ham sabab bo‘ladi. Buning o‘rniga istalgan obrazga mos tushadigan qattiqroq variantlarni tanlagan yaxshi.
Qo‘nji tor oyoq kiyim modellari
Etiklarning qo‘nji tor ekani botfort va tizzadan tepada turadigan poyabzallargagina yarashadi. Buning uchun poyabzalning tag qismi qalin, o‘zi esa charm yoki zamsh matosidan ishlangan bo‘lishi kerak. Yo‘qsa oyoqdan tashqari qomat ham xunuk ko‘rinishga ega bo‘ladi. Tepa qismi maksimal keng turadigan etik modellari esa bir necha mavsumdan buyon urfdan qolgani yo‘q. Oyoqning boldir qismi to‘la bo‘lgan ayollar uchun ayni muddao bo‘lgan bunday modellar istalgan obraz bilan o‘ziga xos ko‘rinadi.
Eskicha modellar
Eski charm matoli etiklarni kiyishni bas qilganingiz yaxshi. Qishda kiyishga mo‘ljallangan poyabzal matosi monoxrom bo‘lishi kerak. Bir necha mavsum davomida modadan qolmasligi sabab ilon terisiga o‘xshash printli modellarga ham e’tibor qaratsangiz bo‘ladi.
Mo‘ynali etiklar
Qishki oyoq kiyimlarning ich qismi qalin va mo‘ynali bo‘lgani yaxshi, ammo usti iloji boricha minimal uslubda bo‘lishi kerak. Gap shundaki, qo‘nji mo‘yna bilan bezalgan modellar obrazga putur yetkazib, sizni didsiz ko‘rinishingizga sabab bo‘lishi mumkin.
Bachkana variantlar
Turli zanjir, temir va detallar bilan bezatilgan bachkana etiklardan iloji boricha voz keching. Aksariyat hollarda bunday poyabzallar arzon va sifatsiz bo‘ladi. Obraz o‘ziga xos va qimmat ko‘rinishi uchun esa minimal uslubdagi variantlarga e’tibor qaratish tavsiya qilinadi.
Uchi yapaloq etiklar
Old qismi dumaloq sifat bo‘lgan etiklar allaqachon o‘tmishda qoldi. Hozir uchi geometrik shakldagi noodatiy modellar urfda. Shunday ekan hech ikkilanmasdan uchli yoki old qismi kvadrat shaklda bo‘lgan modellarga e’tibor qaratsangiz bo‘ladi. | 55 | 2,396 |
Ayollar | 2021-yilning asosiy rangi: Yulduzlarning eng hashamatli sariq liboslari (foto) | Moda o‘z joyida turmagani singari har yil va mavsumda ham ranglar bilan bog‘liq tendensiyalar o‘zgarib turadi. 2020-yilda ko‘k urfda bo‘lgan bo‘lsa, 2021-yilda yorqin sariq rang yetakchilik qiladi. Nafaqat kundalik, balki oqshom liboslari uchun ham ayni muddao bo‘lgan sariq yulduzlar uchun allaqachon sevimli rangga aylanib bo‘lgan. Ularning obrazidan ilhomlanib, o‘ziga xos tanlov qilishingiz mumkin.
Sharliz Teron
Jessika Chesteyn
Alisiya Vikander
Anjelina Joli
Amanda Sayfred
Rianna
Emma Stoun
Zoi Doych
Jennifer Lopes | 78 | 530 |
Ayollar | Go‘zal hamda yosh ko‘rinishning siri: tabiiy kollagenni o‘z ichiga olgan 9 ta mahsulot | Kollagen – yosh ko‘rinish va terining elastikligi uchun mas’ul bo‘lgan hujayralarning asosidir, shuningdek, tirnoqlarning mustahkamligi va soch salomatligi uchun ham muhim. Yoshi o‘tishi bilan organizmda kollagen miqdori kamayib boradi va uning tabiiy muvozanatini tiklash juda qiyin. Shuning uchun organizmdagi tarkibni yaxshilashga yordam beradigan mahsulotlarni muntazam iste’mol qilish tavsiya etiladi.
Go‘sht
Kollagen oqsil bo‘lib, uning tarkibini ta’minlash uchun tana uni kerakli mahsulotlardan oladi. Tovuq, kurka va mol go‘shti tanadagi kollagen darajasini oshirishga hamda teri, soch va tirnoqlarni sog‘lom saqlashga yordam beradi.
Yashil no‘xat
Bu sabzavot oqsil tarkibi bo‘yicha haqiqiy chempiondir – uning har bir porsiyasida 8 gramm oqsil bor. Shuningdek, ular ichak salomatligi va faol metabolizm uchun zarur bo‘lgan kletchatkaga boy.
Bulg‘ori qalampiri
Ushbu sabzavot antioksidantlarga, shuningdek, kollagen ishlab chiqarishda faol ishtirok etadigan C vitaminiga boy. Bulg‘ori qalampirini muntazam ravishda iste’mol qilish terining yoshligini saqlashga yordam beradi va ajinlar kabi qarishning ilk belgilari bilan kurashadi.
Sabzi
Kollagen ishlab chiqarish uchun zarur bo‘lgan A vitamini sabzi tarkibida ko‘p. Ammo organizm tomonidan so‘rilishi uchun uni zaytun yoki kungaboqar yog‘i kabi to‘yinmagan yog‘lar bilan iste’mol qilish kerak.
Ismaloq va karam
Bu sabzavotlar A, C vitaminlari va ruxga boy bo‘lib, ular tabiiy kollagen ishlab chiqarishni rag‘batlantiradi. Hech bo‘lmaganda har kuni bu sabzavotlardan tayyorlangan salatni iste’mol qilish lozim. Bu teri va sochlarni sog‘lom saqlashga yordam beradi.
Chia
Bu mayda, ammo foydali urug‘lar kollagen hosil qilish uchun zarur bo‘lgan oqsilga boy. Shuningdek, yogurt yoki salatlarga chia qo‘shish ham foydali, ham mazali. Bundan tashqari, chia ichaklar faoliyatini yaxshilash uchun muhim hisoblanadi.
O‘riklar
Bu mevalar tabiiy kollagen ishlab chiqarishni rag‘batlantiradigan A vitaminini o‘z ichiga oladi. Vitamin nafaqat yangi o‘riklarda, balki uning turshagida ham mavjud. Shuning uchun uni, masalan, ertalabki jo‘xori uniga yoki o‘zini iste’mol qilish teri uchun foydali.
Yong‘oq
Yong‘oq mahsulotlari sog‘lom metabolizmni qo‘llab-quvvatlaydi, oshqozon-ichak traktining faoliyatini me’yorga keltiradi va tabiiy kollagen ishlab chiqarishni ham rag‘batlantiradi. Yong‘oq tarkibida A va C vitaminlari, shuningdek, rux mavjud. Bundan tashqari, yong‘oq B vitaminiga boy bo‘lib, u terining holatiga foydali ta’sir ko‘rsatadi.
Bulyon
Parranda yoki mol go‘shtining suyaklari asosida tayyorlangan bulyon, albatta, muntazam ravishda iste’mol qilinishi kerak. Bundan tashqari, yoshi kattalar bu kabi bulyonlarni ratsionga kiritishi shart, chunki oqsil, kalsiy va tabiiy kollagenning manbaidir. | 86 | 2,754 |
Ayollar | 2017-yilda kelinlarga urf bo‘ladigan soch turmaklari | Kelinlar soch turmagi modaning oldindan aytish qiyin bo‘lgan yo‘nalishi hisoblanadi. Ko‘pchilik kelinlar an’anaviy obrazlar va klassik uyg‘unlikni istasa ham to‘y modasi har yili o‘zining yangi qoidalarini o‘tkazishga harakat qiladi. Keling, 2017-yilda urf bo‘lishi kutilayotgan kelinlar soch turmaklari bilan tanishib chiqamiz.
Yirik gulli bezaklar — kelasi yili haqiqatda mashhurlik qozonadigan bezaklardir. Gulchambarlar, tillaqosh, obodoklar va g‘unchalar bilan bezatish — bularning bari modellar obrazida tez-tez uchrab turadi. Gullar kelinlarning yoshlik va go‘zalligiga urg‘u beradi.
Tabiiy kokillar va soch o‘rimi modalar haftaligining yana bir mashhur yo‘nalishi hisoblanadi. Albatta, sochlarni ideal darajada turmaklash shart emas. Yengil tartibsizlik va hurpaytirish obrazga yanada ko‘rk beradi. Ayniqsa bunday soch turmak och tusdagi va nozik sochlarga qo‘shimcha hajm bag‘ishlaydi.
Agar oddiylikni xush ko‘rsangiz, sizga minimalizm ruhidagi soch turmaklari — o‘rilmay bog‘lab orqaga tashlangan soch (“ot dumi”) yoki yoyilgan kokillarni sinab ko‘rishni tavsiya etamiz. Uzun va qalin soch sohibalariga bu variant juda mos keladi.
50-yillar ruhidagi hashamatli soch turmagi yana to‘y modasi cho‘qqisini egallagan. Merilin Monro, Greys Kelli va Marlen Ditrixning obrazlaridan ilhom olishingiz mumkin.
Kelinlar soch turmaklarini yanada xilma-xil qilish uchun unga yaraqlab turgan toshlarga ega tillaqoshni qo‘shish mumkin. Pastroqdan yig‘ilib, tillaqosh yoki sun’iy gullar hamda boshqa aksessuarlar bilan tang‘ib qo‘yilgan soch turmagi ham ajoyib ko‘rinishga ega bo‘ladi. Bunday soch turmagi uzun soch qizlarga ayniqsa mos keladi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin. | 52 | 1,797 |
Ayollar | Uydagi jihoz va buyumlardagi dog‘larni bartaraf etishda yordam beradigan 10 ta mahsulot | Ba’zi mahsulotlarni tozalash vositalari o‘rniga ishlatish mumkinligini bilasizmi? Ba’zan ular kimyoviy tozalash vositalaridan ko‘ra dog‘ va kirlarni yaxshiroq olib tashlashga yordam beradi. Yana bir afzalligi shundaki, ular doimo muzlatkichda yoki oshxona javonida mavjud.
Ajoyib natijalarga erishish uchun ushbu maxsus dog‘ va kir tozalagichlarni tozalash arsenaliga qo‘shish tavsiya etiladi.
Limonlar. Mikroto‘lqinli pechdagi yog‘ va kirni, choyshabdagi dog‘larni va metallarning porlashini tiklashga yordam beradi. Dog‘ yoki yuza sharbat bilan artiladi, 15 daqiqaga qoldiriladi, so‘ngra sirt gubka bilan artib, suv bilan yuviladi.
Guruch. Katta va uzun yuvilishi qiyin bo‘lgan idish ichiga bir hovuch pishirilmagan guruch, biroz iliq suv va oddiy tozalash vositasi quyiladi. Idish yaxshilab silkitiladi. Jarayonni bir necha marta takrorlash mumkin.
Ketchup. Ushbu mazali sous bilan mis buyumlarni porlashi uchun jilolash mumkin, shuningdek, mashinalarni ham.
Tuz. Tuz o‘zining notekis shakli tufayli go‘sht kesadigan oshxona taxtasidan dog‘larni olib tashlashga yordam beradi, shuningdek, quyma temir idishdagi kuygan qoldiqlarni bartaraf etadi.
Yong‘oq. Ularning tozalangan asosiy qismi yog‘och mebelidagi kichik yoriqlar yoki tirnalgan joylarni niqoblash uchun juda yaxshi. Bu kabi joylarni yong‘oq bilan artib, mebel yuzasiga ozgina bosib turish kerak. Yong‘oqning mevasi va yog‘i yoriqlarni mukammal berkitadi.
Limon kislotasi (kristalli) yoki apelsin kukuni. Idish yuvish mashinasida zang va dog‘larni olib tashlash uchun limon kislotasi (kristalli) yoki apelsin kukuni ishlatilishi mumkin.
Xantal kukuni. Ushbu arzon mahsulot idish yuvish uchun ajoyib vositadir, u yog‘ni juda yaxshi tozalaydi.
Ichimlik sodasi. U tabiiy tozalash vositalarining haqiqiy g‘olibidir. Oshxonada universal tozalash vositasi sifatida foydalanish mumkin. Iliq suvda suyultirilgan ichimlik sodasi zargarlik buyumlariga yorqinlik qo‘shadi.
Oq sharob sirkasi. Ichimlik sodasi kabi sirka ham kuchli tozalash vositasidir. Uning yordamida deraza oynalarini yuvish, gilamlardagi dog‘larni ketkazish mumkin. Kiyimlarning rangini yangilash va boshqa ko‘p narsalarni yuvish uchun sovuq suvga ozgina sirka qo‘shish mumkin.
Diqqat! Sirkani marmar va granit stol usti, tosh va tosh plitkalar, parket pollari, dazmollar, poldagi yoki metall yuzalardagi yangi dog‘larni, o‘t, siyoh, qon, matodagi muzqaymoq dog‘larini tozalash uchun ishlatib bo‘lmaydi. Yaxshisi ular uchun maxsus vositalardan foydalanish tavsiya etiladi. | 87 | 2,493 |
Ayollar | Uy sharoitida qosh va kipriklarni qalinlashtiruvchi oddiy usullar | Kim ham qalin qosh va kipriklarga ega bo‘lishni xohlamaydi deysiz? Hozirda bu muammo emas. Kosmetolog muolajalarisiz qosh va kipriklarni qalinlashtiruvchi usullar haqida ma’lumot beramiz.
Kosmetik yog‘lar
Kanakunjut, chakamug‘, bodom, kokos yoki zaytun moylari soch o‘stirishda va qalin qilishda juda yaxshi samara beradi. Bu yog‘larni faqat sochlarga emas, balki qosh va kirpiklaringizga ham surtishingiz mumkin. Buning uchun quloq tozalagich yoki maxsus cho‘tkadan foydalaning.
Baliq moyi
Ushbu mahsulot kosmetik maqsadlarda ham tez-tez ishlatiladi. Kiprik va qoshlarni qalinlashtirish uchun baliq moyidan foydalanishingiz mumkin. Biroq uning o‘ziga xos hidga ega ekanligi, ba’zan esa allergik reaksiyalarni keltirib chiqarishi mumkinligini unutmang.
Qoshlarni massaj qilish va tarash
Qoshlarni massaj qilish va tarash natijasida qon aylanishi yaxshilanadi, ya’ni qosh ildizi mustahkamlanadi va intensiv ravishda o‘sishni boshlaydi. Ushbu muolajalarni amalga oshirishda maxsus krem yoki faollashtiruvchi zardobdan foydalanish natijani yanada yaxshilaydi.
Pudra va tush yordamida
Bunday usul bilan kipriklar faqat tashqi ko‘rinishidangina qalin ko‘rinadi. Shunchaki, tush surtishdan avval kipriklaringizga pudra tekkizib chiqing. Maksimal natijaga erishish uchun kosmetik vositani 10-15 daqiqa oralig‘ida ikki qavat qilib surting.
Qalam va tendan foydalanish
Qalam yoki ten yordamida qoshlarning o‘sish yo‘nalishi bo‘ylab bir tekisda chizib chiqing. Tabiiy ko‘rinishi uchun qoshingizning asl rangidan to‘qlashtirib yubormaslikka harakat qiling. | 65 | 1,546 |
Ayollar | Xitoydan keltiriladigan eng xavfli oziq-ovqatlar | Bundan o‘n yillar oldin “Xitoyda qilingan” degan yorliq kiyimlarning past sifatidan darak berar edi. Bugungi kunga kelib ko‘pchilik u yerdagi fabrikalarda ishlab chiqarilgan buyumlardan foydalanadi. Lekin oziq-ovqatlarga kelganda ishlar unchalik yaxshi emas – sifatsiz ovqatlardan zaharlanish xavfi ancha yuqori.
Xitoy jahon bozoriga tonnalab baliq yetkazib beradi. Bu baliqlar oqova suvlarda yetishtiriladi. Ular duch kelgan narsalar, shu jumladan chiqindilar bilan ham oziqlanadilar. Ishlab chiqaruvchilar o‘sishni tezlashtirish uchun gormonlardan foydalanishdan ham toymaydilar.
Xitoy fermerlari zararkunandalar bilan kurashishda pestitsidlarni ayab o‘tirmaydilar. Hatto ular mahalliy hukumat tomonidan allaqachon taqiqlangan vositalardan ham foydalanadilar. Ishlab chiqaruvchilar bunday olma sharbati solingan idishlar yorlig‘ida faqat vitaminlar va sun’iy qo‘shimchalarni ko‘rsatishadi. Aslida esa ichimlik 200% pestitsidlarga to‘yintirilgandir.
Qo‘ziqorinlar zaharlanish xavfi eng yuqori bo‘lgan oziq-ovqatlarga kiradi. Xitoy qo‘ziqorinlarida bu xavf geometrik progressiya shaklida o‘sib boradi.
Ekspertlar Xitoy tovuqlarini xavfsiz deb hisoblasalar ham, faqat bunga sotib oluvchilar ishonishlari juda qiyin va mahalliy ishlab chiqaruvchilar mahsulotlarini ma’qul ko‘radilar.
Manba: “Steaklovers.menu” | 48 | 1,308 |
Ayollar | Sovitkich muzxonasi qanday tozalanadi va buni qancha muddatda amalga oshirish kerak? | Ko‘pincha muzxona deb ataladigan ushbu “qora tuynuk”ka tushgan mahsulotlar bir necha oylar davomida ko‘zdan g‘oyib bo‘ladi va keyin ular shunchaki tashlab yuboriladi. Buning bir necha sabablari bor, masalan, muzxonani vaqti-vaqti bilan tozalamaslik yoki mahsulotlarni noto‘g‘ri saqlash bo‘lishi mumkin.
Muzxonani qancha muddatda tozalash kerak?
Agar kvartirada elektr ta’minotida tez-tez va uzoq vaqt uzilishlar bo‘lmasa yoki namlik yuqori bo‘lgan hududda yashamasangiz, muzxonani yiliga bir marta yuvish va tozalash kifoya.
Bu qancha vaqt oladi?
O‘rtacha tozalash bir soatdan ko‘proq vaqt oladi.
Muzxonani qanday tozalash kerak?
Muzxonadan qanday foydalanish kerak?
Oziq-ovqatlarni muzlatkichga qayta joylaganda, ularni devorlarga va bir-biriga juda yaqin qo‘ymaslik kerak. Erkin havo aylanishi uchun joy qoldiriladi. Bu mahsulotning to‘g‘ri muzlashiga yordam beradi. Agar oziq-ovqat mahsulotlari konteynerlarda saqlansa, havo kirib borishi uchun teshikli savat yoki idishlarni tanlash tavsiya etiladi. | 84 | 1,004 |
Ayollar | Qanday bichimdagi liboslar qorinni yashirib, qomatni ixcham ko‘rsatadi? | Old qismi V bichimidagi libos
“Zapax” bichimidagi libos ayollarga xos bir qancha kamchiliklari yashira olishi mumkin ekani bilan bo‘yi past, to‘ladan kelgan va qorin-bel qismida muammolari bo‘lganlarga eng alternativ variant hisoblanadi. Bundan tashqari bunday libosning old qismi V shaklida ekani bo‘yinni uzun ko‘rsatish xususiyatiga ega.
Ushbu bichimdagi liboslarning bel qismida bog‘ich yoki belbog‘ tikilgan bo‘lib, bu belni ingichka va ixchamroq ko‘rsatishga, qorinni berkitish xususiyatiga ega. Ushbu bichimdagi libosning etak qismi turlicha bo‘lishi mumkin, lekin tos suyagi keng ayollarga etaklari keng va tashlab turadigan variantni tanlash tavsiya qilinadi.
Ko‘ylak-libos
Bichimi erkaklar ko‘ylagini esga soluvchi, yoqa va tugmali liboslar turli ayollarga mos detallar bilan bezangan yoki aksincha minimal uslubda bo‘lishi mumkin. Bunday liboslarning afzal tomoni shundaki, uni kiygan ayol-qiz ixchamroq ko‘rinadi.
Beldan pastki qismi to‘la bo‘lgan nozik jins vakilalariga tashlab, keng turadiganini tanlash maslahat beriladi. Bunday bichim qomat proporsiyasini chiroyli ko‘rsatadi. Beli nozik bo‘lmaganlar uchun esa bel qismi teparoq, kamar va belbog‘li modellar yaxshi variant.
A bichimidagi libos
Trapetsiya shaklini esga soluvchi liboslar barcha ayol-qizlar uchun universal va eng yaxshi variant sanaladi. Shunchaki qomatdan kelib chiqib detallari, uzunligiga e’tibor berish kerak. Beldan tepa qismi nozik, past qismi esa to‘laroq bo‘lgan ayollarga trapetsiya libosning oldi qismi V shaklini esga soladigan modelini tanlash tavsiya qilinadi.
Bel va oyoqlari to‘la bo‘lganlar uchun esa uzun bichimligi, bo‘yi past ayollarga bo‘lsa midi, ya’ni tizzadan tushib turadigan uzunlikdagisini tanlash maslahat beriladi.
Yana nimalarga e’tibor berish kerak?
Libos bichimidan tashqari undagi print, uzunlik, rang va dekorativ elementlarni ham inobatga olish kerak. Vertikal chiziq va yo‘l-yo‘l printli libos qorinni yashirish uchun ayni muddao.
Uzunlik
Oyoqlari to‘la bo‘lganlarga tizzagacha yoki maksi uzunligidagi libosni tanlash, bo‘yi past qizlarga esa mini modellardan qochish tavsiya qilinadi.
Rang
Faqatgina qora rangli libos ixcham ko‘rsatadi degan fikrni o‘zgartirib, e’tiboringizni qaymoq rang va to‘q-ko‘k ranglarga qarating. | 71 | 2,248 |
Ayollar | Jahon kinosi afsonasi Odri Xepbernning yoshlikni uzoq muddat saqlab qolishga yordam beradigan layfxaki | Hatto 60 yoshdan o‘tganda ham aktrisa Odri Xepbern go‘zallik va nafisligini namoyon etdi. Albatta, “Oskar” sovrindorining o‘ziga xos go‘zallik sirlari bor edi.
Odri Xepbern — chinakam afsona. U nafaqat ko‘plab mukofotlarga sazovor bo‘lgan mahoratli aktrisa, balki ajoyib ko‘rinishga ega ayol. Shuning uchun ham ko‘pchilik uni hali ham go‘zallikning ideal namunasi deb atashi bejiz emas. Odri yoshi o‘tganida ham qomati va minimal ajinlari bor yuzi bilan maqtanishi mumkin edi.
Mashhur aktrisaning go‘zal ko‘rinishi kosmetolog huzuriga borishlar soniga bog‘liq emas. Asosiysi, agressiv usullarsiz ichki uyg‘unlik va o‘z-o‘zini parvarish qilish. Yillar davomida Xepbern o‘zining go‘zallik sirlarini ishlab chiqqani ham ajablanarli emas.
Odri Xepberndan byuti-layfxak
Terining tozaligi va elastikligi uzoq yillar davomida yosh hamda go‘zal ko‘rinishning kalitidir. Odri buni juda yaxshi tushundi va shuning uchun bug‘ hammomlarini qabul qildi. Aktrisa haftada ikki marta idishga qaynoq suv quyib, yuzini bug‘ ustida ushlab, boshini sochiq bilan yopdi.
Ma’lumki, issiq bug‘da yuz terisining teshiklari ochiladi, keraksiz hamma narsa chiqib ketadi va teri tozalanadi. Bundan tashqari, bug‘langan yuzda qon aylanishi yaxshilanadi. Bir so‘z bilan aytganda, ushbu protsedura juda foydali.
Odri Xepbern haqida qiziqarli faktlar
Umuman olganda, Odridan ko‘p narsalarni o‘rganish mumkin. Mana, aktrisaning go‘zallik odatlari haqida qiziqarli ma’lumotlar: | 102 | 1,444 |
Ayollar | Terini barvaqt qarishdan himoya qilamiz | Terini himoya qilish uni namlantirish va oziqlantirish bilan bir qatorda muhim ahamiyatga egadir. Ayniqsa yuz, bo‘yin va qo‘llar terisi himoyaga muhtoj. Lekin ko‘pchilik ayollar oziqlantiruvchi kremlarning o‘zi yetarli, himoyalovchi kremlardan foydalanish shart emas deb hisoblaydi.
Qarishning oldini olishda himoyalovchi kremlar ham muhim rol o‘ynaydi. Terini faqat quyoshdan himoya qilish kerak deb o‘ylash noto‘g‘ri: har qanday ob-havoda ham tashqariga chiqishdan oldin himoyalovchi kremdan foydalanish lozim.
Ko‘pincha himoyalovchi kremlar tarkibi oqartirish xususiyatiga ega bo‘lgan gidroxinon efirlari, aloe ekstrakti va boshqa qo‘shimchalardan tashkil topgan bo‘ladi.
Himoyalovchi kremlardan foydalanishda terining turini hisobga olish kerak va bo‘yaydigan upalar emulsiya kabi terini quritishi mumkinligini unutmaslik lozim.
Shuning uchun, ayniqsa teri quruq bo‘lsa, upa surishdan oldin himoyalovchi kremdan foydalanish zarur: u tashqi ta’sirlardan himoya qilish bilan birga boshqa kosmetika vositalaridan ham himoya qiladi.
Qanday himoyalovchi kremlardan foydalanish mumkin?
Kremni uy sharoitida ko‘p vaqt va mablag‘ sarflamasdan ham tayyorlash mumkin. Uch xil yog‘lar – mango va karite (7,5 millilitrdan), jojoba yog‘i va binafsha ekstrakti (2,5 millilitrdan) dan tayyorlangan krem hamma turdagi terilar uchun mos keladi.
Himoyalovchi kremlardan albatta foydalanish kerak: ular terini zararli ta’sirlardan himoyalash bilan unga erkin “nafas olish” imkonini beradi, undagi namlikni saqlaydi va barvaqt qarishning oldini oladi. | 39 | 1,536 |
Ayollar | Qiyiq ko‘zlilar uchun mos keladigan makiyaj | Har bir qiz o‘ziga xos qiyofali ko‘rinishga egadir. Lekin biz qiyofamizdan hamma vaqt ham mamnun bo‘lavermaymiz. Bizga bunday holatdan chiqishga yaxshi makiyaj yordam beradi. Ustalik bilan qilingan mukammal makiyaj ko‘zni kattaroq va kengroq qilib ko‘rsatishga yordam beradi. Bu maqolada siz qiyiq ko‘zlar uchun bir necha makiyaj sirlari bilan tanishasiz.
Qiyiq ko‘zlar kattaroq ko‘rinishi uchun och rangli, ya’ni kumush,oq va och sariq rangli tenlar kerak bo‘ladi. Ularni nafaqat qovoqqa, balki qosh tagiga ham surish tavsiya qilinadi.
Ko‘pincha ko‘zlar bir-biridan juda uzoqda joylashgan bo‘ladi. Buni to‘g‘rilash uchun ko‘zlarni qorachiq rangidagi tenlar bilan bo‘yash zarur bo‘ladi.
Tush ham ko‘zning shaklini o‘zgartirishga yordam beradi. Kipriklar bir necha qavat qilib bo‘yalsa va biroz qayrilsa ko‘zlar kattaroq ko‘rinadi.
Qoshlarga ham e’tibor qaratish juda muhimdir. Agar qoshlar ingichka va egri bo‘lsa, ko‘zlar sezilarli darajada kattaroq ko‘rinadi. Yoysimon qoshlar ham diqqatni o‘ziga jalb qiladi. To‘g‘ri shakl berilgandan so‘ng, qoshlarni maxsus cho‘tka yordamida tarash va gel surib qo‘yish zarur.
Qiyiq ko‘zli va ko‘zi katta bo‘lmagan qizlarga makiyaj uchun oq rangli qalamdan foydalanish maqsadga muvofiqdir. Bunday qalam bilan ko‘zning ichki burchaklarini bo‘yash kerak bo‘ladi. Ko‘zlar kattaroq ko‘rinishi uchun makiyajda to‘q ranglar, qora qalam va to‘q rangli podvodkalardan foydalanish mumkin emas. Shuningdek, pastki kiprikni va ko‘z aylanasini ham bo‘yash tavsiya qilinmaydi. | 43 | 1,502 |
Ayollar | 5 kun ichida vazn yo‘qotishni istaganlar uchun 5 maslahat | Bir haftadan kamroq vaqt ichida ortiqcha vazndan xalos bo‘lish imkonsiz vazifadek tuyuladi, lekin aslida 5-7 kun ichida 3-5 kilogrammgacha og‘irlikni yo‘qotish mumkin. Tez vazn yo‘qotish bo‘yicha bir qancha maslahatlarni e’tiboringizga havola etamiz.
Mashg‘ulotdan bir soat avval qahva iching
Murabbiylar odatda foydali narsalarni maslahat beradi. Masalan, mashg‘ulot boshlanishidan bir soat oldin bir stakan kuchli qahva ichish lozim. Bundan maqsad mashqlarning samaradorligini oshirishdir. Qahva organizmga energiya va tetiklik beradi. Shundan so‘ng inson o‘zini yaxshi his qiladi va odatdagidan ko‘ra ko‘proq kuch sarflaydi, natijada kaloriya ortig‘i bilan sarflanadi.
12 soat ochlik
Bu unchalik oson emas, lekin haqiqatan ham natija beradi. 12 soat davomida taom tanovul qilmaslik aslida uzoq tuyilishi mumkin. Ammo ushbu soatlar faqat uyqu vaqtiga to‘g‘ri keladi. Demak, kechki ovqat va nonushta oralig‘ida 12 soat ovqat yemaslik kifoya. Birinchi 6 soat hushyor bo‘lish tavsiya etiladi.
Tana dastlabki 8 soatni mavjud ovqatni hazm qilishga, qolgan 4 soatni tanani zararsizlantirishga sarflaydi, shu vaqt ichida boshqa narsalar qatorida yog‘ erishi ham sodir bo‘ladi. Shuni yodda tutish kerakki, hatto yotishdan oldin kichik bir gazak ham natijani o‘zgartirib yuboradi va ovqat hazm qilish uchun ko‘proq vaqt talab etiladi. Natijada oxirgi bosqich kutilganidek bo‘lmasligi mumkin.
Chuqur uyqu
Uzoq va chuqur uyqu tanadagi gormonlar darajasini me’yorga keltiradi va tabiiy ravishda vazn tashlashga yordam beradi. Buning siri shundaki, kechqurun soat 11:00 dan oldin uyquga yotish va yotishdan oldin kamida ikki soat davomida hech qanday elektron qurilmalardan foydalanmaslik kerak. Bularning barchasi qarish jarayonini sekinlashtiradigan, antioksidant xususiyatlarga ega va ayniqsa ovqat hazm qilish traktining funksiyalarini tartibga soluvchi melatonin ishlab chiqarishga yordam beradi.
Smuzi
Suyuqlik favqulodda vazn yo‘qotish uchun ideal parhez. Agar vaznni tezda yo‘qotish kerak bo‘lsa, darhol smuzi ichishni boshlash kerak. Ular tananing kaloriya va energiyaga bo‘lgan ehtiyojini to‘liq qondira oladi va shu bilan birga metabolizm va yog‘ erishini tezlashtiradi. Bundan tashqari, to‘g‘ri tayyorlangan smuzi tanadan toksinlarni chiqarib tashlashga yordam beradi, turli teri muammolari bilan kurashadi va immunitet tizimini mustahkamlaydi.
Hech qachon suyuqlik bilan ozishni sinab ko‘rmaganlar uchun diyetologlar smuzi ichishni tavsiya qiladi. Buning uchun nonushta va kechki ovqat smuziga almashtiriladi. Garchi vazn tashlash ko‘p kilogrammni tashkil etmasa-da, jarayon unchalik ham qiyinchilik tug‘dirmaydi.
Jismoniy mashg‘ulotlar
Yuqori intensiv mashqlarni tinchlantiruvchi mashqlar bilan almashtirish lozim. Bu nafaqat vazn yo‘qotishga, balki mushaklar vaznining saqlab turishga imkon beradi.
Birdaniga boshlangan mashqlar tufayli harakatlanishda biroz og‘riqlar yuzaga kelishi mumkin, lekin hammasi tezda o‘tib ketadi. Jismoniy mashqlar natijasida ortiqcha vazndan qutilish bilan birga, tetiklik ortadi. | 57 | 3,015 |
Ayollar | O‘zingizni qanday baholaysiz? | O‘z-o‘ziga baho berish qanday yoki qachondan shakllanadi? Bolalarni eslang: ular umuman uyalmaydi, istagan joyda yuguradi, yig‘laydi, kuladi va hech narsa haqida o‘ylamaydi.
O‘ziga baho berish — o‘zingizga qanday munosabatda bo‘lishga bog‘liq. O‘zingizni yaxshi ko‘rasiz, maqtaysizmi yoki tanqid qilasiz va kamsitasizmi? Boshingizni tik tutib yurasizmi yoki ko‘zlaringiz doim yerga qaraydimi? Shu kabi yana bir necha xususiyatlar orqali o‘zini past baholovchi insonlarni ajratish mumkin ekan.
Bunday insonlar:
Xo‘sh, o‘zini-o‘zi baholash darajasini yuqoriga ko‘tarish uchun nimalar qilish kerak?
Shubhasiz, o‘ziga bo‘lgan ishonch va bahoni ko‘taruvchi yana bir qancha usullar mavjud. Asosiysi, siz katta imkoniyatlarga ega insonsiz. Berilgan maslahatlar orqali ichki imkoniyatlaringizni yuzaga chiqara olasiz, deb ishonch bildiramiz. | 29 | 834 |
Ayollar | Turli obrazlarga mos tushadigan 13 ta kuzgi kiyim (foto) | Kuz qiziqarli obrazlar yaratish va tabiat go‘zalligidan ilhomlanib rang-barang ko‘rinish uchun ayni muddao hisoblanadi. Unda noodatiy kiyinish uchun esa garderobdan quyidagi kiyim-kechaklar o‘rin olgan bo‘lishi kerak.
Sviter
Sovuqda issiqqina yurishni va shu bilan birga o‘ziga xos ko‘rinishni istasangiz, oversize uslubdagi sviter xarid qilishni unutmang. Uni deyarli hamma kiyim-kechak: keng turadigan klassik bichimli shim, djinsi, plissirovkali yubka va hatto shifon ko‘ylak bilan ham moslashingiz mumkin.
Keng turadigan, yorqin ranglisini tanlang, matosi iloji boricha tabiiy bo‘lsin. Yomg‘irli havo uchun shaftoli, limon rang va yashil variantlar ayni muddao.
Kostyum
80-yillarga xos jiddiy uslubda bichilgan kostyumlar sovuq mavsumda har qachongidan ham dolzarb bo‘ladi. Och rangdagi modellarni sandiqqa solib, klassik ko‘rinishdagi katak printli variantlarga e’tibor qarating. Jun yoki qattiq paxta matosidan tikilgan Chanel va Chloé, Calvin Klein’dan tortib Max Mara’gacha bo‘lgan brendlar taqdim qilgan kolleksiyadan bu borada ilhomlansangiz bo‘ladi. Klassik shim, midi uzunligidagi yoki burmali kalta yubka bunday oversize uslubidagi ustki kiyim bilan ham juda o‘ziga xos ko‘rinadi.
Klassik uslubdagi palto
Qaymoq rang, ko‘rinishi xalatni esha soladigan universal paltolar hech qachon urfdan qolmaydi. Uning bog‘ichi yoki cho‘ntakli variantni olish o‘z xohishingizga bog‘liq. Rang borasida yashil, to‘q qizil paltolarga e’tibor qaratish tavsiya qilinadi.
Krossovka
Krossovkalar boshqa sport uslubidagi xudi, ustki kiyim va poyabzallar singari bu mavsumda ham urfda. Tag qismi qalin futuristik uslubdagi modellarni kiyim bilan moslash borasida aslo cheklanmaslik kerak. Ularni shifon va hatto no‘xat printli kostyumlar bilan kam birga uyg‘unlashtirsa bo‘ladi.
Djinsi matosidan tikilgan kiyim-kechaklar
Kuz-qish mavsumi uchun garderobingizni djinsidan tikilgan kiyim-kechak: shim, yubka, sarafan, kombinezon va hatto kurtka bilan ham boyitishingiz mumkin. Turli keng bichimdagi modellarga e’tibor qaratishingiz, ularni istalgan qalin sviter bilan moslashingiz va obrazni sport uslubidagi poyabzaldan tashqari, klassik modellar bilan ham tugatishingiz mumkin.
Trench
Kuz va qish uchin klassik uslubdagi och jigarrang, belbog‘ va tugmali ustki kiyim ya’ni trenchlardan-da, yaxshirog‘i bo‘lmaydi. Uni rang-barang kiyimlar ustidan kiyish, sharf yoki ro‘mol bilan o‘rab qiziqarli obrazga ega bo‘lish mumkin. Aynan qandayini tanlashni bilmayotganlar MSGM va Antonio Marras brendlari taqdim qilgan variantlardan ilhomlanishi mumkin.
Bachkana bo‘lmagan sumkalar
Ichiga hamma narsa sig‘adigan, charm matosidan tikilgan va shu bilan birga jiddiy uslubdagi sumkalarsiz kuzgi obraz tamoman o‘ziga xos ko‘rinmaydi. Ularni qanday rangdaligini tanlash esa didingiz va xohishingizga havola.
Katak-katak printli jaket
Katak-katak ustki kiyimlar hamisha dolzarbligini yo‘qotmagan va shu bilan birga mazkur mavsumda har qachongidan yetakchi ekani bilan e’tiborliga molik. Kostyum, jaket yoki paltoning shunchaki katakligi emas, boshqa print aralashganini ham hech ikkilanmay tanlasangiz bo‘ladi. Salqinda ichidan sviter kiyib ko‘ngildagidek ko‘rinishga ega bo‘lishingiz hamda issiqqina yurishingiz mumkin.
Ko‘ylak
Ko‘ylaklar borasida qattiq matodan tikilgan va ortiqcha detallarsiz modellarga e’tibor qarating. Keng bichimlisi bilan kamar taqishingiz yoki ustidan jemfer va botford kiyishingiz mumkin. Qanchalik g‘alati tuyilmasin shifon, atlas va ipak matosidan tikilgan ko‘ylaklar kuz uchun universal variant hisoblanadi. Ularni qalin chokli jemferlar, jinsi kurtka bilan kiyib noodatiy ko‘rinishga ega bo‘lishingiz mumkin.
Plissirovkali yubka
Midi uzunligidagi plissirovkali yubkani istalgan kofta va poyabzal bilan ofis yoki o‘qishga kiysangiz bo‘ladi. Yangi mavsumda esa charm, baxmal matodan tikilgan nosimmetrik bichimlar dolzarb bo‘ladi. Uning ustidan kamar taqib, katak printli jaketlar bilan moslashingiz mumkin. Qancha qalin matodan tikilgan va to‘q rangli bo‘lsa, shuncha yaxshi.
Qattiq matodan tikilgan kombinezon
Bir vaqtlar yaxshi ko‘rib kiygan keyinchalik esa sandiqqa joylab qolgan kombinezonlarni bemalol olib kiyishingiz mumkin. Qattiq paxtadan, djinsi va asosan kostyum tikishda ishlatiladigan matoli modellar bo‘lsa yana yaxshi. Bu borada Kendall Jenner, Bella Xadid va Viktoriya Bekhem singari moda ixlosmandlarining obrazidan ilhomlanishingiz mumkin. Bunday kombinezonni poshnali yoki bog‘ichli botinkalar bilan hech ikkilanmasdan moslasangiz bo‘ladi.
Old qismi uchli etiklar
“Kazaki” sifatida ma’lum bo‘lgan uchli, ammo poshnasi qulay mazkur poyabzallar bilan juda ham nafis va didli ko‘rinishingiz mumkin. Qolaversa, bunday poyabzallar istalgan obrazga mos tushishi bilan ham o‘ziga xosdir. Shifon ko‘ylak, jinsi yoki qalin matodan tikilgan midi uzunligidagi yubka — qay birini tanlash o‘zingizga havola.
Belga urg‘u beradigan kamar
Rang-barang, detallari bor va charm matoli kamar istalgan zerikarli obrazga o‘ziga xoslik bag‘ishlashi mumkin. Yangi mavsumda och charmdan tikilgan, keng modellar urfda bo‘ladi. Ularni oversize uslubidagi sviter, jaket va keng trench ustidan ham taqsa bo‘ladi. | 56 | 5,122 |
Ayollar | Charm, zamsh, jut: poyabzallar qanday tozalanishi kerak? | Poyabzallarning qanday tozalanishi asosan ular ishlab chiqarilgan materialga bog‘liq. “Domashniy ochag” nashri beradigan quyidagi maslahatlar hamma uchun foydali bo‘ladi — axir har bir uyda bunday poyabzallar borligi aniq.
Tabiiy charm
Charm oyoq kiyimni toza suv bilan yuvib, keyin sirka eritmasi bilan arting (1 stakan oq sirka + 1 stakan suv). Ushbu aralashma sirtdagi dog‘larni ketkazishga yordam beradi.
Poyabzal qurigandan so‘ng ularni yumshoq mato bilan arting. Agar charmda kichik dog‘ yoki chiziqlar bo‘lsa, ularni 2 osh qoshiq osh sodasiga qo‘shilgan 100 ml iliq suv bilan tozalashga harakat qiling.
Laklangan charm
Oyoq kiyimni nam latta bilan arting. Kichik dog‘ va chizilgan joylarni ketkazish uchun paxtaga oz miqdorda vazelin surting. Ortiqchasini toza mato bilan artib oling.
Oyoq kiyimingizni oyna yuvadigan sprey bilan artsangiz, ular yap-yangidek yarqiraydi.
Zamsh
Zamsh poyabzalni tozalash uchun maxsus qattiq cho‘tka sotib oling. Bir yo‘nalishda cho‘tkalab, kir va changdan tozalang. Chuqur dog‘larni oq o‘chirg‘ich yoki tirnoq pilkasi yordamida ketkazish mumkin.
Agar bu natija bermasa, toza oq matoni sirka yoki tibbiyot spirtiga botirib, dog‘ ustiga surting. Oyoq kiyimining butun yuzasini suyuqlik bilan ishlov bering — bunday protseduradan so‘ng zamsh yanada yarqiroq bo‘ladi.
Uggi
Uggini kir va changdan pilka yordamida tozalang, qiyin ketadigan dog‘larni o‘chirg‘ichda ketkizing. Oxirida uggi etiklarini alkogolli sirka eritmasi (1: 1) yoki oddiy suvga namlangan mato bilan artib oling. Quritayotganda shaklini yo‘qotmasligi uchun oyoq kiyim ichiga g‘ijimlangan gazeta solib qo‘ying.
Oq kedalar
Oq poyabzallarni tozalash ayniqsa qiyin. Boshlanishiga dog‘larni sirka yoki atseton bilan tozalashga harakat qiling. Agar ketmasa, suv bilan 1:5 nisbatda suyultirilgan xlorli oqartirgichdan foydalaning. Keyin poyabzalingizni toza suv bilan yuving.
Shippaklar
Yomon hiddan xalos bo‘lish uchun rezina shippakni iliq suv bilan yuving, so‘ngra butun yuzasiga qalin soda qatlamini surting va uni 5-10 daqiqaga qoldiring. Keyin tish cho‘tkasi ishqalang. Ozgina kir yuvish vositasi va bir stakan sirka qo‘shib, kir yuvish mashinasida yuving.
Krossovkalar
Krossovkalar yuzasini tish cho‘tkasi bilan tozalang. Keyin yaxshilab yuvib, 1 choy qoshiq suyuq kir yuvish kukuni va 1 stakan suv qo‘shilgan eritmaga solib qo‘ying.
Oyoq kiyimining mato, to‘r va rezina qismlarini ishqalang, lekin uni charm yoki g‘ovakli rezina qismiga tegmang. Keyin ko‘pikni nam mato bilan artib tashlang va poyabzalni ochiq havoda yaxshilab quriting.
Jut (kanop tolali o‘simlik)
Oyoq kiyimining jut shnuri bilan qoplangan qismlarini gilam va pol tozalaydigan vositaga botirilgan tish cho‘tkasi bilan tozalang. Bezaklariga zarar bermaslik uchun u yopishtirilgan yo‘nalishda harakatlaning. | 56 | 2,785 |
Ayollar | Ochlik hissini aldashning 5 yo‘li | Parhez qilishni boshlayotgan ko‘pchilik qizlar ochlik hissini qanday yengish kerak degan qiyin savolga duch keladi. Axir, go‘zallik o‘z yo‘li bilan va xushbichim bo‘lishga intilish maqtovga loyiq bo‘lsa-da, lekin yeyishni hamma ham xohlaydi. Quyida ochlik hissini aldashning ba’zi yo‘llari keltirilgan.
Tez-tez ovqatlanish yordamida aldash
Kam-kamdan ko‘p marta ovqatlanish ishtahani yo‘qotishga yordam beradi. Bir kunda 2—3 marta ovqatlanish rejimidan ko‘ra oz-ozdan va tez-tez 5—6 martagacha yeyish yaxshiroq. Bu holatda to‘yish hissi paydo bo‘ladi, me’da esa kengaymaydi.
Uxlashdan oldin aldash
Bir piyola shakarsiz choy, uzvara, o‘tli qaynatma yoki limon sharbati qo‘shilgan suv ochlik hissini pasaytirishga yordam beradi.
Vizual tarzda aldash
Ayyor psixologik usulning ma’nosi shundaki, ovqatlanish uchun kichkina idish tanlanadi. Bu oddiygina ko‘zni aldash tufayli likop kichkina bo‘lsa ham to‘la ko‘rinadi. Va siz uni bo‘shatganingizda to‘yish hissi paydo bo‘ladi.
Ranglar yordamida aldash
Qizil, to‘q sariq va sariq ranglarning iliq turlari ishtahani ochadi. Yashil va moviy ranglar esa aksincha biroz tinchlantiradi. Shuning uchun oshxona va boshqa xonalar ranglarini qaytadan ko‘rib chiqing va parhez vaqtida bunday ishtahani ochadigan ranglardan uzoqroq yuring.
Hidlar yordamida aldash
Ba’zi hidlar ishtahani pasaytirish xususiyatiga ega deb hisoblanadi. Koritsa, vanilin va qahva bilan do‘stlashishga harakat qiling. Hatto qahva donini yoki bir chimdim ezilgan koritsani biroz chaynash ham mumkin. Ishtahani ochadigan ziravorlarni esa yaxshisi uzoqroqqa yashirib qo‘ying.
Manba: “Lady.tochka.net” | 33 | 1,610 |
Ayollar | Uy bekalari uchun layfxak: tish pastasi bilan nimalarni tozalash mumkin? | Oddiy tish pastasining foydalari haqda ko‘pchilik bilmaydi. Ushbu vosita kundalik hayotda ko‘p narsada yordam berishi mumkin. “Noviy ochag” nashri oddiy tish pastasidan unumli foydalanish sirlari bilan bo‘lishdi.
Zargarlik buyumlari
Maxsus tozalash vositalarini sotib olishning hojati yo‘q. Namlangan zargarlik buyumlariga ozgina pasta surtiladi va eski tish cho‘tkasi bilan ishqalandi. So‘ngra suv bilan yaxshilab yuvib tashlash mumkin. Ushbu layfxak melxior (mis va nikel aralashmasi) qoshiq va sanchqilarida ham qo‘llaniladi.
Xrom jo‘mraklar
Aslida oddiy iste’mol sodasi yoki sirka eritmasi ham juda yaxshi tozalaydi. Ammo ular bo‘lmaganda, nam gubkaga tish pastasini surtib, buyumni tozalash mumkin.
Chinni idishdagi choy va qahva dog‘lari
Iste’mol sodasi bo‘lmaganda tish pastasiga murojaat qilish mumkin. Aytgancha, bu sayohatda juda qo‘l keladi. Ko‘pchilik safarda sevimli stakanini o‘zi bilan olib ketadi. Lekin bu vaqtda iste’mol sodasini olib yurish shart emas. Shunchaki tish pastasidan foydalanish kifoya.
Kosmetik ko‘zgudagi dog‘lar
Pomada, tonal krem, upa bilan birgalikda turgan ko‘zgu ularning rangi tufayli xiralashib qolishi tabiiy. Oddiy paxtaga tish pastasini surtib, bir zumda uni tozalash mumkin.
Piyoz yoki sarimsoq hidi
Agar pichoq zanglamaydigan po‘latdan yasalgan bo‘lsa, unda piyoz yoki sarimsoq hidi qolmaydi. Lekin boshqa turdagi pichoqlardan hidni bartaraf etish uchun tish pastasi surtilib, 10 daqiqaga qoldiriladi va yuvib tashlanadi. Qo‘ldan keladigan sabzavot hidlariga ham xuddi shu usulni qo‘llash mumkin.
Stol ustidagi stakan izlari
Bir tomchi tish pastasi surtilgan quruq salfetka bilan stol ustini artish kifoya.
Mebel ustidagi chiziqlar
Bolalar mebel ustiga qalam yoki marker bilan chizib yuborganda, tish pastasi muammoni bartaraf etadi.
Oyoq kiyimlarning oq tagliklari
Bir haftalik foydalanishdan keyin poyabzal o‘z ko‘rinishini o‘zgartirdimi? Pasta nafaqat tishlarni tozalaydi, balki krossovkalarni xuddi yangi sotib olgandek oppoq ko‘rinishga keltiradi. To‘g‘ri, buning uchun juda ko‘p pasta va eski cho‘tka kerak bo‘ladi, lekin natija bunga arziydi. | 72 | 2,095 |
Ayollar | Kelajak kiyimlarini o‘zgartiradigan texnologiyalar | Fantast-yozuvchilar o‘zlaricha 2017-yilni uchar avtomobillar va yer usti metrolari bilan tasavvur qilishgan. Bu tasavvurlar amalga oshmagan bo‘lsa ham, kim biladi, balki yaqin kelajakda biz isituvchi kurtkani yoki gavdani avtomatik tarzda mashq qildiruvchi kiber-kostyumni kiyib ko‘rarmiz?
Amerikalik olimlar tomonidan yaratilgan yupqa polimer plyonka tufayli sovuq paytida bu kiyim o‘zida to‘plangan quyosh energiyasini issiqlikka aylantirib berish xususiyatiga ega.
Cyber suits rus olimlari tomonidan ishlab chiqilgan. Bunday kiyimlar yordamida har qaday harakatlarni, masalan, musiqa asbobini chalishni, raqsga tushishni va mushaklarni mashq qildirishni o‘rganish mumkin. Hatto gavdaning tayanch-harakatlantiruvchi funksiyasini davolasa ham bo‘ladi.
Siz 3D printerlari to‘g‘risida eshitgan bo‘lsangiz kerak. Hozirgi kunda alohida dizaynerlar tomonidan bunday printerlar yordamida yaratilgan liboslar to‘plami namoyish etilmoqda. | 50 | 932 |
Ayollar | Jazirama kunlarda tibbiy niqobdan foydalanish bo‘yicha tavsiyalar | Mavjud vaziyatda qanchalik jazirama bo‘lmasin niqobsiz yurish yaramaydi, lekin harorat issiqligida nafas olish qiyinligini inobatga olib ayrim tavsiyalarga amal qilish kerak.
Havo o‘tkazadigan matodan tikilgan niqob tanlang
Qalin matodan tikilgan niqobda nafas olish, ayniqsa, jazirama kunlarda qiyinchilik keltirib chiqaradi. Buning oqibatida virusdan saqlanaman deb nafas yo‘llari kasalligini orttirib olishingiz mumkin. Shu bois ham niqob tanlaganda nafas olish qulay yoki yo‘qligini tekshirib ko‘rishni yodingizdan chiqarmang. Lekin haddan ortiq yupqa, sifatsiz niqobni ham tanlay ko‘rmang.
Tartibga rioya qiling
Uzoq vaqt davomida niqobdan foydalanish oqibatida yuzda toshma va husnbuzarlar paydo bo‘lishi mumkin. Shu sababdan ham niqobni paxtali matodan tikilganini tanlash kerak. Ko‘p martaligidan foydalansangiz, har ishlatgandan keyin yuvib dazmollab turish, bir martalikdan esa qayta foydalanmaslik tavsiya qilinadi.
Yoningizda bir nechta niqob bo‘lsin
Gavjum joyga uzoqroq vaqtga borishingizga to‘g‘ri kelib qolsa, o‘zingiz bilan bir qancha niqob olib yuring va hech kim yo‘q joyda avval qo‘llaringizni yuvib, antiseptik bilan zararsizlantirib, keyin niqobni almashtiring. Chunki ichki tomondan tupuk sachrashi va issiqda teri ajralishidan keyin niqob yaxshi himoya qila olmaydi, hatto foydasi bo‘lmay qoladi. Shu sabab niqobning namlanganini sezishingiz bilan almashtiring.
Haddan ortiq issiqdan qoching
Quyoshli ochiq yerlarda yurmaslikka, ko‘proq suyuqlik ichishga harakat qiling. Astma, kloustrafobiya bilan kasallangan insonlar niqob taqqanda qiynalishi mumkinligi sabab boshqa zarur choralarni ko‘rib qo‘yish kerak bo‘ladi.
Zarur bo‘lmasa, uyda qoling
Niqob taqqanda havo yetishmasdan o‘zingizni yomon his qilsangiz, juda zarur bo‘lmasa ko‘chaga chiqmang, uyda qoling. Iloji bo‘lsa muhim uchrashuvlarni tong yoki kechki paytga belgilang. | 65 | 1,855 |
Ayollar | Tantanali kechalar uchun 7 xil noodatiy manikyur (foto) | To‘ylar va boshqa tantanalarga tayyorlanishda qanday libos kiyish va sochni qanday turmaklashdan tashqari, tirnoqqa qanday shakl va bezak berish ham qizlar uchun dolzarb muammoga aylanadi. Biz bu borada sizga ba’zi g‘oyalarni taqdim etmoqchimiz.
2017-yilda manikyurda noodatiy chiziqlar va nuqtalar ommaboplik cho‘qqisida. Agar siz minimalistik manikyurni sevsangiz, u holda geometrik shakllarni tanlang.
Bunday manikyurda tirnoqlarda ingichka simlar yordamida bezak beriladi. Bo‘yoq ustidan turli shaklga keltirilgan simlarni yopishtirish, shuningdek, bunday simlardan uzukchalar yasab, barmoqlarga ham taqish mumkin.
Libosingiz latif ko‘rinishga ega bo‘lsa, bunday manikyur ayni mos tushadi. Ushbu noodatiy manikyur dizaynida haqiqiy gullar qo‘llaniladi.
Agar siz tabiatan ijodiy odam bo‘lsangiz, san’atga qiziqsangiz, u holda abstraksiya ko‘rinishidagi manikyurni tanlashni maslahat beramiz.
Manikyurda 2017-yilning eng ommabop trendlaridan biri tirnoqqa pushti kvars ko‘rinishida bezak berilishidir. Bunday manikyur har qanday libos bilan mos tushadi.
Yulduzdan ham yorqinroq ko‘rinmoqchi bo‘lganlar mana shunday manikyurdan foydalanishi mumkin.
Neyl-artlarni yoqtirmasangiz, ammo bir tusli ranglarni xush ko‘rsangiz, u holda ombre manikyurni qo‘llab ko‘rishni tavsiya etamiz. Bir rangdan ikkinchi rangga silliqlik bilan o‘tiladigan ushbu bo‘yash turi ham har qanday uslubdagi qiyofaga mos tushadi.
Manba: “Lady.tochka.net” | 55 | 1,434 |
Ayollar | Esnash foydalimi? | Yaqinda o‘tkazilgan tadqiqotlar natijasiga ko‘ra, odamlar charchashdan, zerikishdan yoki havo yetishmasligidan emas, balki bosh miya haroratini rostlash uchun esnar ekan.
Fikrlashni tezlashtirish uchun. Imtihonga kirishdan yoki muhim suhbatdan oldin miya faoliyatining unumdorligini oshirish maqsadida bir necha marta esnash kifoyadir. Agar siz diqqatingizni bir joyga to‘play olmayotgan bo‘lsangiz bir-ikki marta esnash katta yordam beradi.
Kayfiyat va muomalani yaxshilash uchun. Esnash xursandchilik, dilkashlik hissiyotlari bilan bog‘liq dopamin neyromediatori darajasini oshirishga yordam beradi.
Soat mintaqasi o‘zgarishiga moslashish uchun. Uzoq uchishlardan so‘ng samolyotdan tushganingizda avvalo 5 marta esnab oling. Tetiklashganingizni sezasiz va o‘zdan-o‘zi yana esnay boshlaysiz.
Bo‘shashish uchun. Chuqur va davomli esnash tanani bo‘shashtirishga yordam beradi. Uyqu oldidan bir necha marta chuqur esnash tez uxlashga yordam beradi. | 17 | 947 |
Subsets and Splits